
HENDES  NAADE 


AGERENDE 


Hendes  Naade. 

Hans  Naade. 

Holger. 

Sara. 

Pastoren. 

Pastorinden. 


FØRSTE  AFDELING 


Københavns  Hovedbanegaard.  Aften  i  Maj.  Klokken 
er  8^0. 

9^  afgaar  et  saakaldet  „Iltog"  (standser  ikke  ved 
Landstationerne)  Syd  paa  til  Masnedsund.  — 

En  Herskabsvogn  med  Kusk  og  Tjener  ruller  op 
foran  Portalen. 

Tjeneren  springer  ned  fra  Bukken  og  slaar  Vogn- 
døren op.  Han  staar  let  bøjet  med  den  kokardeprydede 
Cylinder  i  Haanden. 

Hendes  Naade  stiger  ud,  granvoksen,  rødblond, 
majestætisk.  —  Hun  ser  sig  om  med  et  hastigt  Blik  og 
gaar  ind  gennem  Forhallen,  Man  hører  Silkeskørterne 
knitre.  —  Dørvogteren  ved  første  Klasses  Ventesal  blotter 
Hovedet  og  aabner  Døren.  Naaden  bevæger  Øjen- 
vipperne og  gaar  ind. 

Tjeneren  kommer  med  Rejsekaabe  og  Tæppe  over 
Armen.  Ogsaa  ham  begegner  Dørvogteren  med  Ærefrygt 
og  genhilses  med  Overbærenhed. 

—  Billet,  Frants!  siger  Hendes  Naade  og 
rækker  Tjeneren  sin  Portemonnæ. 

Frants  modtager  bukkende  og  med  Hatten  i 
Haanden  den  naadige  Pengebeholder  og  gaar  ud  at  løse 
Billet.  — 


Døren  til  Perronen  slaas  op: 

—  ToG:et  til  Masnedsund!  Standser  ikke 
mellem  Frederiksberg  og  Roskilde! 

Hendes  Naade  skrider  over  Tærskelen  .  .  . 

Frants  springer  ud  af  en  forste  Klasses  Kupé,  hvor 
han  har  anbragt  Rejsetejet.  Nu  staar  han  stiv  og  stram 
ved  Kupéderen  og  venter.  Det  elektriske  Lys  glimter  i 
hans  langskødede  Figurfrakkes  Vaabenknapper. 

Hendes  Naade  kommer.  Barhovedet  hjælper 
Frants  hende  op  i  Vagonen  og  overrækker  hende  Billet 
og  Portemonnæ.  —  Han  er  bleg,  mørkhaaret,  tætklippet  og 
glatraget;  og  en  snorlige  Haarskilning  kløver  hans  Kranie 
fra  Pande  til  første  Halshvirvel.  — 

Naar  han  har  lukket  Kupédøren,  sætter  han  Hatten 
paa,  træder  baglæns  tre  Skridt  ud  paa  Perronen  og  bliver 
staaende  dér  ret  op  og  ned  med  Blikket  naglet  til  det 
aabne  Kupévindue.  —  Han  staar  lige  under  en  Buelampe, 
og  de  forbipasserende  Anden-  og  Tredjeklasses-Mennesker 
viger  betaget  til  Side  og  betragter  ham  med  devote  Øjne; 
men  ikke  en  Muskel  rører  sig  i  hans  Ansigt.  — 

—  Frants! 

Med  en  vidunderlig  Bevægelse  af  Krop  og  Ben 
staar  Frants  atter  tæt  uden  for  Kupeen.  Han  holder 
Hatten  paa  skraa  et  Par  Tommer  ud  fra  Hovedet;  hans 
Øjne  er  ømme  af  Beredvillighed,  og  om  hans  Kæber  ligger 
et  smeltende  Vanille -Smil.  Han  ligefrem  glinser  af 
Tjenesteiver: 

—  Deres  Naade  .  .  .? 

—  De  kan  godt  gaa,  Frants! 

Frants  bukker  og  trækker  sig  tilbage.  Men  først 
ni  Skridt  borte  fra  Vagonen  bedækker  han  sin  kløvede 
Isse  med  Cylinderen. 

Hendes  Naade  har  været  paa  Besøg  i  Hoved- 
staden hos  sin  Onkel  Kammerherren  og  returnerer  nu  til 
Godset.  —  Det  er  Kammerherrens  Vogn  og  Tjenerskab, 
der  har  bragt  hende  til  Banegaarden.  Hans  Højvelbaaren- 
hed  kunde  ikke  selv  ledsage  hende  begrundet  paa  en 
heftig  Podagra.     Og  Kammerherreinden   er  desværre   død. 

Afgangssignalerne  lyder.  Toget  sætter  sig  i  Be- 
vægelse. — 

Hendes  Naade  lukker  Vinduet  og  trækker  Gar- 
dinerne for  alle  Ruder. 

Desuden  .slaar  hun  ogsaa  de  to  røde  Skærme  for 
Lampen  i  Loftet  .   .  . 

Trainet  vugger  og  gynger  hen  over  Banegaards- 
terrainets  ujævne  Spor  og  Sporskifter.  —  Et  Tog  larmer 
forbi.  Sporvognsklokkerne  kimer;  og  Gadelygterne  ses 
matte  bag  Kupeens  tætte  Gardiner  .  .  . 

Man  nærmer  sig  Frederiksberg.  — 

Det  nytter  ikke  at  nægte  det:  Hendes  Naade  er 
en  Kende  nervøs.  Hun  flytter  sig  uroligt  paa  Sædet;  og 
af  og  til  undslipper  der  hende  et  lidet  vaandefuldt  Suk  .  .  . 

Lokomotivet  piber.  Bremserne  skurer  hen  over  Skin- 
nerne.    Toget  standser. 

I  samme  Nu  flytter  Hendes  Naade  sig  hen  til  den 
Side  af  Kupeen,  der  vender  ud  mod  Stationen.  Hun 
stikker  en  Arm  ind  bag  det  nedhængende  Gardin  og 
trykker  sin  behandskede  Haand  fladt  mod  Ruden  .  .  . 

Vagondøren  aabnes  hurtig,  og  Gardinet  løftes: 

—  Din  Billet,  Emmy  .  .  . 

—  Her  .  .  . 


8 


Doreii  skydes  til.  —  Der  hores  en  kort,  dæmpet 
Ordvekslen.  —  Døren  aabnes  paa  ny;  og  en  hej,  disting- 
veret og  elegantklædt  Mandsperson  stiger  hastig  ind  .  .  . 

Der  pibes  til  Afgang.     Toget  bruser  videre.  — 

—  Emmy  .  .  .! 

—  Holger  ...  I 

—  Elskede  .  .  . ! 

—  Sødeste  .  .  .1 

—  Du  fik  vel  talt  med  Konduktøren? 

—  Jo,  Du  vidunderligste  af  alle  Kvinder! 
vi  bliver  ganske  for  os  selv! 

—  Aa,  Holger  .  .  .  Holger  .  .  . ! 

—  Sødeste  .  .  .  Sødeste  .  .  . !  At  Du  fandt 
paa  dette! 

—  Ja  .  .  .  var  det  ikke  udmærket  .  .  . ! 

—  Vidunderligt  .  .  . !  Vidunderlig!  .  .  . ! 

—  Holger  .  .  . !  Min  Holger  .  .  . ! 

—  Emmy  .  .  .  min  Dronning  .  .  .  mit 
Liv! 

Holger 

frigør  sig  og  lukker  for  en  Sikkerheds  Skyld  begge  Kupé- 
dørene af. 

Kys.  Omarmning.  Glødende  Luer.  Sindssvage  For- 
sikringer. - —  Forglemmelse  .  .  . 

Og  videre  ruller  Trainet.  Forbi  Huse,  Kirker  og 
Gaarde.  —  Majaftenens  Maane  smiler  højt  paa  den  stov- 
graa  Himmel.  En  fugtig  grødefuld  Em  slaar  op  fra  de 
spirende  Marker  og  den  brunstige  Jord.  I  Haver  og 
Skove  ler  Krokus  og  Anemoner;  og  Bøgen  staar  i 
Spring  .  .  . 

—  Roskilde!  Syv  Minuters  Ophold!  .  .  . 
Standser  ikke  før  Køge! 

En  væver  lille  Herre 

nærmer  sig  Hendes  Naades  gardinskærmede  Tilflugtssted. 

Konduktøren 

springer  frem  foran  ham. 

Den  Kupé  er  optaget,  min  Herre! 

—  Optaget  .  .  .? 

—  Ja — æ  .  .  .  Der  er  en  syg! 

—  Hum! 

Og  Herren  forsvinder  i  en  Nabo-Kupé  .  .  . 

Afgangssignal.  Et  brutalt  Rusk  gennem  hele  Vogn- 
rækken.    Og  Toget  larmer  af. 

En  indespærret  Hund  hyler  pludselig  op  fra  en  af 
de  bageste  Vagoner.  Det  høres  jammerfuldt  ud  i 
Mørket  .  .  . 

Men  højt  paa  Himlen  ler  den  glade  Maane.  Og 
Bøgen  slaar  som  sagt  i  Spring  .   .   .    ■ 

—  Køge!  Fem  Minuters  Ophold!   Standser 
ikke  før  Næstved! 

Den  kriminelle  Kupédør  aabnes. 

Holger 

lister  ud. 

Emmy  .  .  .!  Dejlige  .  .  .! 

En    lille,    hvid,  juvelsmykket  Haand  stikkes  frem  bag 
Gardinet: 

—  Au  revoir  ...  au  revoir  .  .  .!   lyder  det 

klagende. 

Holger 

bojer  sig  lidt  træt  ned  over  Haanden. 

Au  revoir  ma  cherie  .  .  .  mon  idole  .  .  . ! 

Saa  pibes  der,  ruskes  og  keres  atter. 

Og 

Holger 

sjokker  mat  over  i  Ventesalen  for  at  oppebie  et  Returtog. 


Paa  Næstved  Station,  hvor  Naaden  skal  af,  staar 
en  anden  liberiklædt  „Frants"  ved  Navn  Johan  og 
venter  .  .  . 

Granvoksen,  rødblond  og  majestætisk  viser  Hendes 
Naade  sig  bag  Kupévinduet. 

Med  Hatten  i  en  stump  Vinkel  ud  fra  Hovedet 
aabner  Johan  Deren  og  hjælper  sit  Herskab  ned. 

Og  som  en  Stormvind  knitrer  Damen  ind  gennem 
Ventesalen  ud  i  Karossen. 

Johan 

efter  med  Rejsekaabe  og  Tæppe.     Hatten  af. 

Deres  Naade  .  .  .?  Er  der  no'et,  Deres 
Naade  ønsk  .  .  .? 

—  Intet!  —  Kør  I 

Vogndøren  slaas  i.  Johan  springer  op  paa  Bukken. 
Skimlerne  pruster  og  danser.  Og  Vognen  farer  iioppendc 
bort  over  Stenbroen. 

I  de  bløde  Silkehynder  ligger  Hendes  Naade  til- 
bagelænet med  lukkede  Øjne  og  drømmer  forbudne 
Drømme  .  .  . 

Det  er  Foraar,  Gøgen  kukker.  Nattergalen  slaar. 
Der  er  Grade  i  Luften  .  .  . 


ANDEN  AFDELING 


Gæsteværelse  paa  Grevskabet  Tygesborg  pr. 
Næstved.  —  Tidlig  Morgen  (o:  Klokken  omkring  9). 
Første  Pinsedag.     Juni. 

Gardinerne  er  trukket  for  den  store,  gammeldags 
Mahogniseng,  der  staar  inidt  paa  Gulvet  ud  fra  Væggen. 
Der  er  „Himmel"  over  Sengen;  og  Gardinerne  er  af  et 
tykt,  foret,  blaagraat  Silkestof. 

Ogsaa  Vindusgardinerne  er  trukket  for.  Men  en 
enkelt,  bølgende  Solstribe  kan  dog  slippe  ind.  Og  da 
Værelset  vender  mod  Haven  høres  udenfor  i  Træerne  en 
øredøvende  Kvidren  og  Pludren  af  morgenfornøjede  Graa- 
spurve. 

Men  i  Sovegemakket  er  der  stille  .  .  .  kun  en  spæd, 
men  distinkt  lille  Dikken  af  et  Lommeur,  som  rimeligvis 
ligger  paa  et  eller  andet  Møbel  med  Marmorplade.  — 

Ved  Sengens  Hovedende  staar  en  forgyldt  Empire- 
Gueridon  med  en  Kaffeopdækning  paa  en  skinnende 
Messingbakke  .  .  . 

Der  lyder  lette,  knirkende  Trin  i  den  tilstødende 
Salon. 

En  diskret  Banken  .  .  .  Den  ene  Dørfløj  aabnes 
lydløst;  og 

Hendes  Naade 

kommer  ind.  —  Hun  er  i  Formiddagsdragt:  støvgraa, 
„tailor  made"  Klædeskjole  besat  med  askefarvede  Snore. 
—  Hendes  pragtfulde,  rødblonde  Haar  lyser  i  Solskæret, 
der  strømmer  ind  gennem  den  halvtaabne  Dør  bag  hende. 
—  Hun  smiler,  da  hun  ser,  at  her  endnu  er  Nat: 

Men     Sara!    siger    hun    og    gaar    hen    til    Sengen: 

Nej  det  er  dog  for  galt!  Sover  Du  endnu!   Og 

med  en  rask  Bevægelse  trækker  hun  Omhænget  til  Side. 
Dér  ligger  Sara  under  Silketæppet  og  slumrer! 

Hendes  Naade 

lægger  blødt  en  Haand  paa  hendes  Skulder. 

Sara  dog! 

Sara 

farer  over  Ende  i  Puderne. 

Um  Gottes  willen!  Was  wollen  Sie  hier 
wieder!  Ser  hvem  det  er:  Ach,  ær  det  Daj, 
Emi  .  .   .! 

Hendes  Naade 
ler. 
Skammer    Du    Dig    ikke    —    at    ligge  hér 


og  . 


Sara 

gnider  Øjne. 

Naj  .  .  .!  Pas  de  tout! 

Hendes  Naade. 
Naa,  Kaffen  har  Du  da  drukket? 

Sara 

vredt. , 

la'  kommer  icke  den  Jungfrau  Bertelsen, 
den  Tøsepige,  midt  am  fmstre  Nacht  ock  tyller 
den  i  maj! 

Hendes  Naade 

ler. 

\'il  Uu  ikke  op? 

Sara 

afgjort. 

Naj! 

Hendes   Naade. 

Det  er  det  dejligste  Solskin! 

Sara. 
Den  skidt  Sol! 

Hendes  Naade. 
Og    Du,    som     er    kommen    paa    Landet 

for  ... 

Sara. 

Ach,    hvat   bryyter  jaj  maj   um  jert  skidt 

Land! 

Hendes  Naade 

leende. 

Du  er  virkelig  en  behagelig  Gæst! 

Sara. 
Luk  den  Dør   til  Salonen,    ock  ta-ak  Daj 

en  Stol! 

Hendes  Naade 

trækker  Døren  til. 

Vil  Du  da  ikke  op? 

Sara. 
Naj!  Jaj  vil  plutrre  først  lidt  mææt  Daj! 

Hendes  Naade 

vil  tage  en  Stol. 

Der  ligger  jo  Tøj  paa  dem  allesammen  .  .  . 

Sara. 
Smiit  det  herrunterr! 

Hendes  Naade 

lægger   et   Skert   og   en   Strømpe  fra  en  Stol  over  paa  en 
anden.      Flytter    den    ledige    Stol    hen     ved    Sengen    og 

sætter  sig. 

Sara  er  en  mørk,  lidt  fyldig  Skønhed  op  i  Fyrrerne. 
Sort,  glansfuldt  Haar;  matgul  Hudfarve,  og  store,  tunge, 
næsten  stenkuls-sorte  Ojne.  Maaske  er  der  lidt  Jødeblod 
i  hende;  den  noget  massive,  krumme  Næse  kunde  tyde 
derpaa.  —  Hendes  Bevægelser  er  lade,  men  ikke  uden 
Ynde.  Hun  ser  ud  til  at  have  „Temperament",  naar  det 
gælder.  — 

Hun  er  født  i  Tyskland  (hendes  Fader  var  Kgl. 
Hof-Paraplyfabrikant  i  Dresden)  og  har  været  gift  dér. 
Senere  forelskede  hun  sig  i  og  ægtede  en  rig  engelsk 
Lord.  Men  for  nærværende  er  hun  formælet  med  Rit- 
mester ved  de  Næstved  Dragoner,  Baron  Leopold  v. 
Schack,  der  for  ti  Aar  siden  kom  over  hende  ved  et 
Badested. 

Alle  tre  Ægtemænd  lever.  Og  hun  har  to  Sønner, 
faldet  efter  Tyskeren.  — 

Sara 

har  lagt  sig  ned  igen.     Fikserer   Hendes  Naades  Dragt 

og  Skabning. 

Immer  ær  Du  nyytlich? 

Hendes  Naade 

beskeden,  smigret. 

Synes  Du  .  .  .? 

Sara 
slaar    sig    med    flad    Haand    paa    sin    Overarm,    saa    det 

klasker. 

Ock  jaj,  der  bli'r  feetere  ock  feetere! 

Hendes  Naade. 
Du  skulde  bevæge  Dig  lidt  mere  .  .  .  ride, 
spille  Lavvn-tennis  .  .  . 

Sara 

blæser 

Puhh!  .  .  .  Himmel  dock  um  jaj  det  giiter! 
Hendes  Naade 

ler. 

Og  staa  op  Klokken  syv  og  gaa  Morgen- 
tur! 

Sara. 
Vil  Du  gøre  maj  døøt,  dit  skidt  Emi? 

Hendes  Naade 

hjerteligt. 

Nej,   nej!    Jeg  kan  slet  ikke  undvære  Dig! 
—   Men  hør  dog,  hvor  Fuglene  synger  derude! 

Sara. 

Ach,  di  skidt  Skriikhalse!  Rejser  sig,  tager 
Emmy  fat  om  begge  Kinder    og    ser    hende    opmærksomt 

ind  i  Ojnene:     Aber    hva-at    ær   der   mææt  Daj, 
Emichen?  Vogelgesang  und  Morgenpromenade! 

Slipper:    Sie    bliiht    wie    ein   RoSChen!     Truer  med 

en  Finger:  Friihlingsbeschwerlichkeiten  .  .  .  was? 
Hendes  Naade 

har  dybt  rødmende  bøjet  Hovedet. 

Sara 

klasker  Hænderne  sammen. 

Aber  hier  sind  ja  keine  Månner  in  Dane- 
mark! 

Hendes  Naade 

smiler  underfundigt. 

Sara 

ivrig. 

Was?  hast  Du  einen  gefunden?  Fortæl, 
fortæl,  Emichen !  —  Jaj  beet  straks  Mærke  po 
Daj  i  Gaar  veet  Tooket! 

Hendes  Naade 

slaar  Sagen  hen. 

Jeg  er  bare  glad  og  rask,   kære  Sara   .  .  . 

Griber  hende  pludselig  haardt  om  Haandleddet :    .  .  .  Jeg 

kunde  synge,  Du! 

Gustav  Wied:  Det  svage  Ken.  2 

Sara 

som  for. 

Aber,  Emichen,  fortæl  doch,  fortæl!  Hvat 
heeter  han?  Siik  det,  siik  det,  Emichen!  —  Ich 
bin  ja  aber  nur  ein  altes,  fettes  Miitterchen! 

Hendes  Naade 

klapper  leende  hendes  Kind. 

Du  er  sød,  er  Du! 

Sara. 
Aber    men  saa  siik  det   doch,    Menschen- 
kind,  for  Guut  in  Himmelen! 

Hendes  Naade 

bøjer    sig    tæt    ned    over    Sara    og   siger   med  øjne,  der 
tindrer  af  Fryd  og  Skalkagtighed. 

Der  er  ingen,  Du!  Ingen!  Ingen! 
Sara 

stødt. 

Schluuter  ock  Løgn,  dit  skidt  Tøs! 
Hendes  Naade 

ler  højlydt. 

Men  Baronesse  dog. 

Sara 

rolig,  inkvisitorisk. 

Ær  det  Leopoldt.? 

Hendes  Naade. 
Din  Mand!.? 

Sara. 
Mit  Mand,   ja  .  .  .  Nummer  tre! 

Hendes  Naade 

leende. 

Nej,  nej,  nej  .  .  .! 

Sara 

med  et  Suk. 

Gott  im  Himmel  hatte  giifet,  det  var  ham! 

Hendes  Naade 
stadig  leende. 

Din  Mand! 

Sara. 
Ja-ha,  mit  Baron,  ja!   —  Han  ær  bliifet  so 
todt  wie  en  Mumie.     Det  hatte  doch  vielleicht 
kunnet    liifet    ham   en    Bischen   up!    —    Hvat 
gifter  man  saj  ellers  mit  di  hær  Liimler  for! 

Hendes  Naade 

truer. 

Sara,  Sara  .  .  .! 

Sara 

taler  hele  Tiden  tørt  og  roligt. 

Ja-ha,  det  silker  jaj!  —  Har  jaj  nu  icke 
dær  ulejlit  maj  at  smake  po  boote  tyske,  eng- 
lische  und  danske  Månner!  Pftøj!  Mahlzeit! 
Smaker  altilsammen  ens  po  samme  Moote! 

Hendes  Naade 

lægger  hurtig  sin  Haand  over  hendes  Mund. 

Nej,  Du  er  for  gal! 
Sara 

slaar  hendes  Haand  bort.     Sætter  en  Finger  mod  hver  af 
sine  Tindinger. 

Und  wenn  die  grauen  Haare  kommen,  dann 
gehen  die  Månner!  —  Ock  so  sitter  man  dær 
midt  im  Bette  mææt  sin  Appetit! 

Hendes  Naade 
leende. 
Sara  dog!  —    Koket:    Du   kan  jo   forelske 
Dig! 

Sara 

tørt,  arrig, 

Jaj  ær  forelsket,  Du  Tøs! 

Hendes  Naade. 
Er  Du? 

Sara. 
Foorfærtlich !   —   I  den  Doktor  Levinsen! 

Hendes  Naade 

brister. 

I  Doktor  .  .  . 

Sara 

sentimental. 

Ach,  han  ær  so  dajlich  feet!  Ock  jaj  æi 
feet!    —    Aber    so    vil    han    natiirlich    ha'    di 

mackre!  .  .  .  Doktor,  silker  jaj,  giif  maj 
Mackerpiller!  Ock  han  skriifer  Mackerpiller  up, 
ung  jaj  æter  .  .   .  aber  det  nyytter  icke! 

Taarnuret  slaar  et  dybt,  rungende  Slag. 

Hendes  Naade 

rejser  sig. 

Halv  ti!  Nej,  nu  maa  Du  virkelig 
staa  op! 

Sara 
skutter  sig. 

Ach,  Emi,  jaj  giiter  icke !  —  La-at  en  Sengg 
flyytte  herind,  Du  .  .  . 

Hendes   Naade. 
En  Seng  .  .  .? 

Sara. 
Ja  .  .  .  och  Du  gik   i  den,    ock  vi  kunde 
liikke  hær  ock  plutre  zusammen ! 

Hendes  Naade 

ler. 

Sara 

komisk-fortvivlet. 

Ach  ja,  Du  grriiner  .  .  .!  Ingen  Mens  ker 
forstor  maj  I 

Der  har  i  de  sidste  fem  Minuter  hersket  et  livligt 
Røre  uden  for  i  Haven :  Stemmer ;  Fodtrin ;  dæmpet  Latter 
og  et  enkelt.  Hundebjæf. 

Nu  affyres  der  pludselii;  to  Geværskud  hurtii^:  efter 
hinanden ;  og  et  Kobbel  Hunde  sætter  i  med  en  rasende 
Goen. 

Hendes  Naade 

hen  til  Vinduet  og  trækker  Gardinet  fra. 

Sara 

over  Ende  i  Sengen. 

Nun  vergeht  die  Erde! 

Hendes  Naade 

leende. 

Det  er  min  Mand  og  Børnene!  Aabner  et 
Vindue  og  taler  ud:  Men  Tyge  Og  Edmund  dog, 
hvor  kan  det  falde  Jer  ind! 

En  Drengestemme. 
Tante  Sara  skal  staa  op! 

En  yngre  Drengestemme. 
Det  var  Papa  sæl,  der  skød! 

Sara 

fra  Sengen.     Ivrig. 

Ta-ak  Kammerpotten,  Du,  Emi! 
Hendes  Naade 

taler  ud. 

Ja,  nu  staar  Tante  Sara  straks  op! 

Den  ældste  Drengestemme. 
Vi  længes  efter  hende! 

Den  yngre. 
Hun  skal  komme   ned  og  se  vores  Haver! 

Sara 

rørt. 
Ach,  die  Siissen  Kinder!    Skriger   af  alle  Livsens 

Kræfter:   Nun  kommer  jaj  augenblickHch, 
I  smoo  Zuckertoppe! 

Hendes  Naade 

taler  ud. 

Nu   kommer    Tante   Sara  straks!    —    Gaa 
saa! 

Stilhed  i  Haven. 

Hendes  Naade 

bort  fra  Vinduet. 

Sara 

tilbage  i  Puderne. 

Dra-ak  for!    Dra-ak  for! 

Hendes  Naade. 
Jamen  .  .  .  medens  Du  klæder  Dig  paa? 

Sara. 
Naj,  naj!    Dra-ak  for! 

Hendes  Naade 

lukker  Vinduet  og  drager  Gardinet  for. 

Sara 

sentimentalt. 

Ach,  die  siissen  Kinder!  —  Ær  Posten  kom- 
met, Emi? 

Hendes  Naade. 
Ja. 

Sara. 
Intet  Breef  fra  Drengene? 

Hendes  Naade. 
Nej  .  .  . 

Sara 

sukker. 

Ach  naj  .  .  .  Max  und  Heinrich  gaar  til 
Piiker  nu;  und  dann  vergessen  sie  ihr  altes 
Miitterchen!    —    Vi    skidt    Tøse    gør    meeken 

Ska-ate,     Emichen!      Slaar  besluttet  Tæppet  til  Side: 

Im  Gottes  Namen,  so  foor  jaj  staa  up  da! 
Raaber  hen  mod  Salonen:  Jungfrau  Bertelsen,  kom- 
men Sie  mal  hier! 

Hendes  Naade. 
Hun    er    ikke    derinde.    —    Nu    skal    jeg 
ringe  .  .  . 

I  samme  Øjeblik  Hendes  Naade  trækker  i  Klokke- 
strengen, høres  en  trampende  Larm  fra  Gangen  foran  Sa- 
lonen.    Det  er,  som  kom  der  en  Hest  gaaende. 

Sara 

tørt. 

Det  var  doch  et  famose  Glocke! 

Hendes  Naade 

hen  til  Salondøren. 

Ja,    hvad    mon    de    nu    har    fundet    paa! 

Aabner  Døren  og  brister  i  Latter:     Men     Børn     dog, 

er  I  gale! 

Den  ældste  Drengestemme 

halvkvalt  af  Latter. 

Vi  skal  trække  Tante  Sara  ud  af  Sengen, 
si' er  Papa! 

De  tunge  Trin  kommer  ind  gennem  Salonen.  — 
Hendes  Naade  skynder  sig  at  aabne  Fløjdørene  paa 
vid  Gab :  Og  frem  i  Sollyset,  som  vælter  ind  ad  Døraab- 
ningen,  kommer  en  bitte-liden,  tætklippet,  gul  Hest  trofast 
stampende.  Den  har  en  vældig,  opstaaende,  hvidgul 
Manke  og  kort  afstumpet  Hale.  —  Paa  dens  Ryg  sidder 
en  seks-syv  Aars  Dreng;  og  en  anden  noget  større  Dreng 
leder  den  af  Sted  ved  Tømmen.  Begge  Drengene  er  i 
hvide  Flonelsdragter  med  bredskyggede,  højrøde  „Bølle- 
hatte". — 

Sollyset   falder,    som    sagt,   varmt    og    straalende    ned 
over  den  hele  Gruppe. 

Sara 

i  Sengen.     Slaar  Hænderne  sammen. 

Ach  Du  meine  siisse  Ewigkeit,  was  ist 
denn  das  fiir  eine  Karawane! 

Hendes  Naade 

staar  rank  og  smilende    og   ser   fuld  af  moderlig  Stolthed 
Daa  sine  Drenge. 

Den  ældste  Dreng 

lidt  forlegen. 

Vi  skulde   trække   Tante   Sara   ud   af  Sen- 
gen .  .   . 

Sara. 
Ær  det  igen  din  Papa,  den  Beest? 

Hendes  Naade 

lidt  stramt. 

Ja,  Brahe  er  saa  spøgefuld! 

Den  yngste  Dreng 
meget  optaget. 

Papa  hjalp  sæl  Polly  op  a'  Trappen! 

Sara 
vinker  ivrigt. 

Komm  mal  hier!    Komm  hier,  komm  hier! 

Karavanen 
stamper  helt  hen  til  Sengen. 

Jomfru  Bertelsen 

viser  sig  i  Baggrunden  af  Salonen. 

Sara 

griber  fat  i  Tømmen  og  haler  i  den. 

Komm,  komm  doch! 
Polly 

stikker  Mulen  hen  imod  hende. 

Sara. 
Ach,    so  keelen,   so  keelen!    Stryger  og  klapper: 

Æter  hun  vielleicht  Kiks,  kleiner  Schweinigel? 

Tager    en    Kiks     fra    Bakken    paa    Gueridonen.       Hier, 

hier  .  .  .  mit  Butter! 

Polly 

gumler  Kiksen  i  sig. 

Sara 
tager  en  Kiks  til. 

Noch  eins? 

Polly 

gumler. 

Sara 

med  Resten  af  Kiksene. 

Hier,  hier! 

Polly 

æder  dem  alle. 

Sara 

snapper  Flødekanden. 

Und  Sahne? 

Hendes  Naade 

afværger  det  leende. 

Nej,  nej! 

B  ørnene 

er  henrykte. 

Sara. 
Aber  Zucker.? 

Den  yngste  Dreng. 
Ja,  Polly  holder  meget  af  Sukker! 

Sara 
stikker  Sukkerskaalen  hen  for  Næsen  af  Hesten. 

Ææt,  Barnlille! 

Polly 

tager  kraftig  for  sig  af  Retterne. 

Drengene 

jubler. 
Men  pludselig  giver 

Polly 

et  Par  mindre  salonfåhige  Smaalyde  fra  sig. 

Sara 
godmodig-sentimental. 

Ach,   das  siisse  kleine  Tierchen  .  .  .  prutt, 
prutt ! 

Hendes  Naade 

hurtig. 

Ud  med  Jer,  Børn!    Af  Sted  med  Jer! 

Den  ældste  Dreng. 
Staar  Tante  Sara  saa  op? 

Sara. 

Ja,  ja! 

Den  yngste. 
Du  skal  ned  og  se  vores  Haver! 

Sara. 
Jawohl,  mit  Ven!    —   Ach   Emichen,   la-at 
maj  kyysse  ham! 

Hendes  Naade 

præsenterer  Drengen  til  Kys    og   sætter    ham  tilbage   paa 
Hesten  igen. 

Af  Sted  med  Jer  saa! 

Karavanen 

trækker  sig  tilbage   ind    gennem  Salonen.      Pollys   svin- 
dende Skridt  lyder,  som  om  En  med  en  Hammer  taktfast 
slog  Søm  i  Gulvet  fjernere  og  fjernere  borte. 

Sara 

peger  efter  Børnene.     Sentimentalt. 

Ach,  Emichen,  Emichen  .  .  .  mein  Max 
und  mein  Heinrich!  —  Vinker:  Komm  mal  hier 
lidt! 

Hendes  Naade 

kommer. 

Sara 

griber  hendes  Haand.     Fortroligt-indtrængende. 

La-at  den  Kærlickheet  go  til  Helvet,  mit 
Tøs!  Man  fortryyter  det  ...  alt iit!  Di  skidt 
Mandfolk!  —  Jaj  betalte  glæ-ædefuld  mine  alle 
tre  Månner  at  fo  tilba-ake  mit  Max  und  mit 
Heinrich!   Tro  po  det! 

Hendes  Naade 

vender  Ansigtet  bort  uden  at  svare. 

Sara 

giver  sig  selv  en  paa  Siden  af  Hovedet, 

Na,    hva-at   beky^'mmer  det   maj!    —    Ær 
Jungfrau  Bertelsen  ute? 

Hendes  Naade 

behersket. 

Ja,  hun  er  ude  i  Salonen  .  .  . 

Sara. 
Programmet,  Emichen? 

Hendes  Naade 

smiler  svagt. 

Klokken  elleve  spiser  vi  Frokost  .  .  . 

Sara 
nikker. 

Ska-al  nock  giife  Møøte! 

Hendes  Naade. 
Klokken  halv  et  tager  vi  i  Kirke  .  .  . 

Sara. 
Veltbekoomme    for    Jer!    —    Hvor    g  ilter 
Du? 

Hendes  Naade. 
Man  maa!  —  Tager  Du  ikke  med? 

Sara. 
Naj,  Barnlille! 


31 

Hendes  Naade. 
Første  Pinsedag! 

Sara. 
Hva-at  bekyymmer  jaj    maj   um   den  skidt 
Pintse ! 

Hendes  Naade. 
Jamen  .  .  . 

Sara 

slaar  en  Haand  ned  i  Fjedermadrassen,  saa  den  runger. 

Jaj  vil  heller  soofe  hier! 

Hendes  Naade 

ryster  smilende  paa   Hovedet. 

Og  Klokken  fem  spiser  vi  til  Middag. 

Sara 

tørt. 

So  soofer  jaj  til  Klokken  fem!      .  .    Raaber 
hen  mod  Salonen:    Jungfrau  Bertelsen! 

Jom  fru  Bertelsen 

viser  sig  i  Døren. 

Sara. 
Emi,  komm  en  Augenblick! 

Hendes  Naade 
nærmer  sis  tøvende. 

Sara 

trækker  hende  ned  mod  sig. 

Du  ær  da  icke  vreet? 

Hendes  Naade 

smilende. 

Nej,  nej! 

Sara 

hurtigt. 

Ær  det  Holger  Bille? 

Hendes  Naade 

overrumplet,  purpurrød,  stum. 

Sara 

nikker  afgjort. 

Det  ær  Holger  Bille! 

Hendes  Naade 

retter  sig  forvirret. 

Saa   .  .  .   saa   .  .  .  saa    venter    vi    Dig    til 


Frokost? 
Javvohl ! 


Sara. 


Hendes  Naade 

ud  gennem  Salonen. 


Sara. 
Jungfrau  Bertelsen ! 

Jomfru   Bertelsen 

frem. 

Fru  Baronesse  .   .  .? 

Sara. 
Findd    maj   up   mine  Striimpfer  ock    mine 
Permissioner! 


Gustav  Wied:   Det  svage  Ken. 


TREDJE  AFDELING 


I  Præstcgaarden.     Efter  Gudstjenesten.  — 

Havestue.  Stort,  lavloftet  Værelse.  Aabne  Glas- 
døre. Hvide  nystrøgne  Gardiner.  Lyst  Tapet.  Foto- 
grafier og  Stereotypier  i  ovale  Rammer.  Hæklede  „Styk- 
ker" over  Sofa,  Borde  og  Stole.  Et  taffeltformet  Piano. 
Vaser  med  Bøgegrene  og  Pinseliljer. 

Sol  ind  gennem  alle  Ruder.  Hvidskuret  Gulv.  En 
sovende  Kattekilling  mellem  Blomsterpotterne  i  Vindues- 
karmen. — 

Pastoren,  Pastorinden,  Hendes  Naade  og 
Hendes  Naades  Gemal,  Grev  Brahe,  kommer  ind  fra 
Entreen. 

Pastoren, 

en  lille,  mavefør,  bredskuldret  Mand  med  langt,  snehvidt 
Haar,  milde,  blaa  Øjne  og  et  fedt,  glatraget  Drengeansigt. 
—  Han  er  i  Ornat. 

Pastorinden 

er  paa  en  Maade  ogsaa  i  Ornat.  Hun  har  nemlig  sin 
sorte,  uldne  Helligdagskjole  paa  og  den  brede,  hvide 
Kniplingskrave.  —  Hun  er  langt  yngre  end  sin  Husbond. 
Oprindelig  hørte  hun  til  Forstærkningen,  idet  hun  kun  var 
Husholderske  i  Præstegaarden.     Men  da  Vorherre   saa  en 


35 


skanne  Dag  tog  Pastorinde  Nr.  1,  tog  Pastoren  Husholder- 
sken. —  Hun  er  bleg,  mager  og  energisk.  Har  hvasse 
Ojne  og  elleve  Børn.  Det  vil  sige:  de  seks  er  jo  rigtig- 
nok bragt  til  Verden  af  hendes  hedengangne  Embeds- 
søster. 

Hendes  Naade 

er  i  sin  graa  F'ormiddagsdragt  med  tilsvarende  paradis- 
fuglprydet  Hat  og  Silke-Solskærm. 

Og 

Hans  Naade 

Greven,  en  garderhøi  Mand  med  et  vældigt  og  ildrødt 
Overskæg,  er  i  lys  Sommerdress  med  gule  Støvler.  — 

Man  kommer  altsaa  ind  fra  Entreen. 

Pastorinden 

gør  sig  Umage  for  at  tale  „dannet." 

Værsaagod  at  ta-ge  Plads,  Deres  Naade  .  .  . 

Hendes  Naade. 
Tak  .  .  . 

Pastorinden 

skubber  Bordet  lidt  bort. 

Nej,  i  Sofaen  da,  Deres  Naade! 
Hendes  Naade. 

Tak    .    .    .    Sætter  sig  i  Sofaen. 

Pastoren. 
Vil  Greven  ikke  sidde? 

Hans  Naade. 
Tak,   Tak,   Hansen!     Jeg  vil   rette  Benene 
lidt  .   .  .  hæ,  hæl 

Pastoren 

,<2;odmodig-spogefuldt. 

Greven   har   siddet  tilstrækkeligt   .  .  .    der- 
o\Te,  hæ,  hæ? 

Hans  Naade. 
Ja-ha,  hæ,  hæ! 

Pastorinden 

kort. 

Gaa  ind  og  skift,  Far! 

Pastoren. 

Ja,  jo    .    .    .    nu   gaar  jeg!      Forsvinder     gennem 
en  Tapetdør. 

Pastorinden 
paa  en  Stol.     Forstilt  ligegyldig. 

Der  er  nok  Besøj  oppe  paa  Gaarden? 
Hendes  Naade 

rolig. 

Ja;  Ritmesterinde  Schack.   Hun  kom  i  Gaar. 
Pastorinden 

bittert  smilende. 

Baronessen   følte  ikke  Trang  til  at  høre  et 
Guds  Ord  paa  en  højhælig  Dag.^ 

Hendes  Naade 

stadig  rolig. 

Hun  bad  mig  hilse  .  .  . 

Pastorinden 

stramt. 


Tak! 


Hendes  Naade. 
Hun  befandt  sig  desværre  ikke   rigtig  vel. 
—  Hun   er   ellers   en   stor  Beundrer  af  Deres 
Mand! 

Pastorinden 

smigret ;  men  med  Værdighed. 

Ja;    Far    er    skam    og-saa    en    rigtig    god 
Taler! 

Hans  Naade 
der  har  staaet  med  Ryggen  til  og  set  ud  i  Haven,  vender 
sig   og  sender  sin  Hustru   et   polisk  Øjekast.     Som  Hen- 
des Naade  selvfølgelig  ikke  entrerer  paa. 

Pastoren 

i  Skedefrakke.     Ind   fra   Tapetdøren.     Toer  velbehageligt 

Hænderne. 

Saa,  nu  er  man  civil,  hæ,  hæ! 
Hans  Naade 

ekkoer. 

Hæ,  hæ! 

Pastoren. 
Skal  vi  ikke  ha'  et  lille  Glas  Vin,  Mor? 

Pastorinden 

rejser  sig.     Stramt. 

Jeg  kunde   da   ikke   la'    di  fremmede  være 
alene,  Mathias! 

Pastoren 

klapper  hende.     Godlidende. 

Nej  vel  saa,  vel  saa!   Du  er  en  Kone  med 
mores ! 

Pastorinden 

lige  stram.     Til  Gæsterne. 

Di  undskylder? 

Hendes   Naade 

bajer  samtykkende  Hovedet. 

Pastorinden 
ud. 

Pastoren 

kendelig  oplivet. 

Herligt    Pinsevejr,    Deres    Naade!       Galant: 
Blomstrer  ogsaa  som  en  liden  Rose! 

Hans  Naade 

med  et  forelsket  Blik  til  Gemalinden. 

Ja,   hva',    Pastor?    Hun  bli'er  smukkere  og 
smukkere! 

Pastoren 

med  lysende,  kvindekære  Øjne. 

Skønnere  og  skønnere! 

Hendes    Naade 

koket. 

Ja,  vi  to  holder  os,  Hr.  Pastor! 

Pastoren 

smigret. 
Hæ,    næ !   Tager  en  Pinselilje  fra  en  Vase  og  rækker 
hende:    Tør  jeg   .  .  .? 

Hendes   Naade 

modtager  Blomsten  og  sætter  den  ved  sin  Barm. 

Tak  .  .  .! 

Hans  Naade. 
Hæ,  hæ!    Pastoren  er  Kavaler! 

Hendes  Naade 

nikker  smilende  til  Præsten. 

Fuldendt  Kavaler,  ja! 

Pastoren 
med  et  Buk. 

Man  hylder  de  høje  Guder! 
Pastorinden 

ind,  fulgt  af  en  Pige  med  Vin  og  Kager. 

Pigen 

sætter  Opdækningen  paa  Bordet  og  gaar. 

Pastorinden 

skænker  og  byder. 

Pastoren 

hilser  med  Glasset. 

Tak  for  Besøget !  —  Og  glædelig  Fesl  i 

Der  nikkes  og  drikkes. 

Pastorinden 

har  medtaget  en  Barnestrompe,  paa  hvilken  hun  giver  sig 
til  at  strikke  saa  Staalpindenc  knitrer. 

Hendes   Naade 

nyder  en  Kage. 

Superb!  Dem  har  De  naturligvis  selv  bagt? 
—  Smag  dog  en  af  Pastorindens  Kager, 
Theodor ! 

Hans  Naade, 

der  ikke  kan  fordrage  Kager,  tager  en. 
Udmærket !  Udmærket ! 

Pastoren, 

der  elsker  Kager. 
Ja,  Mor  kan  skam! 

Pastorinden. 
Vil  Deres  Naade  ha'  Opskriften? 

Hendes  Naade 

henrykt. 

Tak!  ja  forfærdelig  gerne! 

Pause. 

Hendes  Naade. 
Det  var   ikke  Deres  gamle,    nydelige  Stue- 
pige, Fru  Hansen?  Er  hun  rejst? 

Pastorinden. 

Strikkepindene  slaar  Ild. 

Ja! 

Hendes  Naade. 
Jeg  synes,  De  var  saa  tilfreds  med  hende? 

Pastorinden 

med  haarde  Læber. 

Hun  var  ikke  den,  hun  gav  sig  ud  for! 
Pastoren 

smiler. 

Pastorinden 

advarende. 

Mathias! 

Pastoren 

ler  godmodigt. 

Ja,  Mor,  Du  er  nu  altfor  striks  i  det  Ka- 
pitel! Smilende  til  Hendes  Naade:  Hun  ha'de 
været  for  gode  Venner  med  Kusken  .  .  . 


Mathias! 
Hæ,  hæ! 


Pastorinden 

lynende. 

Hans  Naade. 


Pastorinden 

lidt  mildere,  da  det  er  en  Greve. 

Ja,  Mænd  ser  jo  anjerlejens  paa  den  Slags 
Sager  .  .  . 

Hans  Naade 

smilende. 

Naa  ja,  kære  Fru  Pastorinde  .  .  . 

Pastor inden 

afbrydende.     Med  een  Strikkepind. 

Aldeles  ikke,  Hr.  Greve,  aldeles  ikke!  — ■ 
Og  særlig  her  da,  hvor  der  er  saa  mange 
oskyldige  Børn!  Holder  Di  ikke  med  mig, 
Deres  Naade? 

Hendes  Naade 

med  Højhed. 

Naturligvis!  Alan  bør  ikke  taale  den  Slags 
.  .  .  løse  Forhold  i  et  Hjem ! 

Pastorinden 

mod  sin  Mand. 

Hva'  sa'e  jeg! 

Pastoren 

godlidende. 

Herregud,  den  stakkels  Pige.  hun  .  .  . 
Pastorinden 

med  to  Strikkepinde. 

Du  tier,  Mathias!  —  Det  er  vos  Damers 
Pligt,  at  holde  Luften  ren  i  Hjemmene! 

Hendes  Naade. 
De   sagde  jo   selv   noget   lignende   i  Deres 
Tale  ovre  i  Kirken,  Pastor  Hansen! 

Pastoren 

løfter  smilende  paa  Skulderen. 

Et  er  Teori,  Deres  Naade,  et  andet  Prak- 
sis! Man  bør  i  de  enkelte,  konkrete  Tilfælde 
tage  alle  Forhold  med  i  Betragtning,  hvis  .  .  . 

Pastorinden 

med  hele  Strikketøjet. 

Du  er  ikke  nidkær,  Mathias! 

Hans   Naade. 
Hæ,    hæ!    jeg    holder    med    Dem,    Pastor! 
Man  maa  ikke  være  .  .  . 

Hendes  Naade 

kører  lidt  febrilsk  hen  over  hans  Ord. 

Hvor  er  Børnene,  Fru  Hansen?  Vi  har 
slet  ikke  set  noget  til  dem  i  Dag?  Jeg  har  en 
Hilsen  at  bringe   dem   fra  Tyge   og  Edmund. 

Pastoren 

godmodig-spøgefuld  til  Hans  Naade. 

Gud  naade  Kvinderne,  Greve,  naar  vore 
Hustruer  engang  faar  Stemmeret! 

Hans  Naade 

leende. 

Ja-ha,  ha!  det  har  De  sgu  Ret  i,  Pastor! 
Frænde  er  Frænde  værst! 


FJERDE  AFDELING 


25nde  August.  Hans  Naades  syvogfyrretyveaarige 
Fødselsdag.  — 

Klokken  er  otte.  Dineen  er  endt.  Kaffen  serveres 
i  Havesalen  og  de  tilstødende  Gemakker.  —  Tændte 
Lamper,  Lampetter  og  Lysekroner.  Hvidlakerede  Rokoko- 
møbler.    Forfædre  paa  Væggene. 

Johan  og  to  Næstvedske  Hotelkelnere  byder  rundt 
i  Kjole  og  Hvidt. 

Meget  gammelt  Sølvtøj  paa  Bakkerne. 

Megen  gammel  Adel  i  Stolene.  — 

Latter.  Højrøstet  Tale.  Knirken  af  Laksko.  Brusen 
af  Silkeslæb.  —  Ordener.  Dekorationer.  Nøgne  Skuldre. 
Hvide  Arme.     Guld  og  Diamanter. 

Fløjdørene  ud  til  Terrassen  staar  aabne.  Det  er  lunt 
og  stille  Vejf  med  Fuldmaane. 

Børnene  er  i  Seng. 

Sara 

staar  i  dybt  nedskaaren,  vinrød  Fløj  eiskjole  midt  under 
Havesalens  store  Prismekrone  og  ser  pragtfuld  ud.  —  Hun 
er  omringet  af  en  halv  Snes  leende,  talende  og  kurtiserende 
Herrer.  Deriblandt  ogsaa  Premierlieutnant  ved  Husarerne, 
Holger   Bille. 

Lige  fra  i  Formiddags,  da  denne  Adelsmand  tilligemed 
en  Del  andre  Gæster  ankom  med  Toget  fra  Hovedstaden, 
har  Baronessen  vogtet  paa  ham  og  „Emi"  med  agtpaa- 
givende  Øjne.  Men  hun  har  intet  opdaget;  absolut  intet! 
Parret  behandler  hinanden  paa  den  frieste  og  naturligste 
Maade.     Ikke  Spor  af  sygelige  Symptomer. 

Hvad  der  jo  paa  en  Maade  er  ærgerligt! 

Man  staar  nu  altsaa  der  midt  i  Salen  og  diskuterer 
.  .  .  Problemet  „Kærlighed",  naturligvis!  —  Latter, 
Haandklap  og  høje  Ord  kUnger  ud  i  Rummet.  Og  de 
ældre  Naader  langs  Væggene  er  lidt  efter  lidt  blevet 
stivere  og  stivere  af  Holdning  og  hvassere  og  hvassere 
af  Øjne.     Indtil  omsider 

Kammerherreinde  v.  Hinten 

fuldladet  bøjer  sig  ned  mod 

Valløstiftsdame,  Frøken  v.  Klingbeutel 

og   siger,    idet    hun    med  Viften   peger   hen    mod  Gruppen 
under  Kronen: 

—  Man  mærker  jo,  at  den  kære  Ritmester- 
inde  in-de  er  af  Familie,  min  Go'e! 

—  Ja  —  det  —   mærker   —    man!    siger 

Vallødamen.    Og  hendes  Ord  høres  som  lutter  smaa  indig- 
nerede Eksplosioner. 

Kammerherreinden. 
Hva'  ser  Emmy  i  hende! 

Vallødamen. 
Ja  —  Kammerherreinden  —   maa  —    nok 
—  spø're! 

De  naadige  taler  noget  højt ;  thi  de  er  begge  tung- 
hore. 

Men  Gruppen  under  Kronen  morer  sig  videre  .  .  . 

I  det  tilstedende  Gemak  („det  gule")  staar 

Hendes   Naade 

(laksefarvet  Atlask   med  Guld-Agramaner,  —  Frisure   a   la 
Maintenon)  og  taler  med 

Lehnsgreven, 

Elefantridder.     Ældgammel  og  skindmager. 

Næ  næ  —  næ  næ,  bedste  Fru  Grevinde, 
siger  han  hendes  Moder  var  sandfærdig  en 
født  Behrenskjold,  om  jeg  maa  be'! 

Hendes   Naade 

tvivlende. 

Ja  husker  nu  Lehnsgreven  ogsaa  rigtig? 

Lehnsgreven. 
Om  jeg   husker!    hun    var  jo    en   Kusine 
til  Marianne  Waltersdorff,  der  døde  i  Nizza! 

Der  gaar  pludselig  et  Lys  op  for 

Hendes  Naade. 
Ja!    hende   der   var  forlovet  med  Friherre 
Sjøhjelm ! 

Lehnsgreven 

henrykt  over  Tilslutningen. 

Jaja  —  jaja,  kære  unge  Dame!  Sér  De, 
sér  De!  ...  Og  hendes  Broder  igen  var' et, 
der  i   over  fem   Aar   levede   sammen   med   en 

Balletteuse  fra  den  store  Opera,  husker  De  nok! 
Han  var  ved  Legationen,  ved  De,  men  saa 
blev  Skandalen  jo  ... 

Sara, 

der  har  nærmet  sig  fra  Havesalen. 

Hva-at  snakker  man  hier  um?  —  Immer 
Kærliikheet!  Immer,  immer!  —  Puhh!  .  .  .  Til 
Hendes  Naade:  Barnpiiken  søøker  Daj,  Emi. 
Du  skal  up  och  beete  Fa-ater-Voer  mit  Bør- 
nene, siiker  hun;  di  kan  icke  soofe  ellers! 

Lehnsgreven 

nikker  bifaldende. 

Hendes  Naade. 
Lehnsgreven  undskylder  .  .  .? 

Lehnsgreven 

bukkende. 

Bevares,  bevares!  Den  Slags  Pligter  maa 
ikke  forsømmes!  .  .  .  Først  Gud! 

Sara. 
.  .  .  und  so  Koongen  und  Feetelandet! 

Hendes   Naade. 

vredt. 

Sara! 

Sara 

med  et  determineret  Nik. 

Aber  det  siiker  man  denn  doch  in  Næstveet! 

Hendes  Naade 

bort. 

Lehnsgreven 

ser  efter  hende. 

Sara 

puffer  til  ham. 

Beha-aker  det  vielleicht  icke  Hr.  Greefen  at 
snakke  mææt  maj? 

Lehnsgreven 

bukker   stift.     Han   hader   alt,    hvad    der  er  tysk.      Siden 
64  tager  han  til  Paris  over  England. 
Bevares,   min   naadige,    det   vil   altid    være 
mig  en  Ære  at  underholde  en  saa  smuk  Dame! 

Sara 

stikker  en  Arm  ind  under  hans. 

La-at  os  denn  ta-ake  Platz,  Herr  Lehns- 
greefe!  Man  bliifer  so  beschvveeret  veet  at  sto. 
Jaj  ær  feet;  ock  Di  ær  gammel! 

Lehnsgreven 

stiver  Knoglerne  op. 

Aa  for  min  Skyld,  min  naadige  .  .  . 
Sara 

slæber  mir  nichts  dir  nichts  af  med  ham. 


Fra  „Musikstuen"  lyder  Flygeltoner. 
Man  har  formaaet  en  yngre  Komtesse  (i  Hvidt)  til  at 
producere  sig. 

Hun  præluderer  ...  Al  Samtale  tier  .  .  .  Der  falder 
Stilhed  over  Forsamlingen  .  .  . 
Saa  hvisker 

Kammerherreinde  v.  Hinten 

himmelhøjt  til 

Vallødame  v.  Klingbeutel. 

Er'et   ikke   den  lille  Polly  Moltcke,    min 
Go'e,  der  skal  synge? 

Og 

Stiftsdamen 

svarer  ligesaa  dæmpet. 

Jo-O  —  det  —  skal  —  hun  —  jo  —  altid! 

Hvornæst 

Komtessen 

sætter    i    med    et    Skrig,    som    blev    hun   forfulgt    af  fem 

Lansenerer : 

Si  vous  n'avez  rien  å  me  dire, 
Pourquoi  venir  aupres  de  moi  .  .  .? 

—  Holger  .  .  .! 

—  Emmy  .  .  .! 

—  Alle  de  fremmede  her  er! 

--  Dejlige,  dejlige  .  .  . !  Jeg  ser  jo  kun  Dig ! 

—  Har  Du  lagt  Mærke  til  Sara,  hvor  hun 
passer  paa  os! 

Gustav  Wied:   Det  svage  Ken.  4 

Ja,  ja!  .   .   .   Men  hun  ser  intet,  Du! 

—  Nej,  hun  ser  intet!  —  Ingen  ser  noget! 
Ingen  ved  noget! 

—  Du  er  saa  klog,  Emni}^!     Og  saa  god! 

—  Holger  .  .  .  jeg  elsker  Dig! 

—  Emm}^,  Emmy!  min  .  .  .  søger  ny  Ud- 
tryk for  sin  flammende  Elskov.  Men  finder  kun  de  gamle 
.   .   .   min  Dronning!  —  mit  Livl 

Hendes  Naade 

stakaandet. 

Slip  mig!  .  .  .  Der  kommer  nogen! 
Holger 

vil  flygte  ind  gennem  Havesalen, 

Hendes  Naade. 
Nej!    nej!  .  .   .    Ikke   der!    .  .  .    Ned   ad 
Trappen ! 

Holger 

flyr  ad  Trappen  .  .  . 
Decte  foregaar  ude  paa  Terrassen. 

Fuldmaanen  sejler  sølvblank  af  Sted  højt  over  Parkens 
hundredaarige  Træer.  —  Paa  den  buksbomhegnede  Plæne 
foran  Slottet  staar,  midt  i  et  Rosenbed,  en  skinnende 
Marmorgruppe,  en  Mand  og  en  Kvinde:  Adam  og  Eva. 
Det  er  efter  Syndefaldet  og  begge  bærer  de  Figen- 
blade .  .  . 

Hvilket  imidlertid  turde  være  for  sent. 

Hans  Naades  „Kontor". 

Egetræs-Møbler.  —  Hjortegevirer,  Vaaben  og  Stam- 
træer paa  Væggene.  —  Under  Loftet  en  gammel,  forgyldt 
Messing-Kirkelysekrone. 

Tæt  Cigarrøg. 

Ved  et  Spillebord  sidder  Hans  Naade  og  spiller 
L'hombre  med  Hofjægermester  v.  Bardenheim, 
gamle  Grev  Rosenvinge  og  Saras  Mand,  Ritmester 
Baron  Leopold  v.  Schack. 

Rundt  i  Lænestole  og  Sofaer  tobaksrygende  Herrer. 

Der  er  en  Pause  i  Spillet,  og  man  diskuterer  Heste 
og  Fruentimmer.  — 

Holger  Bille 

træder  ind  fra  Døren  til  Vestibulen. 

Baron  v.  Schack. 
Naa,  Bille,  hva'  Fanden  har  De  taget  Dem 
for   saa   længe!    Har   De  set  paa  Kammerjom- 
fruer? 

Latter 

af  samtlige  Adelsmænd. 

V.  Schack. 
Vi  snakker   netop  om  Deres  „Lucie".     Vil 
De  a'  med  hende? 

Holger, 

fuldstændig  i  Ligevægt  efter  Affæren  paa  Terrassen. 
Det  har  jeg  ikke  tænkt  paa,  Hr.  Ritmester! 

Hans  Naade. 
Schack  sidder  her  og  siger,  at  hun  fransker 
paa  højre  Forben,  Bille,  hæ,  hæ! 

Holger 

stodt. 

Fransker!?    Ikke   saa   meget  som    bag  paa 
min  Haand! 

V.  Schack 

skeptisk. 

Naa-aa  .  .  . 

Holger 

hidsig. 

De    kender    hende   jo    slet    ikke,    Hr.   Rit- 
mester! 

V.  Schack 

drillende. 

Hum  .  .  . 

En  Herre  fra  Sofaen. 
Kom   ikke   til   Bille   med   det,    Baron!     Er 
der    noget    han    er    inde    i,    saa    er    det 
Hoppeben! 

Brølende  Latterkor. 


Sgu 


Herren  fra  Sofaen. 
Baade  „franske"  og  ikke  „franske"! 

Hofjægermester  v.  Bardenheim, 

som  endnu  er  Enkemand.     Drømmende. 

Ja    i   København    er    der    voldsom    mange 
Slags  Ben  .  .  .! 

Hans  Naade. 
Hæ,  hæ!  Du  har  nogle  Fotografier,  Bille  .  ,  . 
ud  i   Stuen.     Han    har    nogle    Fotografier   .  .  . 

slaar  Knald  med  Tungen :     klak  ! ! 

Gamle  Grev  Rosenvinge 

ivrig. 

Har  han  dem  paa  sig?? 

Fornyet  Latterkor. 

Man  hører  særlig  Ritmester  v.  Schack. 

Hendes    Naade,    Sara    og   flere    andre    Damer  ind 
fra  Salonerne. 

Herrerne  rejser  sig  hastigt,  bukker  og  staar  ret. 

Sara 

standser  i  Døraabningen.     Ser  ud  over  Forsamlingen. 

Der  snakkes  nock  sjofle  Sa-aker  hier? 
Grev  Rosenvinge 

forlegent  stammende. 

Men  .  .  .  æ  .  .  .  men,  kære  Fru  Baronesse  . .  . 

Sara 

afgjort. 

Ach,    jaj    kender    doch    vel   mit   Leopoldts 
Grriin ! 

Hendes  Naade, 

hos   hvem    der    ejheller   spores    den    mindste   Terrasse-Be- 
vægelse. —  Hurtigt. 

Vil     Herrerne     danse?      Ungdommen     vil 
danse  .  .  . 

V.  B arden heim 

synker  uvilkaarligt  om  i  Stolen. 

Gu'  Fader  bevares! 

Sara. 
Engager  bare,  Emichen!    Brryyt  Daj  icke 
um  Vrøvl! 

Hendes  Naade 

gaar  smilende  og  utvungent  hen  og  inklinerer  for  Holger 

Hr.  Premierlieutnant  .  .  .? 
Holger 

studser,   trods  sin    „Verden",    lidt  over  hendes  Dristighed. 

Deres  Naade  .  .   . 

Hendes  Naade 

leende. 

De  vilde  helst  blive  ved  Cigaren? 
Holger 

atter  Ka'l.     Byder  hende  Armen. 

Paa  ingen  Maade!  Er  mig  en  Ære! 
Sara 

nejer  for  Hofjægermester  v.  Bardenheim. 

Vi  to  feete,  s'il  vous  plait? 
v.  Bardenheim 

peger  forfærdet  paa  Kortene. 

Jeg  spiller,  Dame! 

Sara 
Jaha!     Aber    nu   dantser   vi   først!     Haler 

ham  op  af  Stolen.  —  Raaber  derpaa  til  de  andre  Damer: 

Po  dem,  Barnlille!    Ta-ak  mit  Leopoldt!    Skall 
di  sitte  her  ock  spille  up  vore  Noolepeenger! 

Damerne 

strømmer  leende  til  og  engagerer. 

Hendes  Naade 

gaar   ivrigt    konverserende   bort   med  Holger  Bille.     De 
spøger  og  ler  harmløst  som  tvende  Konfirmander. 

Samme  Holger  minder  ikke  saa  lidt  om  Tjener 
Frants  i  første  Afdeling.  Ganske  vist  er  han  elegantere 
og  mere  utvungen  i  sin  Optræden;  men  han  hører  dog 
til  samme  Hjerteknuser-  og  Overkelner-Type:  høj,  bleg, 
velskabt,  med  tætklippet,  salvet  og  lige  kløvet  Kranie. 
Men  naturligvis  bærer  han,  qua  Kriger,  Overskæg. 

Sara 

kigger  opmærksomt  efter  Naaden   og  Lieutnanten.     Ryster 
paa  Hovedet,  da  hun  ser  dei:es  tvangfri  Adfærd. 

Naj,    der   ær   vist   ganske   icke  nooket  der 


putsier 


V,  Bardenheim 
bøjer  sig  ned  mod  hende. 


Hva'? 


Sara. 
Ock,    jaj    taler    blot    i    Søøfne,    Herr    Hof- 
jægermester! 


56 

V.  Barde nheim 

Had. 
Hø    .    .    .     Begge  ud. 

De  andre 

følger  Par  om  Par  efter. 
Der  lyder  Horn-  og  Violintoner  fra  Riddersalen. 


FEMTE  AFDELING 


Kalaset  er  endt;  de  fremmede  er  kørt  hjem,  og 
Kerterne  er  slukkede. 

Kun  i  Kontoret  er  der  Lys.  Og  her  sidder  Hans 
Naade  sammen  med  Holger  Bille  og  et  Par  andre 
københavnske  Venner '  og  skyller  efter  med  Sodavand  og 
Whisky. 

Vi  lader  dem  sidde. 

Hendes  Naade  ledsager  Sara  til  hendes  Værelser 
ovre  i  Kavalerfløjen. 

Foran  Damerne  gaar  Jomfru  Bertelsen  med  en 
tændt  Lampe.     Hun  er  komplet  Idiot  af  Søvnighed. 

De  træder  ind  i  Salonen   foran  Soveværelset. 

Sara. 
Sitt  Lampen,    Jungfrau,   ock   gaa  ind  ock 
gør  i  Stand! 

Jomfru  Bertelsen 

glor  tungt  paa  sit  Herskab  uden  at  fatte. 

Sara 

hen  til  hende  og  ryster   hende,    saa    Lampekuplen   klirrer. 
Siger  derpaa  højt  og  langsomt  som  til  en  døv. 

Sitt    Lampen    po   Borrdet,    Jungfrau 

Bertelsen;    ock   go   denn    ind  ock  putzel 
maj  Ve  e  reis  et! 

Jomfru  Bertelsen 

smiler    fjollet,    sætter    Lampen  fra  sig  og  gaar  avtomatisk 
som  en  Søvngænger  ind  i  Sovegemakket. 

Sara 

maler  sig  rundt  med  en  Finger  paa  Panden. 

Sie  ist  ganz  Brrruu! 

Hendes  Naade 

indigneret. 

Johan  fandt  hende  ogsaa  nede  i  Mellem- 
stuen! Hun  laa  og  sov  paa  Sofaen! 

Sara 

medfølende. 

Det  Skrook! 

Hendes  Naade 

som  før. 

Aa-r!  Hele  Aftenen  har  hun  været  munter 
nok  ovre  i  Tjenerværelset  med  de  fremmede 
Kuske ! 

Sara 

liberal. 

Ach  ja!  vvas  soli  man  dazu  sagen! 

Hendes  Naade. 
Du  behandler  hende  altfor  lempeligt.     Den 
Slags   Væsener    skal   man   ikke  tage  paa  med 
Fløjlshandsker ! 

Sara. 
Vielleicht  icke  naj  .  .  .  Gaber.    Aber  jaj  har 
en  so  stoor  Respect  for  Soofning! 

Hendes  Naade 

ler. 

Ja,  det  har  Du  nok!  —  Naa,  god  Nat,  kære 
Sara!  —  Hvad  Tid  vil  Du  ha'  din  Kaffe  ser- 
veret i  Morgen.^ 

Sara 

gaber  igen  og  strækker  sig. 

Ach,  Du  .  .  .  Glocken  fjorten!  —  Ock 
slik  til  dit  Mand,  at  han  kan  voove  po  at  gøre 
Alarm  igen,  den  Asen! 

Hendes  Naade 

leende. 

Det  skal  jeg  nok!   —  God  Nat!    Vii  gaa. 


Naj, 

naj 

!  Emi  . 

Sara 

skriger. 

5 

Ja  . 

Hen 

des  Naade 

standser. 

Korr 

im  ] 

mal  hier 

Sara. 

Nej, 

nu 

Hen 
skal  vi 

des  Naade 

uvillig. 

i  Seng! 

00 


Sara 

lader  som  intet. 

Det    var   en   meeket   behakelickt  Selskap   i 
Da-ak ! 

Hendes  Naade 

løst. 

Ja,  det  gik  jo  rigtig  nydeligt   ...    Og   nu 
er  det  Gud  ske  Lov  overstaaet! 

Sara. 
Di  morede  saj  alle  godt! 

Hendes  Naade. 
Tror  Du  .  .  . 

Sara. 
Jaha !  —  Ock  det  lille  Moltcke  sangg  nyyt- 
lick  .  .  .  Parodierende:   Si  vous  n'avez  rrrien  .  .  . 

Hendes  Naade 

smilende. 
Sara! 

Sara. 
Jaha!   —  Ock  den  v.  Bardenheim  dantsede 
wie  ein  Omnibus! 

Hendes  Naade 

ler  mod  Sky. 

Du    er    storartet!    —    Men    nu    gaar   jeg: 
God  Nat! 

Sara 

for  at  forhale  Tiden. 

Skall   icke  mit   Tornerose  derinde  leetsake 
Daj  mææt  Lampen? 

Hendes  Naade 

ved  Døren. 

Nej  Tak!    Jeg  kender  Vejen!  Aabner. 


Sara 

skriger. 

Emi! 

!    E 

mi 

j 

Hen 

des  N 

ler. 

aade. 

Nej, 

nu 

vi 

1  jeg 

gaa! 

Sara 

tryglende. 

Bare  to  smoo  bitte  Ord,  Emichen  .  .  .? 

Hendes  Naade. 
Du  ved  vist  ikke,  hvad  Klokken  er.? 

Sara. 
Det  skidt  Glocke!  —  Bare  to  ganske  bitte 
smoo  Ord  .  .  .  ? 

Hendes  Naade 

nærmere. 

Naa  .  .  .? 

Sara 

skutter  sig  af  Glæde. 

Ta-ak  Platz !    Ta-ak  Platzl 
Hendes  Naade 

beslutter  pludselig  at  komme  Sara  i  Forkøbet.   —  Sætter 
sig  smilende. 

Jeg  ved  godt,  hvad  Du  vil! 

Sara. 
Halløj  .  .   .!? 

Hendes  Naade 

stadig  rolig  og  smilende. 

Men  nu  haaber  jeg,  at  Du  er  kommen  til 
Fornuft? 

Sara 

nikker. 

Ja!  —  Lidt  ærgerlig:  For  alt,  hva-at  jaj  i 
Da-ak  har  studeret  ock  studeret,  so  ær  det 
dock  allikevel  icke  Holger  Bille! 

Hendes  Naade 
overstadig. 

Nej,  min  Høne! 

Sara. 
Silker  Du  Høne  .  .   .!? 

Hendes  Naade 

leende. 

Ja!  for  klog  Høne  kan  ogsaa  gøre  i  Næl- 
derne!  Rejser   sig.   God   Nat! 

Sara 

snapper  fat  i  hendes  Kjole. 
En  ær  der! 

Hendes  Naade 

polisk. 

Mon  .  .  .? 

Sara. 
Jaj  kann  se  det  po  dine  Øjne! 

Hendes  Naade 

nikker. 

Ja;   der  er  ogsaa  en!  —  Og  skal  jeg  sige 
Dig  hvem.? 

Sara 

med  foldede  Hænder. 

Ach,   ja,   Emichen,   for  Gutt  in  Himmelen! 
Hendes  Naade 

bøjer  sig  mod  hende. 

Det  er  .  .  .  tøver. 

Sara 

stamper  i  Gulvet, 

Jaj  foor  um  et  Augenblick  Krampfe! 
Hendes  Naade 

alvorlig. 

Det  er  .  .  .  Hans  Velskabthed,  Hr.  v.  Bar- 

denheim!    Rejser  sig  og  flygter  leende:    God    Nat! 

Sara 

skrifter  vildt. 
Em  i!    P^mi!     Mon    Ja    11  o  Ild  c  s    Naadc    forbliver 
ubanherlig,  napper  hun  en  Buket  Blomster  op  af  en  Vase 
paa  Bordet  og  slynger  den  hen  mod  Døren :     Dit    Skldt 

Liimmel! 


SJETTE  AFDELING 


København.  Omkring  December  Termin.  Aften 
mellem  8  og  9.  — 

En  Droske  kommer  raslende  i  fuld  Fart  og  standser 
op  uden  for  Privatindgangen  til  en  anden-tredje  Klasses 
Kafé  paa  Østerbro. 

Holger 

stiger  ud.     Siger  derpaa  til  Kusken. 

Hør,  kunde  De  ikke  gøre  mig  den  Tjeneste 
at  gaa  ind  i  Kafeen  og  spørge  efter  Opvarter 
Johansen } 

Kusken 
kravler  ned. 
Jovel,  Herre! 

Holger. 
Og  sig  saa  til  ham,  at  den  Herre,  der  har 
bestilt  Nummer  fire,  holder  herude! 

Kusken. 
Jovel,  Herre!  —  Men  vil  Herren  saa  kaské 
ha'et  lille  godt  øje  til  Væddeløberen  der?   Peger 

paa  Hesten. 

Gustav  Wied :  Det  svage  Køn.  S 

Holger 
Det  skal  jeg  nok! 

Kusken 

ind  i  Kafeen. 

En  Dameslemme 

inde  fra  Vognen.     Nervøst. 

Holger  ...  jeg  tør  næsten  ikke  .  .  . 
Holger 

ved  Vogndoren.     Leende. 

Aa  Snak,  lille  Ven!    Hvad  skulde  Du  være 
bange  for; 

Stemmen. 
Om  nogen  nu  saa'  os  .  .  . 

Holger. 
Her  er  ingen,  der  ser  os  herude! 

Kusken 

fra  Kafeen. 

Nu  kommer  han  .  .  .  Springeren! 
Holger 

betaler  og  giver  meget  rigelige  Drikkepenge. 

Kusken. 
Tak,  Herre,  tak!    —   Skulde   det   være  en 
anden    Gang  .  .  .  Hauserplads,    ved    De    nok, 
Vogn  214  ..  .  Rasmussen  1 

Opvarteren 

i  Kafeens   private   Indgangsdør.      Bukkende,    duvende    og 

smiskende.  —  Han  er  en  ualmindelig  hæslig  Eunuk-Type : 

blegfed,  lasket  og  lurvet. 

'aften,  Hr.  Premierlieutnant !  Værs'artig  .  .  . ! 

Holger. 
Der  er  vel  ingen  i  Gangen,  Johansen? 

Opvarteren. 
Ingen,  Hr.  Premierlieutnant!  .  .  .  Naturligvis! 
Hen  mod  Drosken:       Skal    jeg    hjælpe    den    lille 
Dame  ud.? 

Holger 

skubber  ham  væk. 

Nej ! 

Opvarteren 

ydmyd. 

Omforladelse  .  .  .  Omforladelsel  . 


Holger 

ved  Droskedøren. 


Kom  saa 


.  Damestemmen 
forvirret  og  angest. 
Jeg  .  .  .   Aa,    Holger,    skal    vi    ikke    køre 


Igen 


? 


Holger 

mildt. 

Men  Barn  dog  .  .  . 

Stemmen. 
Jamen  .  .   .  hvis  nu  nogen  .   .  . 

H  C)  1  g  e  r. 
Jeg  siger  Dig  jo:  her  er  ingen! 

Stemmen. 
Det  er  vist  et  meget  tarveligt  Sted  .  .  . 

Holger 

lofter  paa  Skuldrene. 

O  p  \'  a  r  t  e  r  e  n 

smiskende,  væmmelig. 

Jeg  kan  ikke  svare  for  Passagen  ret  længe. 
Hr.  Premierlieutnant  ...  hi,  hil 

Stemmen 

fra  Vognen. 

Og  saa  kender  han  Dig  .  .  . 
Holger 

lidt  utaalmodig. 
Kom    nu,   Emmy    .  .  .     Griber    fat    om    hendes 

Haand:  Kom  nu,  hører  Du!    Vi  kan  ikke  staa 
her  og  .   .  . 

Damen 

stiger  langsomt  og  tøvende  ud.    —    Hun   er   høj,    elegant 
og  tæt  tilsløret. 

Opvarteren 

slaar  fortrolig-galant  en  Haand  hen  mod  Gangdøren. 

Denne  Vej,  lille  Frøken  .  .  . ! 

Holger 

tager  Damens  Arm  og  skynder  sig  ind. 

Opvarteren 

springer   adræt    foran    dem    og    aabner    en    Dør,    mærket 
Nr.  4,    og    hvorpaa   der  hænger    en  Plakat  med  et  stort : 

Optaget. 

Damen 

smutter  ind. 

Holger 

trækker  hurtig  Døren  til  efter  hende.    —    Hvisker   til  Op- 
varteren. 

Ingen  andre  herind  end  De,  Johansen! 
Opvarteren 

smiskende,  fælt,  lige  til  at  slaa  i  Fjæset. 

Forstaar  sig  .  .  .  hi,  hi! 

Holger. 
Og  hurtigt! 

Opvarteren. 
Javel !     —     Fidelt :    Hr.     Premierlieutnanten 
erindrer  nok,    at  der   er   Smæklaas   indvendig 
paa  Døren;  og  at  jeg  plejer  at  banke  tre  korte 

Slag    rækker   en   krum   Finger  med  et  kolossalt  udviklet 

Midtersteled  i  Vejret  med  denne  Kno? 

Holger 

gaar  hurtig  ind  i  Værelset  uden  at  svare.   —  Smæklaasen 
glider  stille  for  .  .  . 

Det  er  som  sagt  i  Terminen.  HcrsUabct  fra  Tv  ges- 
borg er  kommet  til  Hovedstaden  for  at  gorc  Juleindkøb. 

—  Tyge   og   Edmund    er   med.    —    Familien    bor    hos 
Onkel  Kammerherren;  der  er  jo  Plads  nok. 

Men  i  Aften  er  Hans  Excellence  til  Spilleparti- 
hos  den  engelske  Gesandt. 

Hendes  Naade  har  derfor  besluttet  at  besøge  en 
Barndomsveninde  i  Ordrup. 

Og 

Hans  Naade  Greven  er  i  Kasino    med   Drengene. 

—  De  ser  „Snehvide". 

Tæppe. 


FRU  MIMI 


AGERENDE 


Mimi. 
Valdemar. 
Nicoline. 
Marie. 


FØRSTE  AFDELING 


En  lille  Villa  paa  en  af  Sidevejene  ude  ved  Frederiks- 
berg. Syv  Værelser  med  gode  Udenomsbekvemmeligheder 
og  Have,  samt  Baderum. 

Solrig  Formiddag  i  September.  — 

Fru  Mimi  sidder  ved  Frokostbordet  inde  i  den 
hyggelige  Spisestue  imod  Syd.  Solstraalerne  spiller  mellem 
de  gulgrønne  Blade  paa  Lindetræerne  udenfor  i  Haven  og 
leger  ind  gennem  de  blankpolerede  Vinduer  paa  Bordets 
hvide  Dug  rundt  mellem  Opdækningens  smagfulde  Glas, 
Flasker,  Fade  og  Tallerkener. 

Møblementet  er  naturligvis  af  Egetræ :  Et  firkantet, 
aflangt  Spisebord,  tolv  forfærdelig  kedelige,  stivryggede 
Stole,  en  Buffet  med  Opsats  og  et  Anretterbord. 

Paa  Væggene  hænger  nogle  Kobbersager  og  en  Del 
gammelt  Porcellæn,  arrangeret  i  Trekanter. 

Fru  Mimi,  der  er  en  sød,  lille  buttet  Kone  med  lyst 
lokket  Haar,  friseret  efter  den  yndefulde  Gordon-Setter- 
Mode,  sidder  for  Enden  af  Bordet.  Hun  er  iført  en  lys, 
blaastribet,  løstsiddende  Morgendragt  af  et  gennemsigtigt, 
silkeagtigt  Stof  og  med  brede  Kniplinger  om  Hals  og 
Ærmer.  Samme  Ærmer  naar  kun  til  Albuerne,  og  Armene 
er  bløde,  runde  og  mathvide,  som  gjorte  af  frisklavet 
Marcipan.     Lige  til  at  æde. 

Hun  stottcr  llovcdci  i  Ilænderne  oo:  spiller  sig  i 
Tindingerne  med  sine  nydelige  smaa  Dukkelingre,  saa  at 
Diamantringene  lyner.  Hun  er  eneste  og  meget  forkælede 
Barn  af  en  rig  Parvenufamilie  i  Flæsk  og  Petroleum; 
medens  hendes  Mand  derimod  tilhorer  en  mindre  vel- 
havende, men  gammel  og  særdeles  anset  Patricicrslægt. 

At  disse  to  Væsener  har  fundet  hinanden  og  er  blevet 
.•  '    hinanden,    staar   for    os   som    en    Gaade.      Men 

.1  .r  sluttes,  som  bekendt,  ogsaa  i  Himlen.  — 

M  i  in  i 

bider  sig  pludselig  i  Underlæben,   banker  med  Spidsen  af 

den  ene  lille,  lakskoprydede  Fod  i  Gulvet  og  kalder: 

V^aldemar ! 

E n  M andsstemme 

nogle  Værelser  borte. 

Ja,  nu  kommer  jeg,  lille  Kat! 
M  i  m  i 

kigger  hen  mod  den  portiereomhængte  Dagligstuedør.  Hun 
sidder  endnu  med  Hovedet  støttet  i  Hænderne ;  og  man 
kan  se  paa  hendes  Ansigt,  at  hun  ikke  er  rigtig  paa  det 
rene  med  sig  selv,  om  hun  skal  smile  huldsalig  eller  være 
muggen,  naar  Valdemar  viser  sig.  Fingrene  spiller  ikke 
mere,  og  hun  lytter  efter  hans  Trin  over  Gulvtæppet  der- 
inde. Men  hun  hører  ikke  noget;  for  han  kommer  ikke. 
Saa  griber  hun  paa  én  Gang  Kniven,  der  ligger  ved 
hendes  Kuvert  og  slaar  med  dens  Skaft  to,  tre  Gange 
haardt  i  Bordet: 
Men  Valdemar  dog!  Og  hun  beslutter  de- 
finitive at  være  muggen. 

Endelig  rejser  Valdemar  sig  fra  Skrivebordet  inde 
i  sit  Arbejdsværelse  og  kommer  gennem  „Salonen"  ind  i 
Spisestuen. 

Han  er  en  høj,  mager,  lysblond  Mand  op  i  Trediverne. 
Noget  nærsynet,  meget  distrait  og  Doctor  philosophiae  i 
Historie.  Desuden  arbejder  han  for  Tiden  paa  en  Af- 
handling, som  bærer  Titlen:  Chlodevig  I's  Ungdom. 
Han  har  været  gift  med  Mimi  i  godt  halvandet  Aar 
og  elsker  hende  ubeskriveligt ;  men  glemmer  undertiden 
baade  det  ene  og  det  andet  for  Chlodevig.  Hvad  der  jo 
er  kedeligt.  — 

Han  kommer  altsaa  nu  ind  i  Spisestuen,  hurtigt,  ner- 
vøst; farer  sig  med  Haanden  gennem  Haaret  og  misser 
med  Øjnene  mod  Solen,  der  kaster  stærke  Reflekser  fra 
Tallerkenerne,  Fadene  og  den  hvide  Dug. 

Valdemar. 
Skal  vi  ikke  rulle  ned,  Mimi? 

Mimi 

haanligt. 

Og  tænde  Lampen? 

Valdemar 

uforstaaende. 

Tænde  Lampen  .  .  .?  Næ-æ  .  .  ,  Hen  til  Vin- 
duet for  at  rulle  Gardinet  ned. 

Mimi. 
Vil  Da  virkelig  lukke  den  dejlige  Sol  ude! 

Valdemar 

standser.     Undskyldende. 

Ja,  kære  .  .  .  mine  Øjne  .  .  . 

Mimi. 
Du  kan  jo  tage  dine  blaa  Briller  paa. 

\'a  1  dem  ar 
bort  fra  Vinduet.     Smilende. 
Ja.    det   kan  jegjOOgsaa!    Sogcr  i  sine  Lommer. 

Hvor  mon  jeg  nu  har  lagt  dem,  Mimi.^ 

Mimi 

tort. 

Rimeligvis  paa  Rundetaarn ! 
Valdemar 

naivt. 

Tror  Du?  .  .  .  Smilende:  Lad  nu  være 
med  at  gøre  Nar,  Kat!  Bort  gennem  Dagligstuen. 
Tilbage  med  Næseklemmer  paa.  De  laa  inde  paa 
mit     Skrivebord.      Sætter  sig  og  begynder  at  spise. 

Mimi 

springer  pludselig  op  fra  sin  Stol,  løber  hen  og  napper 
Brillerne  af  ham  og  kaster  dem  paa  Gulvet.  Sætter  sig 
paa  hans  Skød  og  tager  med  en  Haand  fat  i  hvert  af 
hans  Øren,  hvorved  hun  kommer  til  at  rive  en  Blyant 
ned,  som  sad  bag  det  højre. 

Skal  Du  da  ikke  sige  god  Morgen  til  mig, 
Menneske ! 

Valdemar 

ulykkelig-forfjamsket. 

Jamen,  Kat,  det  har  jeg  jo  sagt! 

Mimi. 
Ja,  i  Gaar!  ...  Din  Tølper! 

Valdemar 

flov. 

Var  det  i  Gaar  .  .  .? 
Mimi 

rusker  ham  haardt  i  Ørene. 

Gud  i  Himlen  maa  vide,  hvordan  jeg  skal 
faa  Dig  vækket  1 

Valdemar 
uroligt. 

Der  kommer  Marie,  Kat! 
Mimi 

hopper   ned    fra   hans   Sked   og   sparker  samtidig  til  Bly- 
anten, saa  at  den  flyver  op  under  Buffeten. 

Jeg  vilde  ønske,  at  alle  Blyanter  og  Penne- 
skafter  og  Blækhuse  og  Papirer  og  Doktorer 
og  Professorer  laa  i  .  .  .  laa  i  Vesuv! 


Valdemar 

manende. 


Kat,  Kat! 


Mimi 

fortsættende. 

.  .  .  Alle  sammen  oven  paa  hinanden  i  en 
stor  Stabel  med  Petroleum  paa!    Sætter  sig  hen 

paa  sin  Plads  og  surmuler. 

Marie, 

en  gammel  Tjenestepige,    som    Mimi    har   bragt    med  fra 

sit  Hjem. 

Vil  Herskabet  ha'  sin  Kaffe  .^ 

Mimi 
med  Fruehojhcd :   knejsende  Nakke,   Dobbelthage  og  sam- 
mensnerpet Mund. 
Jeg  skal  ringe,  liar  jeg  sagt! 

Marie 

bort. 

Mimi  og  Valdemar 

spiser. 

Valdemar 
ser  kærligt,  men  missende  paa  Grund  af  Sollyset  hen  mod 

sin  Kone. 

Jeg  fik  skrevet  meget  i  Nat,  kan  Du  tro. 
Mimi 

kortfattet. 
Naa ! 

Valdemar. 
Jeg  vækkede  Dig   vel  ikke,   lille  Mimi,    da 
jeg  gik  i  Seng? 

Mimi. 
Jeg  sov  ikke! 

Valdemar. 
Herre  Gud,  saa  kunde  jeg  jo  godt  ha'  sagt 
god  Nat  til  Dig! 

Mimi. 
Det  bryder  Du  Dig  vist  ikke  om! 

Valdemar 

ser  op  fra  sit  Spejlæg. 

Men  Kat  dog! 

Mimi. 
Du  bryder  Dig  ikke  en  Døjt  om  mig! 

Valdemar 

rejser  sig  og  gaar  hen  til  hende. 

Mimi 

skyder  ham  fra  sig. 

Du  holder  meget  mere  af  dine  Penneskafter ! 
Valdemar 

stryger  hende  kærligt-ulykkeligt  op  og  ned  ad  Ryggen. 

Jeg  maa  da  passe  mine  Sager  .  .  . 
Mimi 

fintfølende. 

Hvorfor  det?    Det  behøver  vi  jo   ikke!    Du 
fik  jo  Penge  nok  med  mig! 

Valdemar 

stryger  vedblivende. 

Det    morer    mig  jo;    det   interesserer   mig, 
ved  Du  .  .  . 

Mimi. 
Men,    at   jeg  sidder    her    og    sprækker    af 
Kedsomhed,  det  bryder  Du  Dig  ikke  om! 

Gustav  Wied:  Det  svage  Ken.  6 

X'aldcmar 

distrait. 

Saa  Du  keder  Dig  saa  forfærdelig,  lille  Kat? 
Mimi, 

som  mærker  hans  Distraktion,   rasende. 

Tænk  dog  paa  mig.  Menneske,  saa  længe 
Du  taler  med  mig  i  det  mindste. 

Valdemar 

vaagner. 

Ja,  ja  .  .  .  undskyld!  .  .  .  Hvad  var  det, 
Du  sagde? 

Mimi 

grædende. 

Jeg  kalder  ikke  dette  her  for  at  være  gift! 
Jeg  mærker  jo  aldrig,  at  jeg  har  nogen  Mand! 
Hele  Dagen  render  Du  rundt  paa  de  fjollede 
Bibliotheker!  Og  naar  Du  kommer  hjem, 
sidder  Du  og  æder  Blæk  inde  hos  Dig  selv! 
Du  har  knap  Tid  til  at  spise  .  .  . 

Valdemar 

mildt  protesterende. 
Jo-O    .  .  . 

Mimi. 
Og  jeg,  der  holder  saa  meget  af  at  ligge 
Og  sludre,  naar  jeg  er  kommen  i  Seng,  jeg 
maa  ligge  og  falde  i  Søvn  ganske  alene.  Og 
det  kan  jeg  ikke,  fordi  jeg  ligger  og  tænker 
paa  Dig. 

Valdemar 

klapper  hende. 

Aa  Herre  Gud  .  .  . 

Mimi. 
Jeg  kunde  godt  dø,    uden   at  Du  brød  Dig 
om  det.      Og    det    er   naturligvis   det,    Du   vil 
ha',  for  saa  kan  Du  købe  Penneskafter  for  alle 
Pengene! 

Valdemar 

bøjer  sig  smilende  ned  og  kysser  hende. 

Fy,  fy,  saadan  maa  Katten  ikke  tale? 
Mimi 

arrigt. 

Se,    om   Du   har    lagt  Mærke    til    min    ny 
Kjole  engang! 

Valdemar 

ser  paa  Kjolen. 
Ja,    den   er   Skam    fin!    Lofter   hendes    ene   Arm 

op  og  kysser  den:    Og  hvor  den  klæder  Dig! 

Mimi 

lægger  sig  ind  til  ham. 

Jeg  elsker  Dig,  Valdemar,  vanvittigt! 
Valdemar 

klapper  hendes  Haar. 

Lille,  Søde  Kat  ... 

6* 

Mimi. 
Jeg  vil  sidde  i  din  Vestelomme  .  .  .  altid! 

\'  a  I  d  e  m  a  r 

naivt. 

Jamen,  det  kan  Du  jo  ikke. 
Mimi 

sur-haanlig. 

Nej,  for  dér  har  Du  alle  dine  Blyanter ! 
Rejser  sig.  Skal  vi  drikke  Kaffe  inde  i  Kabi- 
nettet i  Dag? 

Valdemar 

tøvende. 
Ja-a  .  .  . 

\1  i  m  i 
kælen. 
Aa  jo,    hva'?    Og    ha'    det    lidt    hyggeligt! 
Ringer. 

Marie 

ind. 

Mimi. 
Vil  Du  sætte  Kaffetøjet  paa  den  store  Bakke 
og  bringe  det  ind  i  Kabinettet! 

Marie. 
Jo !     Ud. 

Valdemar 

tager  sig  op  til  Øjnene. 

Jeg  synes,  jeg  tog  mine  blaa  Briller  paa 
før,  Mimi? 

Mimi 

slaar  Armene  om  ham  og  laver  Trutmund  til  Kys. 

Ja,    men   Du   har  lagt  dem  paa  et  Stykke 
Smørrebrød  i  Stedet  for  Spegepølse! 

Valdemar 

kysser  hende. 

Dit  lille  Vrøvl! 

Mimi 

stikker  sin  Arm  ind  under  hans. 

Kom    saa!    Aa,    hvor  jeg  glæder   mig!    De 

gaar  Arm  i  Arm  ind  gennem  Døren  til  Dagligstuen. 


AXDEN  AFDELING 


Kabinettet.  Et  lille  hyggeligt  Rum  med  stort 
Blomstervindue  fuldt  af  Planter  og  Blomster.  Paa  Væggene 
hænger  Malerier  og  Staalstik.  Og  Møblerne  lave,  mage- 
lige og  biede,  er  betrukne  med  grønt,  presset  Fløjl.  Der 
er  et  bitte  Dameskrivebord  med  Masser  af  Skuespiller- 
fotograticr.  Og  i  et  Hjørne  paa  en  sort,  poleret  Søjle 
staar  Faust   og  Margrete   i  Kalipasta    og   øm  Omfavnelse. 

Mimi  og  Valdemar  sidder  Side  om  Side  paa  en 
Chaisclongue.  Foran  dem  paa  en  Ibentræs  Stumtjener 
staar  Bakken  med  Kaffetøjet. 

V  a  1  d  e  ni  a  r 

vipper  nervøs  og  urolig  i  Sædet. 

Xu  maa  jeg  vist  gaa,  Kat. 

Mimi. 
Saa? 

Valdemar. 
Ja  ind  og  gøre  mig  i  Stand. 

Mimi, 

skønt  hun  godt  ved  Besked. 

Det  er  jo  ikke  i  Dag! 

Valdemar 

usikker. 

Er  det  ikke  Torsdag? 

Mimi. 
Jo-o  .  .  . 

Valdemar. 
Saa  er  det  i  Dag. 

Mimi 

mut. 

Du  var  jo  ogsaa  med  dem  i  Gaar. 

Valdemar. 
Ja,  de  bliver  her  til  Lørdag. 

Mimi. 
Hvad  skal  de  svenske  Abekatte  her? 

Valdemar 

bebrejdende. 

Kat,   det  er  lærde  Professorer  fra  Lund  og 
Upsala ! 

Mimi. 
Hvorfor  skal  Du  rende  rundt  med  dem? 

Valdemar. 
Jeg  er  jo  Vært,   véd  Du.      Vi  har  jo  ind- 
budt dem. 

Mimi. 
Hvor  skal  I  hen  i  Dag? 

Valdemar. 
Til  Frederiksborg  med   Toget  Klokken  to. 
Og  saa  til  Middag'  i  Tivoli  Klokken  syv. 

M  i  m  i 

efter  en  Pavsc;  kælen. 

Aa,  tag  mig  med,  hva'? 

Valdemar. 
Men,  Kat,  der  kommer  jo  ikke  Damer! 

Mimi 
visnæset. 
Hvad  skal  I  da  bestille.^ 

Valdemar. 
Vi  skal  bese  Musæet  og  Kirken. 

Mimi. 
Er  dér  noget  sjofelt.^ 

Valdemar. 
Men  Mimi  dog,   hvor  kan  Du  sige  saadan 
noget! 

Mimi 

tøset. 

Uf  ja,  Du  er  nu  saa  fin!    Du  er  af  saadan 
fin  Familie! 

Valdemar 
næsten  vred. 

Men  Kat! 

Mimi 

springer  op  og  stamper  i  Gulvet. 

Uf,  bare  jeg  aldrig  var  bleven  gift! 
Valdemar 

vil  trække  hende  til  sig. 

Mimi 

slaar  efter  ham. 

Væk!    Jeg  hader  Dig!    Du  skulde  ha'  giftet 
Dig  med  .  .  .  med  ....  Cantus  Verdenshistorie! 

Valdemar 

ubehjælpsom. 

Men  lille  Kat  dog  ... 

Mimi. 
Væk!    Rør  mig  ikke  med  dine  væmmelige 

Blækfingre!     Griber    en    Haandfuld    Sukker   af  Sukker- 
skaalen  og  begynder  at  bombardere   ham   med  Stykkerne. 

Gaa!    Gaa!    Gaa  bare  din  Vej ! 
Valdemar 

skærmer  Ansigtet  med  Hænderne. 

Men  Mimi  dog!    Lad   det  være,   siger  jeg! 
Du  kan  jo  let  træffe  mig  i  øjnene! 

Mimi 

kaster  igen. 

Ja,  bare  jeg  kunde!     . 


^X) 


\'  a  1  d  e  m  a  r 

vred. 

Nu  skal  Du  lade  være!  Og  se  Sukkeret 
her  rundt  paa  Gulvtæppet!  Hvad  troer  Du, 
Marie  vil  sige! 

Mimi 
næsvist;  men  holder  dog  inde  med  Skydningen. 

Det  bryder  jeg  mig  ikke  om!  Forleden  gav 
jeg  hende  en  Lussing! 

Valdemar 

i  højeste  Forfærdelse. 

Gamle  Marie!? 

Mimi. 
Ja!  Hvad  er  der  ved  det!  Hun  kunde 
jo  lade  være  at  irritere  mig!  siaar  pludselig  Hæn- 
derne for  Ansigtet  og  hulker.  Men  det  er  din  Skyld! 
Det  er  Dig,  som  gør  mig  saa  arrig!  Jeg 
trænger  til  at  blive  kælet  for!  Og  jeg  vil 
gøres  a'!  Men  der  er  ingen  Mennesker,  der 
bryder  sig  om  mig! 

Valdemar 

lægger  sin  Arm  om  hende.     Smilende. 

Det  ved  Katten  godt  ikke  er  sandt!  .  .  . 
Vær  nu  god  og  rar! 

vrisser. 

Nej! 

Valdemar 

tager  Hænderne  fra  hendes  Ansigt. 

Saa,   saa!    Du   er  jo   dog   min   bedste  lille 
Skat! 

Mimi 

muggen. 

Ja  .  .  .  næst  efter  Chlodevig! 
Valdemar 

kysser  hende. 

Er  Katten  nu  rar  igen? 

Mimi. 
Maa  jeg  saa  komme  med? 

Valdemar 

alvorlig. 

Nu  skal  Mimi  være  fornuftig! 
Mimi 

giver  ham  pludselig  en  smældende  Ørefigen. 

Der  fik  Du  den! 

Valdemar 

staar  aldeles  ude  af  Stand  til  at  fremføre  et  Ord. 


92 


M  i  m  i 

betuttet  over,  hvad  hun  har  gjort,  men  uden  at  ville  lade 
sig  mærke  med  det. 

Der  fik  Du  den,  si'er  jeg! 
Valdemar 

gaar  truende  et  Skridt  hen  mod  hende;    men  gør  saa  paa 

een  Gang  omkring  og  gaar  gennem   Dagligstuen  ind  i  sit 

Arbejdsværelse  og  lukker  Døren. 


TREDJE  AFDELING 


En  Timestid  senere. 

Fru  Mimi  sidder  i  Kabinettet  og  kanncvanerer  paa 
en  Sofapude.  Eller  lader,  som  om  hun  kannevanerer,  thi 
Arbejdet  hviler  hyppigt  i  hendes  Skød,  medens  hun  spændt 
sidder  og  lytter  efter  Valdemars  Bevægelser  inde  i  hans 
Arbejdsværelse.  Længe  har  han  været  ganske  stille  der- 
inde. Saa  hører  hun  ham  skyde  Stolen  tilbage  og  rejse 
sig;  og  hendes  lille  Duehjerte  flyver  hende  op  i  hendes 
Hals!  Men  Manden  kommer  ikke.  Han  gaar  bare  et  Par 
Gange  frem  og  tilbage  over  Gulvet  derinde.  Derpaa  for- 
lader han  sit  Værelse  og  gaar  ind  i  det  fælles  Sovekammer. 
Om  han  skulde  klæde  sig  paa  og  gaa  sin  Vej  uden  at 
komme  ind  og  sige  Farvel  til  hende  I  .  .  .  Hæ,  ja  saa 
kan  han  ha'  det  saa  godt!  Hun  er  ved  Gud  i  Himlens 
højeste  Rige  ikke  forlegen  for  at  blive  gode  Venner  med 
ham!    Det  manglede  bare! 

Hun  smaanynner  og  slaar  med  Nakken  og  kannevanerer 
ivrigt  i  fem  Minutter.  Saa  lægger  hun  Hovedet  paa  Siden 
og  lytter  igen. 

Skulde  han  ikke  kalde  paa  hende,  for  at  hun  kan 
binde  hans  Slips !  ?  — 

Der  gaar  et  Kvarter,  saa  hører  hun  ham  komme  ud 
i  Entreen,  og  hun  styrter  sig  paany  i  Kannevaset. 

Nu  er  han  henne  ved  Knagerækken!  Nu  aabner  han 
Gangdøren!  —  Saa  gaar  han  atter  ind  i  Entreen.  — 
Frem  og  tilbage  gaar  han,  som  om  han  var  uvis.  —  Han 
kommer!    Han  kommer! 

Hun  lægger  allerede  Ansigtet  i  stramme  Folder  for  at 
modtage  ham  med  kvindelig  Værdighed  .  .  . 

Bums!  saa  smækker  Entredøren  i!  —  Han  gaar! 
Han  gik!  Ved  Gud  i  Himlen,  han  er  gaaet! 

Mimi 

farer  op,  ryster  Sytøjet  af  sig  og  løber  hen  til  Vinduet  for 
at  se  efter  ham.  Men  der  er  endnu  for  mange  Blade  paa 
Hækken  ud  mod  Vejen,  saa  at  man  ikke  kan  se  dem,  der 
gaar  forbi.  —  Saa  farer  hun  ind  i  Salonen  og  hen  til 
Døren  ved  Spisestuen  og  trykker  paa  den  elektriske  Knap 
bag  Portieren. 

M  arie 

ind. 

Mimi. 
Hvem  var   .    .    .    Hidsig:     Hvorfor    har    Du 
ikke  været  her  og  hentet  Kaffetøjet? 

Marie 
beskeden. 

Fruen  sa'  jo,  at  Fruen  vilde  ringe. 

Mimi. 
Hum  .  .  .  Tag  det  udi 

Marie 

ind  i  Kabinettet. 

Mimi 
efter. 

Marie. 
Men  Jøsses,  sikken  dog  Sukkeret  ligger  og 
flyder  rundt  om  paa  Tæppet! 

Mimi 

uden  at  blinke. 

Ja,  Herren  tabte  Sukkerskaalen. 
Marie 

i  Færd  med  at  samle  Sukkeret  op. 

Ok  ja,  Herren  har  saa  mange  Ting  i  sit 
Ho'de. 

Mimi 

tøvende. 

Hvem  var  .  .  .  Hvem  var  det,  der  gik  nu? 
Marie 

i  højeste  Forundring. 

Det  var  da  rigtig  Herren!  Véd  Fruen  ikke 
det? 

Mimi 

hurtig. 

Løb  efter  ham !  Han  ser  vist  frygtelig  ud ! 
Han  har  vist  glemt  baade  det  ene  og  det 
andet! 

Marie. 
Har  Fruen  da  ikke  klædt  ham  paa? 

Mimi, 
Nej. 

Marie. 
Ih,     Du    min    Skaber,    saa    har    han    nok 
hverken    Bukser    eller     Skjorte    paa    da?     Vii 
lobe  ud. 

M  i  m  i 

stamper  pludselig  resolut  med  sin  ene  søde,  lille  Dukkefod 

i  Gulvet. 

Du  bliver  her! 

Marie 

standser. 

Jamen  .  .  . 

Mimi. 
Lad  ham  bare  gaa  1 

Marie. 
Jamen,  sæt  .  .  . 

Mimi. 
Lad    ham    bare    gaa!     Hvad    kommer    det 
mig  ved! 

Marie. 
Jamen,   sæt  nu.    Selerne   hænger   nedenfor 
paa  ham  li'som  forleden  Dag? 

Mimi 

staar   midt    paa    Gulvet    og    ser    forfærdelig  energisk  ud, 
omtrent  som  en  Kontreadmiral  paa  et  Øvelsestogt. 

Lad  dem  bare  hænge!    .  .  .   Og   Bukserne 

med!    Og  Skjorten  ...  og  Uldtrøjen  ...  det 
hele!    Det  har  han  godt  af!    Jeg  er  lige  glad! 

Marie 
nærmer  sig  bekymret. 

Næmen  go'e,  lille  Frue  dog,  hva'  .  .  . 
Mimi 

kaster  sig  højt  hulkende  om  Halsen  paa  hende. 

Der  er  ikke  ...  et  eneste  .  .  .  Menneske 
i  hele,  hele  Verden  .  .  .  der  bryder  sig  om 
mig! 

Marie 

forskrækket ;  klapper  hende. 

Jøsses,  Jøsses  dow!    Jo  dow!    Jo  dovv! 
Mimi 

som  for. 

Ikke  ...  et  eneste  .  .  .  Menneske! 
Marie 

nær  ved  at  græde  med. 

Det  maa  Fruen  ikke  si'e  ... 

Mimi 
Han  er  .  .   .    Han    har    ...     I  Hyl:     Bare 
jeg  aldrig  var  bleven  gift! 

Marie 

forfærdet. 

Han  har  da  vel  ikke  slaaet  Fruen? 

Gustav  Wied:  Det  svage  Køn.  7 


08 
Mimi 

Ivvctahig  som  en  Græker. 
Jo   .    .    .   jo   .    .    . 

Marie 
dybt  forarget. 

Fø-ii,  Fø-ii! 

M  i  m  i 

svag. 

Sæt  mig  hen  paa  Chaiselonguen  .  .  . 
Marie 

leder  hende  af  Sted. 

Det  ha'de  jeg  dog  ikke  troet  om  Herren; 
han  er  jo  da  ellers  saa  god  .  .  . 

M  i  m  i 

hulker  og  stønner. 

Marie 

kærligt. 

Saa,  saa,  lille  go'e  Frue,  saa,  saa !  Tør  nu 
sine  Øjne!  Fruen  kan  nok  tro,  at  han  for- 
tryder det! 

Mimi 

paa  Chaiselonguen. 
Du  skal  blive  inde  hos  mig  Marie  .  .  . 

Marie 

tøvende. 

Jo-o  .  .  .  Saa,  saa! 


Hele  Dagen 
Jo,  jo  .  .  . 

Mimi. 

Marie. 


Mimi 

tørrer  sine  Ojne. 

Vil  Du  ikke  ha'  en  Kop  Kaffe? 

Marie 

tøvende 

Tak  .  .  . 

Mimi 

ryster  Kaffekanden. 

Der  er  mere  paa  Kanden. 
Marie 

genert. 

Tak,  ja-a  .  .   . 

Mimi 

slaar  Armene  om  hendes  Hals. 

Og  saa  gaar  han  sin  Vej  uden  at  sige 
Farvel  .  .  . 

Marie 

kæler  for  hende. 

Ja,  ja  .  .  .  Han  er  et  Skarnsmenneske,  er 
han!  Saadan  en  sød  og  rar  lille  Frue!  .  .  . 
Saa,  saa!  Hva'  skal  jeg  lave  Fruen  til  Mid- 
dag? 

7* 


ICK) 


Mimi. 
Ingenting  I  .  .   .   -'cg  vil  aldrig  spise  mere! 

M  arie. 
Aa  jo  vist  saa   da!    ...    Jeg   har  et   Par 
smaa  Duer. 

Mimi. 
Jeg  troer  ikke,  jeg  kan  .   .   . 

Marie. 
Jo,  jo  .  .  .  Og  hva'  si'er  saa  Fruen  om  en 
lille  Omelet  med  Svesker.? 

Mimi. 
Jeg  vil  hellere  ha'  den  med  Morbær  .  .  . 

Marie. 
Ja,  saa  ta'er  vi  den  med  Morbær,  da!  .  .  . 
Og  saa  Suppe  til  Forret,  med  et  lille  Æg;  det 
styrkner  saa  godt? 

Mimi. 
Troer   Du    ikke.    Du    kunde    faa    en   Rød- 
spætte? 

Marie. 
Jo,  jo!  saa  ta'er  vi  en  Rødspætte! 

Mimi. 
Med  Persille  .  ,  . 


101 


Marie. 
Med  Persille,   ja!    .  .  .    Har  Fruen   det  nu 
ikke  li'som  lidt  bedre? 

Mimi 

overvældet. 

Du  er  saa  god  Marie  .  .  . 
Marie 

naivt. 

Ja-a  .  .  . 

Mimi. 
Og  Du  er  da  ikke  vred  mere,  fordi  jeg  slog 
Dig  forleden  Dag.? 

Marie. 
Nej,  nej  —  vist  er  jeg  da  ikke  det,  nej! 

Mimi. 
Jeg  er  saa  ked  af  det  .  .  . 

Marie. 
Det  skal  Fruen    saamænd  ikke   være.     En 
kan  somme  Tider  ha'  godt  a'  'et! 

Mimi. 
Jeg  er  saa  træt  .  .  . 

Marie 

omhyggelig. 

Vil  Fruen  hvile   lidt?   .   .  .   Læg  F'ruen   sig 
nu  op  paa  Chaiselonguen.     Hjælper  hende.     Saa, 

nu  skal  jeg  hente  et  Tæppe.  Kommer  med  et 
Tæppe  op  dækker  Mimi  ti!.  Ska'  der  en  Pude  lll 
under  Ho'dct? 


Mim  i. 


Ja  Tak 


Marie 

bringer  Puden. 

Se  her  ja  .  .  .  Saa  sover  vi  lidt! 

Mimi. 
Og  min  Eaudecologneflaske  .   .  . 

Marie 

bringer  den. 

Den    sætter    vi    nu    her    paa    den  stumme 
Tjener,  ja  .  .  .  Skal  jeg  rulle  ned.^ 


Mimi 

svag. 


Ja 


Marie. 
Nu  gaar  jeg  først  ud    med  Kaffetøjet,    saa 

kommer  jeg  og  ruller  ned.  Samler  Sagerne  sam- 
men og  bærer  dem  ud.  Kommer  saa  tilbage  igen  og 
ruller  ned,  lydløst  og  stille. 

Mimi, 

der  ligger   pakket  ind   lige  til  Næsetippen   som   i  en 

Sovepose, 

Jeg  vilde  gerne  ha'  mine  Sko  af,  Marie  .  .  . 

Marie. 

Jo,    jo!     Tager  hendes  Sko  af.      Jeg    syneS,    de 

smaa  Pampelanker    er    saa    kolde?     Skal   jeg 
bringe  Dunken.?    Der  er  varmt  Vand. 


Mimi 

syg. 


Ja-a.  Tak 


Marie 

gaar  ud  og  kommer  lidt  efter  tilbage  med  en  Varmedunk, 
som  hun  anbringer  under  Tæppet  ved  Fruens  Dukkeben. 

Saa!    Saa  sover  vil 

Mimi 

umanerlig  syg. 

Bare  det  ikke  er  noget  slemt  .  .  . 

Marie. 
Aa  nej ,  aa  nej !    Det  skal  F'ruen  ikke  tro  1 

Mimi 

døende. 

Der  skal  da  ristet  Brød  til  Duerne  .   .  . 

Marie. 
Jo,  jo !     Og  Krestanjer^ .   .  .    Jeg  skal   nok 

gøre   det   fint!     Lister  ud  og  trækker  Portieren  for. 


FJERDE  AFDELING 


Klokken  er  mellem  tre  og  fire.  Fru  Mimi  sover 
sedeligcn  paa  sin  Chaiselongue.  Hun  ser  saa  from  og 
3'ndig  ud,  som  hun  ligger  der  i  det  dæmpede  Lys:  De 
lange  Øjenhaar  kaster  en  blod  Skygge  ned  over  de  friske, 
runde  Aprikoskinder;  Munden  staar  en  Kende  aaben;  men 
dog  ikke  mere  end  passende,  saa  at  de  hvide,  fugtige 
Tænder  smiler  betagende  frem  bag  de  rede  Læber.  De 
sede,  smaa,  buttede  Hænder  ligger  foldede  oven  paa  Tæp- 
pet som  til  Bøn.  Og  Haaret  danner  en  herlig,  bleggylden 
Ramme  om  hendes  engleblide  Aasyn.  —  Hun  ligner  en 
slumrende  Madonna,  Stumpen;  eller  en  hypnotiseret  Sancta 
Cæcilia  .  .  . 

Saa  ringer  Entréklokken,  og  Madonnaen  vaagner. 

Marie 

høres  parlamentere  ude  i  Forstuen.  Og  stikker  et  Øjeblik 
efter  Hovedet  ind  mellen  Portiererne. 

Mimi 

sidder  oprejst  paa  Chaiselonguen  og  gnider  sine  Øjne. 
Hun  ligefrem  maler  rundt  i  dem  med  begge  Hænder, 
saa  fast  har  hun  sovet. 

Marie 

hviskende. 

Det  er  Fru  Paludan!  Kan  Fruen  taale 
hende?  Jeg  sa'e,  at  Fruen  var  ikke  rigtig 
rask. 

Nicoline, 

saaledes   hedder  Fru  Paludan  til  Fornavn,    skyder    Marie 
til  Side  og  stormer  ind  i  Værelset. 

God  Dag,  sødeste  Mimi!  Det  er  da  ikke 
farligt  ? 

Mimi 

slipper  spillevende  Fødderne  ned  af  Chaiselonguen  og  løber 
hen  og  omfavner  og  kysser  Veninden. 

God  Dag,  god  Dag  søde  Nicoline!  Hvor 
det  var  yndigt!  Næ,  det  var  bare  en  Smule 
Hovedpine!  Nu  er  det  ovre!  Jeg  keder  mig 
saadan!  —  Aa  Marie,  rul  Gardinet  op  og  gør 
lidt  i  Orden!    Men  gi'  mig  først  mine  Sko  paa! 

Marie 

hjælper    Fruen    Skoene    paa;    ruller    dernæst    op    og    for- 
svinder med  Tæppet  og  Dunken. 

Mimi 

til  Nicoline. 

Læg  Tøjet,  søde!  —  Du  bli'er  her  da  i 
Dag? 

Nicoline. 
Tusind  Tak,  søde,   men  jeg  skal  hjem  til 
Middag!     Jeg   skulde  netop  et  Ærinde  ud  paa 

Vesterbro,  og  saa  vilde  jeg  dog  se  ind  til  Dig 
med  det  samme. 

Mimi 

betaget. 

Næ,  hvor  din  Hat  er  storartet!  Hvor  har 
Du  dog  den  fra? 

Nicoline 

kroer  sig  en  Dobbelthage  til. 

Fra  Paris,  kære!  —  Alfred  har  forskrevet 
den,  uden  at  jeg  vidste  af  det. 

Mimi 

gaar  rundt  om  hende  og  betragter  Hatten  med  et  religiøst 
Udtryk  i  Ansigtet. 

Samme  Rædselshjelm  er  ogsaa  vel  værd  at  tage  i 
Øjesyn  :  af  Størrelse  omtrent  som  et  almindeligt  Vognhjul 
og  kunstnerisk  prydet  med  henved  fem  og  tredive  sorte 
Strudshaler,  den  ene  oven  paa  den  anden,  minder  den  paa- 
faldende  om  den  fortvivlede  Røg  fra  en  Tankdamper  i 
Havsnød. 

NicoHne 

nikker  henrykt,  saa  at  Portierer  og  Skilderier  bevæger  sig 
i  Lufttrykket. 

Ja,  Du,  den   er  nydelig! 
Mimi 

med  foldede  Hænder. 

Ja,  det  kalder  jeg  en  Mand!  —  Men  læg 
nu  Tøjet  lidt,  søde! 

Nicoline. 
Ja,    Tak,    søde!     Capen    et    Minut!      Men 
Hatten  beholder  jeg  ved  Gud  paa.     Den  er  saa 
vanskelig  at  faa  til  at  sidde,  og  nu  sidder  den 

netop   saa   dejligt!       Lægger    Capen    fra   sig   og  tager 
Plads  paa  en  Stol. 

Fru  Paludan  er  en  høj,  smuk,  slank  og  elegant 
Dame  i  mørk  Spadseredragt  med  langskaftede  Ruhandsker 
og  en  sammenrullet  Silkeparaply,  der  ikke  er  tykkere  end 
en  god  Spækkenaal. 

Mimi. 
Et  Glas  Sherry.^ 


Tak,  ja. 


Nicoline. 
Mimi 

ringer. 

Marie 

ind. 


Mimi. 
Sherry  og  Makroner! 

Marie 

ud. 


Nicoline. 
Nu   skal  Du   høre:    Jeg    mødte   din    Mand 
ved  Frihedsstøtten  .  .  . 

stramt. 


Naa? 


Nicoline. 
Han    saa'    mig   naturligvis    ikke;    men   jeg 
standsede  ham.  —    indtrængende:    Sødeste  Pige, 
Du  maa  ved  Gud  passe  paa  ham! 

Mimi 

opskræmmet. 

Hvad  var  der?    Ha'de  han  ingen  .  .  . 

Nicoline. 
Kære:    han  gik  med  en  lys    Handske    paa 
den  ene  Haand  og  en  mørk  paa  den  anden! 

Mimi 

lettet. 
Naa-aa  .  .  .!    Hvad  sa'e  han? 

Nicoline 

leende. 

Ja  han  er  jo  stor,  den  gode  Doktor!  — 
Men  bevares,  ja  det  har  jeg  jo  ogsaa!  sa'e 
han  og  saa'  saa  sød  ulykkelig  ned  paa  sine 
Hænder.  —  Han  havde  travlt? 

Mimi. 
Ja,  han  skal   ud  i  Dag  med  disse  svenske 
Professorer.   —  Du  saa'  vel  ikke  hans  Skjorte? 

Nicoline 

leende. 

Nej,  det  ved  Gud  jeg  ikke  gjorde!  —  Han 
ha'de  hvidt  Slips  paa! 

Mimi. 
Naa,  det  ha'de  han  dog  husket! 

Nicoline 

konverserende. 

Du  har  været  ude  i  Formiddag? 

Mimi. 
Nej  .  .  . 

Nicoline. 
Jamen  saa  maa  Du  jo  selv  ha'  .  .  . 

Mimi 

stram  som  en  fornærmet  Skolepige. 

Vi  er  Uvenner! 

Nicoline. 
Uvenner?  —  Min  Gud,  jeg  troede,  I  levede 
som  to  Turtelduer! 

Marie 

ind  med  Vin  og  Kager.     Bort  igen. 

Mimi 

skænker. 

Pyt!    Byder.     Værsgod!     —    Jeg    ser    ham 
næsten  aldrig! 

tager  Glasset, 

Tak!  —  Er  han  kold? 
Mimi 

haanlig. 

Han  er  ingenting! 

Nicoline 
gnasker  Makroner. 

Aa,  Alfred  kysser  saa  dejligt!  —  Deltagende: 
Næmen,  Stakkel!  Ja  det  er  vist  ikke  saadan 
at  være  gift  med  et  Bogmenneske. 

Mimi 

surmulende. 

Og  jeg,  der  netop  trænger  saa  meget  til 
Kærlighed  ...  til  at  nogen  pylrer  for  mig. 
Det  gjorde  Far  og  Mor  altid  .  .  . 

Nicoline. 
Ja,  hjemme  var  Du  jo  Afgud!  —  Mimi 
Hansen,  „Kælefisken",  ja!  Jamen  Du  var  jo 
ogsaa  sød!  Klapper  hende.  Næmen,  nu  skal  Du 
høre:  Gerda  Heidenheim  har  faaet  sit  eget 
Sovekammer! 

Mimi 

stærkt  interesseret. 

Saa-aa?    Hvad  er  dér  i  Vejen? 

Nicoline 

gnasker  flere  Makroner. 

Du  tillader?  —  Ja,  jeg  ved  saamænd  ikke. 
Men  der  skal  ha'  været  en  frygtelig  Scene 
imellem  dem.  Og  saa  flyttede  Gerda  Mandens 
Seng  ud.  Og  Alfred  siger,  at  det  skal  nok 
kurere  ham!  Underfundigt  smilende:  Alfred  er  jo 
lidt  .  .  .  Men  morsom,  Du!  Han  kan  sige 
Ting!  Men  man  kan  ikke  blive  vred  paa 
ham  .  .  .  Tænk,  han  har  faaet  Silkeundertøj 
nu!  lækkert!  Konsul  Salomon  fik;  og  saa 
vilde  Alfred  ogsaa.  Du  kan  ikke  tænke  Dig, 
hvor  han  ser  sød  ud  om  Morgenen,  naar  han 
staar  og  vadsker  sig!  —  Men  Gud,  jeg  sidder 
her  og  taler  om  mig  selv  hele  Tiden;  det  er 
jo  afskyeligt!  —  Deltagende:  Er  det  meget 
trist  med  Dig  og  din  Mand,  søde? 

Mimi 

surmulende. 

Jeg  keder  mig  saa  grusomt  .  .  . 
Nicoline 

klapper  hende  paa  Kinden. 

Herre  Gud,  ja  .  .  .  Men  han  er  dog  en  be- 
kendt Mand,  lille  Mimi!  Leende:  Min  er  bare 
en  tyk  Grosserer !  —  Det  er  sandt,  jeg  skulde 
hilse  Dig  fra  Baby  og  Herman.  De  vilde 
absolut  med  herud. 

Mimi. 
Ja,  del  skulde  Du  lia'  gjort. 

Nicoline. 
Kære,    man    har   da   ved  Gud  nok  af  dem 
hjemme,    at    man    ikke   ogsaa  skal  slæbe  dem 
med!  —  De  er  for  Resten  to  henrivende  Unger! 

Mimi. 

Ja,  Du  kan  sagtens! 

Nicoline. 
Aa,  ja.  —  Men  nu  har  jeg  sagt  Punktum 
til  Alfred:  ikke  flere  end  to!  Men  naturligvis, 
Børn  m  a  a  man  ha' !  De  pynter.  Og  Lægen 
siger  ogsaa,  at  man  har  bedst  af  det;  saadan 
et  Par  Gange.  Skælmsk:  Kommer  her  ikke 
snart  en  ganske  lille  Mimi,  hva'.^ 

Mimi 

ryster  rødmende  paa  Hovedet. 

Nicoline. 
Jeg    synes,    det   trækker    lidt  i    Langdrag! 
\'i    fik    Baby    ti    Maaneder    efter     Bryllupet! 
Flotte  Folk! 

Mimi 
surt-humoristisk. 

Kommer  jeg  nogen  Sinde  til  at  føde,  saa 
bli'er  det  vist  en  gammel  Hellebard  eller  en 
Rulle  Papyrus! 

Nicoline 

kaster  sig  tilbage  i  Stolen  og  ler. 

Ha,  ha!  Du  er  god  Mimi!  Den  skal  Al- 
fred ha'  i  Aften!  —  Skriver  han  stadig  paa 
sin  Afhandling? 

Mimi 

mut. 

Dag  og  Nat! 

Nicoline. 
Den  om  Kingo? 

Mimi. 

Nej,  det  er  om  Chlodevig. 

Nicoline. 
Hvem  er  det? 

Mimi 

ikke  uden  Selvfølelse. 

Det  er  en  gammel  fransk  Konge,  der  levede 
i  det  femte  Aarhundrede    efter  Kristi  Fødsel ! 

Nicoline 

tager  en  Makron. 

At  Mennesket  gider! 

Mimi 

falder  tilbage  udi  Sorgen  og  Vreden. 

Og  nu,  nu  er  disse  Svenskere  her  ogsaa! 
Forleden  holdt  han  Foredrag  i  historisk  Sam- 
fund. 

Gustav  Wied  :    Det  svage  Køn.  8 

Nicoline, 
Ja,  jeg  saa'  det  i  Avisen!  Han  blev  rost: 
Vor  udmaTkede  og  højtansete  Historiograf, 
Doktor  Valdemar  Klenow,  stod  der.  —  Det 
maa  nu  alligevel  være  yndigt  for  Dig  at  være 
gift  med  saadan  en  Mand! 

Mimi 

vrisser  med  Næsen. 

Pyt!  Du  skulde  prøve  det,  min  Pige!  — 
Og  i  Dag  er  han  i  Frederiksborg  med  dem  og 
til  Middag  i  Tivoli.  Og  i  Gaar  var  de  i  etno- 
grafisk Musæum  og  paa  Rundetaarn  .  .  . 

Nicoline. 
Rundetaarn  .  .  .?     Gud,    der    var   jeg,    da 
jeg  var  seks  Aar! 

Mimi 

stamper  med  hejre  Dukkefod  i  Gulvet. 

Jeg  finder  mig  heller  ikke  i  det!  Jeg  vil 
ikke  finde  mig  i  det! 

Nicoline. 
Jeg  faar  en  Idé!    Du  skal  hævne  Dig!  Gaa 
hjem    og    bliv    hos    os    i    Dag!    —   Alfred  vil 
blive  henrykt! 

Mimi 

muggen. 

^'ej,  jeg  vil  ikke  gaa  ud!  Jeg  vil  blive  her- 

hjemme  og  kede  mig  og  dø  og  visne  og  blive 
til  Pergament  .  .  . 

Nicoline 

tager  hende  ind  til  sig  og  kæler  for  hende. 

Du  stakkels,  lille,  søde  Mimi!  Saa,  saa, 
tag  det  nu  ikke  saa  heftigt;  saa  faar  Du  jo 
Hovedpine  igen. 

Mimi 

hulkende  med  Armene  om  hendes  Hals. 

Naar  bare  der  er  nogen,  der  kæler  for 
mig  .  .  .  det  er  det,  jeg  trænger  til  .  .  .  men 
saadan  altid  at  sidde  alene  .  .  ,  Hidsig:  Jeg 
vilde  ønske,  jeg  ha'de  en  Elsker! 

Nicoline 

ler  himmelhøjt. 

Fy,  fy! 

Mimi 

paastaaelig. 

Jeg  mener  det  virkelig! 
Nicoline 

med  dybe,  tænksomme  Øjne. 

Ja;  Kærlighed  er  det,  vi  Damer  vil  ha'! 
Mimi 

tørrer  Taarerne  af  de  smaa  Kindbakker. 

Men  jeg  er  vist  ...  alt  for  varm  imod 
ham  .  .  .  Han  er  alt  for  sikker  paa  mig  .  .  . 
det  er  hele  Ulykken!  Jeg  læste  forleden  en 
Roman  af  Natalie  Smalstrøm  .  .  . 

8* 


llo 


Nicoline 

fortsættende. 

»Splintrede  Mure"?  —  Den  har  Gerda  Hei- 
denheim  ogsaa  anbefalet  mig! 

M  i  m  i. 
Ja  ...  og  der  stod,  at  for  at  vinde  en  Mand 
helt  skal  Kvinden  være  kold  og  afvisende  .  .  . 
Synes  Du,  jeg  skulde  prøve  det? 

Nicoline 

overvejende. 

Jeg  ved  Skam  ikke,  Mimi  ...  Jeg  har  det  jo 
paa  en  hel  anden  Maade  med  Alfred. 

Mimi. 
Er  I  da  aldrig  Uvenner? 

Nicoline. 
Jo,   Gud,   naturligvis!     Man   er  jo  da  ikke 
mer  end  Mennesker!  • 

Mimi. 
Jamen,  hvad  gør  i  saa  da? 

Nicoline 

smilende. 

I-ja-a  .  .  .  jeg  ved  saamænd  ikke!  —  Alfred 
siger  noget  morsomt;  og  saa  kan  jeg  ikke 
lade  være  med  at  le  .  .  .  Og  saa  er  det  over- 
staaet ! 

Et  Ur  inde  i  Valdemars  Arbejdsværelse  slaar. 

Nicoline 

ser  paa  sit. 

Fem!  Nu  be'er  jeg  Digl  Adieu,  min  Pige. 

Halv   seks   spiser  vi!  Begynder  at  trække  Handskerne 

paa.    Du  gaar  saa  ikke  med? 

Mimi. 
Nej  Tak  .  .  . 

Nicoline. 
Aa,  vi  har  saamænd  heller  ikke  andet  end 

Koteletter   og   Øllebrød.    Lægger  sin  Arm  om  Mimi. 

Tag  det  nu  ikke  for  tragisk.  Det  retter  sig 
nok.  —  Tak  for  i  Dag,  søde!  Det  var  en 
yndig  Formiddag! 

Mimi 

hjælper  hende  sorgfuldt  med  Capen. 

Det  var   pænt   af   Dig    at  se   herud!     Hils 
Børnene.  —  Og  din  Mand ! 

Nicoline 

kysser  hende. 

Og  hils  „Clodevig" ! 

Mimi 

smiler  sygt. 

Nicoline 

kysser  igen. 

Farvel,  farvel!    Jeg  maa  skynde  mig! 

A 1  i  mi 
kysser  ogsaa. 

Farvel,  søde! 

Dcrpaa  kysses  der  endnu  engang  ude  i  Entreen;  og 
Mimi  lukker  Dorcn  efter  sin  Gæst,  hvis  Skorstensrøg  et 
Ojeblik  efter  stiger  frem  over  Hækken  ud  mod  Spadsere- 
stien, bølger,  nikker,  dingler,  vugger  og  omsider  forsvinder 
som  en  Skv  i  Horisonten. 


FEMTE  AFDELING 


Det  er  Aften.  — 

Det  lille  Maaltid  er  endt.  Stakkels  Fru  Mimi  paa- 
stod  ganske  vist  endnu  ved  Bordet,  at  det  var  hende 
aldeles  umuligt  at  faa  en  eneste  Bid  ned.  Men  ved  kærlig 
Tiltale  og  venlig  Opmuntring  lykkedes  det  dog  den  tro- 
faste Marie  at  bibringe  Damen  en  lille  Rodspætte,  halv- 
anden Due  og  to  yndige  Omeletter  lige  fra  Panden.  Dertil 
tvende  Glas  Rodvin  til  „Gardinerne"  og  et  „Fingerbølle" 
Sherry. 

Hvilket  alt  tilsammentaget  syntes  at  bekomme  Patient- 
inden  særdeles  vel.  — 

Og  nu  sidder  Fru  Mimi  inde  i  Salonen.  Lampen 
er  tændt,  og  Gardinerne  er  trukket  for.  Der  er  lagt  et 
Par  Pinde  i  Ovnen,  akkurat  saa  mange,  at  man  kan 
„lugte  Varmen".  Og  saa  er  der  desuden  let  refraicheret 
med  Kolnervand. 

Putten  sidder  i  en  lav  Gyngestol  henne  for  Enden  af 
Flygelet  og  vugger  sig  ved  Hjælp  af  den  ene  Taaspids 
frem  og  tilbage. 

Hun  har  taget  sin  Beslutning! 

Natalie  Smalstrøms  Roman,  som  hun  omtalte  for  sin 
Veninde,  ligger  paa  Gulvet  ved  Siden  af  Stolen.  Hun  har 
paa  ny  kigget  i  den ;  og  hun  vil  være  kold  og  utilgængelig 
som  Bogens  Heltinde  i  de  afgørende  Kapitler. 

Valdemars  Seng  skal  flyttes! 

Initiativet  hertil  skyldes  til  Dels  ogsaa  Gerda  Heidcn- 
hcim. 

Valdemars  Seng  skal  flyttes;  flyttes  ind  i  hans  Ar- 
bejdsværelse. 

Saa  kan  han  ha'  det  saa  godt!  — 

Mimi  sætter  Fodderne  haardt  i  Gulvet  og  rejser  sig. 

Hun  gaar  lidt  frem  og  tilbage  over  Gulvtæppet.  Hun 
synes,  hun  fryser.  Men  det  er  vel  kun  Beslutningens 
Gysen  .  .  . 

Og  saa  er  der  jo  ogsaa  det,  at  hun  skal  sige  det  til 
Marie  .  .  . 

Op  og  ned  gaar  den  gode  Frue.  Nærmer  sig  den 
elektriske  Knap  bag  Portieren,  strækker  Haanden  ud  — 
og  fjerner  sig  igen. 

Aarrr!  siger  hun  i  dyb  Vaande  og  vrisser  vredt 
med  Overkroppen. 

Men  saa  farer  hun  paa  en  Gang  helt  henne  fra  Vin- 
duet, tværs  over  Gulvet  og  h'ge  løs  paa  Knappen  og 
trykker. 

Klokken  kimer  overrumplet;  og 

Marie 

træder  hurtigt  ind. 

Fruen  er  da  ikke  bleven  syg  igen? 

Mimi. 
Næ-æ-æ  .  .  . 

Marie. 
Fruen  rang  saa  heftigt! 

Mimi. 
Saa-aa? 

Marie. 
Ja-a  .  .  . 

Mimi 

Idiot  af  Mangel  paa  Mod  og  Handlekraft. 
Øh-h  .  .  . 

Marie 

med  opspilede  Øjne. 

Hva'faller? 

Mimi 
Er  Ane  hjemme  .  .  .  Ane  er  vel  hjemme? 

Marie 

mere  og  mere  forvirret. 

Jo-O  .  .  .  Hun  har  jo  il<ke  faaet  Lov  at 
gaa  ud  .  .  . 

Mimi. 

Næ-i  .  .  .  stiv  som  en  Pind  og  med  gyseligt 
sammentrukne  Bryn,  hvorved  hun  vil  afvæbne  enhver  Be- 
mærkning. Du  Og  hun  maa  flytte  Herrens  Seng 
ind  i  Herrens  Arbejdsværelse! 

Marie 

forstaar  ikke  et  Muk. 

Hva    .  .  .? 

Mimi 

med  et  energisk  Stød  af  Bryst  og  Skuldre. 

Herrens  Seng  skal  flyttes! 
Marie 

med  Øjne  som  Kongens  Nytorv. 

Ska'  —  Herrens  —  Seng  —  flyttes.^ 

Mimi 

stamper  i  Gulvet. 

Ja,  ja,  ja!   Irritér  mig  ikke! 
M  arie 

bek\'mret. 

Jamen  lille,  go'e  Krue  .  . 
Mimi 

imperatori.sk. 

Jeg  vil  ingen  Snak  ha'! 

Marie. 
Jamen  hva'  vil  Herren  si'e.? 

Mimi 

med  lodret  Næse. 

Det  er  mig  ganske  komplet  ligegyldigt! 
Marie 

bekymret  vaklende. 

Ja,  han  har  jo  rigtignok  været  slem  mod 
Fruen  .  .  .  men  jeg  synes  nu  alligevel,  at  det 
er  Synd  .  .  . 

Mimi 

blæser. 

Pyt! 

Marie. 
Og    Fruen    kommer   jo    ogsaa    sæl    til    at 
ligge  alene,  saa  .  .  . 

Mimi 

slaar  med  Nakken. 

Ja,  det  vil  jeg  ogsaa  helst! 

Marie. 
Det  er  da  vel  kun  for  i  Nat  .  .  .? 

Mimi 

med  en  overjordisk  Haandbevægelse, 

Det  er  for  stedse! 

Marie 

med  foldede  Hænder  og  Taarer  paa  Kind. 

Den  stakkels,  stakkels  Herre  I 

Mimi. 
Ja,  Du  holder  naturligvis  med  haml 

Marie. 
Nej,  det  gør  jeg  ikke,  Frue ;  det  maa  Fruen 
ikke   tro.      Men  jeg  mener,    at   naar   man   nu 
er  gift  .  .  . 

Mimi 

citerer  Smalstrøm. 

„Naar  Sympatien  er  slukt  i  et  Ægteskab, 
er  ethvert  intimere  Samliv  umoralsk!" 

Marie 

med  taagede  Øjne  og  Hovedet   paa    Skakke,    da  hun  for- 
moder, at  det  er  et  Skriftsted. 

Ja,  aa  ja,  hva'  er  vi  Mennesker!  —  Men 
Fruen  ku'  jo  da  la'  det  være  en  lille  Prøve 
bare  saadan  for  en  otte  Dages  Tid;  saa 
kanske  .  .  . 

Mimi 

i  Ekstase. 

Ingen  Halvhed,  Marie!  Enten — Eller!  — 
Sengen  skal  flyttes ! 

Marie 
resigneret. 

I  Guds  Navn  da!  —  .Skal  vi  ta'  Serv^anten 
med? 

M  i  m  i 

slaar  ud  med  Haanden. 

Nej;  det  ordner  vi  i  Morgen! 
xMarie 

gaar. 
Og 

Mimi 

sætter  sig  atter  i  Gyngestolen  og  griber  Natalie  for  endnu 
engang  at  repetere  de  fyndigste  Punktummer. 


SJETTE  AFDELING 


Sovekammeret. 

Fru  Mimi  ligger  i  Visselullen  og  sover.  —  — 

Længe  har  hun  ligget  vaagen  og  ventet  paa  Valde- 
mars Hjemkomst.  Klokken  slog  elleve,  halv  tolv  og  tolv, 
inden  hun  faldt  i  Søvn. 

Hun  laa  og  stirrede  rundt  i  Værelset  med  store,  aabne 
Øjne.  Hendes  Følelser  var  stærkt  blandede.  Hun  var 
stolt  af  sin  Heltegerning  naturligvis;  men  hun  fornam  dog 
ogsaa  en  vis  Benovelse  ved  Tanken  om,  hvad  Valdemar 
muligvis  kunde  finde  paa  at  sige  angaaende  Arrangementet. 
Undertiden  for  der  en  Gysen  igennem  hende,  og  hun 
krøb  sammen  i  Natkjolen  og  gjorde  sig  ganske  lille  af 
Rædsel,  naar  hun  troede  at  høre  ham  pusle  ude  ved 
Gadedøren.  Kun  Hovedet  havde  hun  over  Tæppet,  og 
hun  syntes  at  kunne  mærke,  hvorledes  det  Øre,  der  vendte 
opad,  voksede  ud  i  Luften.  Men  naar  hun  saa  opdagede, 
at  hun  havde  taget  fejl,  drog  hun  et  Lettelsens  Suk,  Øret 
trak  sig  sammen  igen.  Legemet  indtog  en  friere  Stilling, 
Hjerteslaget  blev  roligere  og  Pulsen  normal.  Men  hun 
maatte  sige:  Puhh!  og  lette  lidt  paa  Tæppet^  at  Varmen 
kunde  slippe  ud.    — 

Forøvrigt  var  der  naturligvis  ikke  Tale  om,  at  hun 
vilde  gi'  sig!  Hun  havde  Ret,  Valdemar  Uret.  En 
Kvinde  maa  holde  paa   sin  Værdighed  !     Og    for   at   stive 

Mg  ;ii  gav  hun  sig  til  at  repetere  en  Side  Smulstrom,  som 
hun  havde  lært  udenad:  „Den  Tid  er  forlængst 
forbi,  da  vi  Kvinder  lod  os  betragte  som  et 
Legetoj  for  Mandens  Luner!  Jerichos  Mure 
er  styrtede  i  Grus!  OgSejers  fan  fa  renklinger 
over  Verden  og  forkynder,  at  vore  Dages 
Ægteskab  er  blevet  en  fri  Forening  af  tvende 
fritsta  aende,  frittalende,  frittænkende  og 
frithandlende,  jævnbyrdige  Eksistenser"   .  .. 

Henne  paa  Toiletbordet  stod  den  lille  Natlampe  og 
brændte  bag  sin  runde,  matrøde  Kuppel.  En  sagte  Natte- 
vind susede  af  og  til  gennem  Havens  Træer,  Og  man 
horte  Stemmer,  der  nærmede  sig  og  svandt;  og  Fodtrin 
og  dæmpet  Latter. 

Mimi  blev  trist  til  Mode :  Saa  længe  dog  ogsaa  den 
Middag  trak  ud!  Var  det  en  Maade  at  behandle  en  mo- 
derne Kone  paa,  at  lade  hende  ligge  her  ganske  ene  i 
det  tomme  Hus,  i  den  mørke  Nat!  .  .  .  Hvor  var  hun 
dog  ulykkelig!  Aa  Gud,  aa  Gud,  hvor  var  hun  dog 
ulykkelig  .  .  . 

Lampen  henne  paa  Bordet  begyndte  at  bevæge  sig 
saa  underlig  rundt.  Ganske,  ganske  langsomt  i  en  Cirkel. 
Saa  kom  der  to  Lamper,  og  saa  tre,  og  saa  en  hel  Krans  .  .  . 

Og  saa  sov  hun. 

Trods  sin  bundløse  Sorg  ... 

Men  pludselig  sidder  hun  lysvaagen  over  Ende  i 
Sengen:    Der  kommer  Valdemar! 

Han  lister  forsigtig  rundt  ude  i  Entreen.  Han  har 
trukket  Støvlerne  af  for  ikke  at  vække  „Katten".  —  Nu 
hænger  han  Overtøjet  fra  sig!  —  Og  nu  ...  Mimi 
farer  med  et  lille  Skrig  helt  ned  paa  Bunden  af  Sengen 
og  trækker  Tæppet  over  Hovedet  ...nu  vrider  han 
ganske  sagte  Dørlaasen  om  og  kommer  ind  i  Sovekam- 
meret! .  .  .  Han  maa  da  straks  opdage,  at  Sengen  er 
nyttet:  .  .  .  Nej!  Nej!  .  .  .  Hun  horer,  at  han  begynder 

at  klæde  sig  af!  Han  lister  rundt  helt  oppe  paa  Spidsen 
af  Tæerne  for  ikke  at  forstyrre  hende  .  .  .  Men  han 
maa  jo  da  opdage,  at  der  kun  er  een  Seng!  — 
Hun  laver  et  lille  bitte  Kighul  mellem  Tæppets  Folder  og 
titter  ud:  Der  staar  han  i  Underbenklæder  (Fox  Normal) 
henne  ved  Toiletbordet  og  trækker  sit  Uhr  op.  Og  han 
har  de  blaa  Næseklemmer  paa!  hun  kan  se  dem  i  Spejlet. 
—  Nu  vender  han  sig  og  kommer  hen  mod  Sengen!  .  .  . 
Hun  lukker  Øjnene  i  Rædsel:  Han  maa,  maa,  maa  jo 
da  opdage  det! 

Men  han  opdager  intet!  Roligt  og  værdigt  med  Tan- 
ken henvendt  paa  Chlodevig,  slaar  han  Tæppet  til  Side 
for  at  bestige  sit  Leje  .  .  . 

Da  ser  han  hende  ligge  sammenrullet  som  en  Hlle 
hvid  Byldt  nede  i  Sengens  Benende.  Haaret  hænger  hende 
pjusket  om  Kinderne,  og  hun  stirrer  op  paa  ham  med 
store,  kuglerunde  Øjne. 

Som  en  Statue  staar  han  et  Sekund  med  det  ene 
Ben  løftet  og  ude  af  Stand  til  at  tænke.  Saa  sætter  han 
langsomt  Foden  til  Gulvet  og  mumler  fuldstændig  blød- 
hjernet  af  Forundring: 

—  Men  Du  gode  Gud,  Kat,  hvad  vil  Du 
dog  i  min  Seng!? 

Mimi 

bliver  i  samme  Øjeblik  Kvinde  igen  cg  glemmer  ganske 
og  aldeles  baade  Natalie  og  Sejrsfanfaren  og  Jerichos 
søndrede    Mure,    medens    Taarerne    styrter   ud    af  hendes 

Øjne. 

Aa,  Valdemar,  Valdemar  .  .  . 

Valdemar 
sætter  sig  paa  Sengekanten. 

Men,    lille   Kat,    hvad    er    der   dog?     Griber 

hendes  Hænder. 

luilUendc. 

X'aldemar,  Valdemar  .   .   . 
Waldemar 

ulykkelig  og  god. 
Ja,  ja,  ja,  lille  Yen,  lille  Ven  .  .   . 

Mimi 
slaar  Armene  om  hans  Hals. 

Du  maa  aldrig  forlade  mig! 

Valdemar. 
Nej,  nej  .  .  . 

Mimi. 
Jeg  har  længtes  saa  forfærdelig  efter  Dig! 

Valdemar 

kysser  hende. 

Herre  Gud  .  .  . 

Mimi 

hulkende. 

Min  egen  Seng  ...  er  gaaet  i  Stykker  .  .  . 
og  saa  flyttede  .  .  .  Marie  og  Ane  .  .  .  den  ud 
.  .  .  Men  kan  vi  ikke  .  .  .  godt  .  .  .  begge  to 
.  .  .  sove  her  ...  i  Nat?  Jeg  tør  ikke  .  .  . 
ligge  alene  I 

Valdemar 

kærligt. 

Jo,  det  kan  vi  vist  godt,  lille  Du  .  .  . 

Mimi 

trykker  sig  ind  til  ham. 

Du  ved  ikke  .  .  .  hvor  jeg  har  længtes  efter 
Dig! 

Valdemar 

kysser  hende  ømt. 

Min  Hlle  Kat  .  .  . 

Mimi 

bly,  med  Hovedet  mod  hans  Barm. 

Du  har   vist  glemt  at  ta'  dine  blaa  Briller 
af  .  .  . 

Valdemar 

forundret. 

Har   jeg    det!    Føler  efter.     Ja,    det   har  jeg 

Skam    Ogsaal     Tager    Næseklemmerne    af    og    lægger 
dem  paa  Stolen  foran  Sengen. 


Gustav  Wied:    Det  svage  Ken. 


FRØKEN  MATHILDE 


9* 


AGERENDE 


Frøken   Mathilde. 

Ge  org         \ 

Benjamin  ^  Birkerod,  Bradre. 

Find  ) 

Madam   Laurvik,  Frøken  Mathildes  Moder. 


FØRSTE  AFDELING 


Dagligstue  i  Georgs  treværelses  Ungkarlelejlighed. 
Aften.  Lamper  med  Skærme.  Magelige  Møbler,  Staalstik 
og  Fotografier  paa  Væggene.  Bøger.  Statuetter.  Cuivre- 
poli.     Gardiner  og  Portierer.     Overmaade  hyggeligt.  — 

Det  er  Georgs  Fødselsdag  (38  Aar).  Brødrene  har 
i  Dagens  Anledning  spist  til  Middag  ude  hos  deres  For- 
ældre, et  gammelt,  agtværdigt  Ægtepar,  der  lever  i  en 
lille  Villa  paa  Frederiksberg  af  de  Penge,  Fader  Birkerod 
har  sparet  sammen  som  Isenkræmmer  i  den  Stad  Rud- 
købing. —  Klokken  er  11^/2.  Og  nu  fejres  der  hos 
Georg  en  liden  Efterpicnic  med  Vin,  Sydfrugter,  Kager, 
Frk.  Mathilde  og  Mdm.  Laurvik. 

Selskabet  har  kun  været  samlet  en  ti  Minutters  Tid, 
saa  Tonen  er  endnu  noget  ceremoniel.  — 

Georg, 

en  lille,  rundmavet,  glad,  god  og  skaldet  Mand  med  Fuld- 
skæg, bringer  Vin,  o.  s.  v.  ind  fra  Køkkenet.  Han  er  Gros- 
serer i  Kul  og  Hørkram.  Ugift,  som  sagt,  og  Ven  med 
Frk.  Mathilde. 

Benjamin, 

45  Aar,  cand.  polyt..  Fuldmægtig  paa  et  Livsassurance- 
kontor.      Ligner    Broderen,    men   har    (ganske  uforskyldt) 

bevaret  sin  Haarvækst.  Han  er  ligeledes  Ungkarl  og 
kvindekær:  men  verdenserfaren. 

Find, 

cand.  phil.,  28  Aar,  Digter  og  Medarbejder  uf  Tidsskriftet 
^Hellebarden".  —  Lille,  lyshaaret,  bleg,  genial,  faamælende 
indtil  Dovstumhed,  samt  empirefriseret  o:  frembørstet  Tin- 
dingetagskæg og  Pandeproptrækker.  Alvor,  Tungsind  og 
Menneskeforagt  bor  i  hans  Øjne.  Hans  Flipper  er  stive 
som  Kristtornens  Blade  og  høje  som  Muren  om  et  For- 
bedringshus. Dertil  bærer  han  sort  Atlaskes  Halsbind  og 
spidse  manicurede  Negle.  Og  hvis  han  havde  moralsk 
Mod  nok,  vilde  han  utvivlsomt  anlægge  Monocle. 

AI  at  hi  Ide, 

hoj,  velskabt,  askeblond,  med  stor,  svulmende  Mund  og 
brune  spillende  Øjne.  Hun  er  „Frøken"  i  et  Broderi- 
magasin og  har  i  over  to  Aar  været  Veninde  med 
Georg;  hvilket  eklatant  synes  at  modbevise  det  udskregne 
Dogme  om  Kvindens  Ubestandighed.  Hun  er  accepteret 
af  Brødrene  og  Dus  med  dem.  Hendes  Døbeattest  er 
bortkommen.  Men  vi  gætter  paa  ikke  saa  lidt  op  i 
Trediverne. 

Mdm.  Laurvik, 

foruden  at  være  Mathildes  Moder  tillige  Antikvitets- 
handlerske  med  Bopæl  og  Forretningslokale  i  den  Ende 
af  Kompagnistræde,  som  er  lige  ved  At  gaa  over  i  Farver- 
gade. —  Hun  paastaar,  at  hendes  Mand  „døde  i  Krigen". 
Men  ingen  aner,  paa  hvilket  Tidspunkt  eller  mellem 
hvilke  Magter  denne  triste  Bataille  fandt  Sted.  Og  er  man 
nyfigen  desangaaende,  henflyder  hun  i  Taarer  og  taler  om 
at  følge  ham.  Hvorfor  man  naturligvis  øjeblikkelig  skifter 
Emne.  —  Ellers  er  hun  det  rareste  og  fornøjeligste  Væsen 
af  Verden  og  dertil  særdeles  fordomsfri.    —    Hun    er  ind- 

viet  i  sin  Datters  Venskabsforhold,  favoriserer  det  efter 
Evne  og  haaber  paa  den  lykkeligste  Udgang.  —  Af  Ex- 
teriør  er  hun  middelhøj,  graahaaret,  kødfuld,  mellem  50-60 
og  har  ikke  ganske  rene  Negle.  —  Men  hun  dufter  af 
talrige  Parfumer,  og  hendes  Robe  er  af  olivenfarvet  Atlask 
med  Kniplinger.  Dertil  bærer  hun  cremefarvet  Hovedsæt 
med  Margariter ;  samt  paa  Gorge,  Fingre  og  Arme  en  stor 
Del  forarbejdet  Guld  med  talrige  ædle  Stene. 

Georg  inviterer  hende  undertiden  hjem  til  sig,  fordi 
hun  er  Mathildes  Moder,  Benjamin  gouterer  hende, 
fordi  han  finder  hende  grinagtig.  Og  Find  endelig  taaler 
hende  qua  Digter;  skønt  hans  Aare  selvfølgelig  gaar  i  en 
ganske  anden  Retning. 

Selskabet  er  som  sagt  nylig  samlet;  og  Tonen  som 
Følge  deraf  endnu  noget  afmaalt. 

Find  og  Mathilde  sidder  i  hver  sit  Hjørne  af 
Sofaen.  Mdm.  Laurvik  og  Benjamin  i  bløde  Læne- 
stole.    Medens  Georg  gaar  ud  og   ind  hentende  Fetalje. 

Mdm.  Laurvik 

til    Benjamin    i    en    Tone    som   en   følsom  Markise  paa 
Lemvig  Teater. 

Det  maa  være  øndigt,  Hr.  Fuldmægtig, 
saadan  a'  ha'  begge  siner  Forældre  i  Live. 

Benj  amin. 
Ja,  det  er  rart. 

Mdm.  Laurvik. 
Hvor  gammel  tør  jeg  spø're   er   Deres   Hr. 
Fa-der  ? 

Benjamin. 
72. 

Mathilde, 

ogsaa  særdeles  dannet. 

Og  det  er  saadan  en  nydelig  gammel  Mand! 
Georg  har  vist  mig  ham. 

Mdm.  Laurvik, 

rort  med  Hovedet  paa  Siden. 

Ork  ja  I  .  .  .    Min  faldt  jo  i  sin  Ungdoms 

Blomst  .  .  .! 

Benjamin 
lægger  en  Haand  paa  hendes  Olivenknæ. 

Lad  OS  ikke  tale  om  det,  Fru  Laurvik! 
Mdm.  Laurvik 

visker  en  Taare  af. 

Nej  ...  Og  han   befinder  sig  immer  rask.? 


Benjamin. 


Hvem 


:> 


Mdm.   Laurvik. 
Deres  Hr.  Fa-der.? 

Benjamin. 
Jo  Tak!    .  .  .    Lidt    er   der   jo    altid    hos 
gamle  Folk. 

Mdm.   Laurvik.  ^ 
Ork  ja,    det  har   Di    saamænd  Ret   i,    Hr. 
Fuldmægtig!    ...    En    sæl    mærker   jo    osse 
Aarene,  naar  man  har  sat  og  roft  en  hel  Dag 
ved  en  Auktion! 

Benj  amin. 
Aa-aa,  De  er  jo  en  ung  Kone  endnu! 

Mdm.  Laurvik 

dasker  smigret  ud  efter  ham. 

Nu  skamskænder  Di  mig,  Hr.  Fuldmægtig! 
.  .  .  Og  Deres  F'ru  Moder  er  osse  rask? 

Benjamin 

lidt  træt  af  denne  Salontone. 

Jo-O,  Storartet! 

Mdm.   Laurvik. 
Hva'  fik  Di  til  Gebursdagsmiddag  ? 

Benjamin. 
Hva'.? 

Mdm.   Laurvik. 
Har  Di    ikke    spist    til  Middag  hos   Deres 
Forældre? 

Benjamin. 
Jo-o! 

Mdm.   Laurvik. 
Hva'  fik  Di? 

Mathilde. 
Du  hænger  Dig  nu  altid  i  Maden,  Mo'r! 

Benjamin 

uden  Tøven. 

Vi  fik  indbagt  Hare. 

Mdm.   Laurvik. 
Gu-i!   .   .  .   Jamen   det   er  jo   ikke   i   Hare- 
tiden! 

Benjamin. 
Del  \ar  fransk  Hare. 

Mdm.    Laurvik 
betaget. 
Un-nææ  I 

Mathilde 
truer  med  en  Finger. 

Benjamin! 

Mdm.  Laurvik 

godmodig. 
Spøjer  han   med   mig?    Dasker  efter  ham.     Ork 
ja,  di  unge  Mennesker! 

Georg 

ind  med  de  sidste  Flasker. 
Saa!      Sætter  Glas  rundt.      Hvad    vil     De    ha', 
Fru  Laurvik? 

Mdm.  Laurvik 

glad  og  skælmsk. 

Skampagne,  Hr.  Grosserer! 
Mathilde, 

der  ogsaa  længe    har    været    ked    af  den    stive   Hoftone, 

siaar  befriet  en  saa  hej  Latter  op,    at  Digteren  farer  ner- 

vest  sammen  og  stikker  sin  Hals  paa  sine  Flipper. 

Mo'r  er  god,  hva'! 

gnikker  Halsen  i  Lave, 

Du  er  saa  renaissanceagtig,  Mathilde! 

Mathilde. 
Hva'  er  jeg? 

Find 

dukker  paa  ny  ned  i  sin  Sjæls  Dyb  og  svarer  ikke. 

Mathilde 
slaar  Armen  om  ham  og  trykker  ham  ind  til  sig. 

Lille  Dengsebasse! 

Find 

skyder  hende  fra  sig  med    et    hypnotisk   Blik    og   mumler 

kun  Ordet: 
Kvinde! 

Benjamin. 
Du    ødsler    dine    Gaver    paa    en    uværdig, 
Mathilde!   Kom  hellere  hen  til  mig! 

Mathilde, 

der  nu  begynder  at  føle  sig  hjemme. 

Det  ku'  Du  li'! 

Georg 

har  skænket  Madeira  rundt. 

Hvem  vil  holde  Festtalen? 

Mathilde. 
Det  vil  Mo'r! 


\\2 


Mdm.  Laurvik 

Jasker  efter  hende  (Mdm.  Laurvik  dasker  altid,   naar  hun 
er  i  sit  Es). 
Fa'  Du  fra  'et  a',  Tos! 

Benjamin, 

som  nu  er  paa  llejde  med  Situationen. 

Jovel    skal  hun    tale!    Til  Mathilde:    Hvad 
hedder  Damen  til  Fornavn? 

Mathilde 

med  Pathos. 

Rosalinde  1 

Benjamin. 
Fortræffeligt!     Banker  paa  Glasset.     Vor    Ven- 
inde Rosalinde  har  Ordet ! 

Mdm.  Laurvik 

dasker. 

Di  ka'  gaa  hjem  og  ligge  Dem,  ka'  Di! 

Benjamin 
rejser  sig  beredvilligt. 

Ja,  hvis  De  gaar  med? 

Mdm.  Laurvik  og  Mathilde 

faar  Krampeanfald  af  Latter. 

Mathilde. 

Xu  begynder  her  at  blive  morsomt! 

Find 
klipper  pludselig  med  Øjnene   og  gnikker  Halsen  i  Lave. 

Vil  I  høre,  hvad  jeg  drømte  i  Nat? 

Benjamin  og  Mathilde. 
Næ-æ!  .   .  .  Jo-o! 

Find, 

uden  at  ænse  deres  ærede  Tilkendegivelser. 

Jeg  laa  i  en  Have.  Rundt  om  mig  duftede 
de  særeste  Blomster.  Det  var  Nat.  Jeg  var 
hed  af  Længsel  .  .  . 

Mathilde 
stryger  ham  over  højre  Tagskæg. 

Herre  Gud,  dit  Skind! 
Find 

fortsættende. 

Da  faldt  der  en  Blom.st  paa  mit  Bryst. 
Dens  Blade  var  blodigt-blaa  som  sygt  Kød; 
og  den  brændte  som  Ild.  Jeg  greb  den  for 
at  slænge  den  fra  mig,  skælvende  af  Attraa 
...  Da  aabnede  Blomsten  sig,  og  frem  af 
dens  Bæger,  der  voksede  og  voksede  og  blev 
som  et  uhyre  gabende  Svælg,  en  bundløs  Af- 
grund, gled  en  Strøm  af  hvide  Kvinder,  en 
Flod  af  Kvinder,  et  H  a  v  af  Kvinder,  bøl- 
gende, nøgne,  varme  .  .  .  Og  jeg  forgik  i 
Vellyst! 

Pause. 


Fi  nd 
trækker  sig  atter  tilbage  i  sig  selv. 

Mathilde 

sidder  med  vidtaabne  Øjne  og  stirrer  hen  pau  ham. 

Georg 

strj'ger  sig  uvilkaarlig  over  Panden  og  siger. 
Puh-ha  ! 

Benjamin. 
Drengen  maa  aarelades! 

Mdm.  Laurvik 
naivt. 

Ja,  det  var  da  no'et  grusomt  Tøjeri! 

Mathilde. 
Det    forstaar    I    Jer    ikke    paa!     Knipser  med 
Fingrene  som  for  at  blive  sig  selv  igen.     Men   det   var 

den  Tale,  Mo'r! 

Georg. 
Ja,  Fru  Laurvik,  Festtalen! 

Mathilde. 
Naa! 

Mdm.  Laurvik 

besluttet. 

Ja,  blæse  mæ'et!    Jeg  kan  sgu  godt. 

Georg. 
Det  kan  jeg  lide! 

Benjamin. 
De  maa  rejse  Dem,  Rosalinde! 

Mdm.  Laurvik 

rejser  sig.     Margariterne  nikker. 

Ja,  saa  vil  jeg  bare  si'e,  at  jeg  sætter  en 
stor  Ære  paa  at  komme  her  i  dette  Hus  hos 
disse  kære,  unge  Mennesker.  Og  at  Di,  Hr. 
Grossere,  som  lige  kommer  ude  fra  Deres 
elskede,  gamle  Forældre  paa  Frederiksberg  .  .  . 

Mathilde. 
Ikke  rørstrømsk,  Mo'r!  Til  Benjamin:    Hun 
kan  tale! 

Benjamin. 
Ja,  det  hører  jeg  I 

Mdm.  Laurvik. 
...  at  Di  nu  gør  saaden  et  smukt  lille 
Gilde  for  vos  andre,  se  det  takker  jeg  Dem 
for,  fordi  jeg  personlig  er  med!  .  .  .  Og  Di 
har  været  god  mod  min  Mathilde,  og  det  takker 
jeg  Dem  osse  for,  for  Pigebørn  kan  saa  let 
falde  i  Skarnshænder.  Og  hun  holder  osse 
meget  a'  Dem  og  er  en  trofast  Pige,  det  tør 
jeg  som  hinners  Mo'r  svare  Dem  for,  for  hun 
er  en  rigtig  god  Pige  .  .  . 

Mathilde 

advarende. 

Ikke  rørstrømsk,  Mo'r! 

Gustav  Wied:  Det  svage  Køn.  10 

Mdni.   Laurx'ik 

dasker. 

...  Og  derfor  vil  jeg  bede  Selskabet  drikke 
et  Glas  for  Dem  paa  Deres  Gebursdag!  — 
Skaal  for  Deres  Gebursdag,  Hr.  Grossere!  Og 
hvis  Di  vil  hilse  Deres  Forældre! 

Georg 

klinker. 

Tak,  Fru  Laurvik!  Det  skal  jeg.  Det 
var  en  brillant  Tale! 

Mathilde 

farer  rørt  hen  og  kysser  ham. 

Skaal,  gamle  Hørkræmmer! 

Benjamin. 
Skal  jeg  ikke  ha'  et? 

Mathilde. 

Jo-o!     Kysser  ham.     Og  Find !     Kysser  ogsaa  ham. 

Mdm.  Laurvik 

undskyldende. 

Herre  Gud,  det  bli'er  jo  i  Familien! 

Georg 
byder  Appelsiner  og  Kager. 

Mathilde 
Har  Du  ikke  en  Cigaret.? 

Georg. 
Jo,    her!     Til  Mdm.  Laurvik:     Ja,    De    skal 
vel  ha'  en  Cigar? 

Mdm.  Laurvik 

bly  bag  sine  udspilede  Fingre. 

Ja,  én  Lidenskab    skal    man   jo   ha',    Hr. 

Birkerod!     Tager  en  Cigar  og  tænder. 

Der  drikkes  nu  Vin,  spises  Kager,  skrælles  Appelsiner 
og  knækkes  Krakmandler, 

Benjamin 

med  Mathilde  paa  Skødet. 

Hvordan  gaar  det  med  Principalens  Hjerte, 
lille  Tilde? 

Mathilde 

blæser  Cigarretrøg  fra  sig. 

Puh-h!    Det  gamle  Fjols! 

Mdm.  Laurvik 

til  Georg. 

Ja,  tænk !  nu  har  han  g'ort  hinner  et  Ægte- 
skabstilbud. 

Georg. 
Naa!  ...    Du    skulde    sku    ta'   ham,    Ma- 
thilde! 

Mathilde. 

Na-j,    gamle!      Hen    og  sætter    sig   paa  Skødet  af 
Georg.  —   Slaar  pludselig  en  Haand  ned  i  Bordet  foran 

10* 

S1-:  Nej,  nu  skal  I  høre,  hvad  Mo'r  fortalte  i 
Morges!  tji  M,im.  Lamvik:  Det  er  det  om 
Fejlberg!  ...  Du  skal  ogsaa  høre  efter  Find. 

Find 

giver  intet  Livstegn. 

Al  dm.   Laurvik 

rød  og  glad  af  tiere  Glas  Madeira.     Dasker  ud  efter 
Datteren. 

\'ist  ikke  nej,   Mathilde!    Di  griner  bare  a' 
en  gammel  Kone! 

Georg. 
Fejlberg .^    Hvem  er  det.? 

Mathilde. 
Det   er    ham,    Skuespilleren,    Du   véd,    der 
døde   .   .  .   Mo'r   elskede   ham!    Han   staar  i 
Trikot  hjemme  paa  hendes  Kommode! 

Benjamin. 
Op  med  Historien,  Rosalinde! 

Mdm.   Laurvik 

afgjort. 
Ikke  for  al  det!    I  griner  bare! 

Mathilde. 
Ja,  saa  vil  jeg  ... 

Mdm.   Laurvik 

truer. 

Du  ka'  vove  paa  det! 


149 


Mathilde. 
Hun  var  rent  væk  i  ham!  Hun  sendte 
ham  Blomster  ...  og  et  Mahogni  Skrive- 
bord, og  Laurbærkranse,  og  Hummer  .  .  . 
hun  ha'de  hørt,  at  han  holdt  saameget  a' 
Hummer  ... 

Mdm.    Laurvik 

himmelfornøjet. 

Du   skulde   skamme  Dig,    Tøs,    a'    snakke 
saadan  om  din  egen  kødelige  Mo'r! 


Benjamin 

Fin£ 

Dikkedik! 


med  en  Finger  hen  mod  Damens  Barm. 


Mdm.  Laurvik 

dasker. 

Aa,  gaa  væk! 

Mathilde. 
Og  hun    laa    og    talte    i   Søvne   om    ham, 
naar  hun  sov  til  Middag! 

Mdm.  Laurvik. 
Har  jeg  dog  kendt  Mage!     Vii   op   at   tugte 

Datteren. 

Benj  amin 

trykker  hende  til  Sæde  igen. 

Rolig,  rolig! 

Mathilde. 
Hun  saa'   ham   femten   Gange   i    „Ridder 
Theobalds  Brudefærd" ! 

Mdni.   Laurvik 
pludselig  greben  af  Minderne. 

Ja,  for  han  var  jo  et  deiligt  Menneske.  .  . 
Sikken  Krop!  og  sikken  en  Organ!  Jeg 
græd  s' mænd  mine  modige  Taare  .  .  . 

Benjamin 

dybt. 

De  var  forelsket  i  ham,  Fru  Laurvik! 
Mdm.  Laurvik 

nikker. 

Det  var  jeg!  Det  skammer  jeg  mig  ikke 
for! 

Mathilde. 
Hun   tudede   som   en  Vandvogn,    den  Dag 
han  døde. 

Mdm.  Laurvik. 
Det  g'orde  jeg!    Om  mod  Find:    Di  forstaar 
mig,   Hr.  Digter,    hva'?   for  Di  er  osse  Kunst- 
ner .  .   . 

Find 

vender  langsomt  Hovedet  og  ser  tungt  paa  hende. 

Hvorom  drejer  Talen  sig? 

Benjamin. 
Tal  ikke  til  ham,  Fru  Laurvik;  hans  Pega- 
sus lakserer! 

Mathilde 
slaar  Benjamin  over  Fingrene. 

Fy!    —    Lad    os   saa   faa  det  om  Graven, 
Mo'r! 

Mdm.  Laurvik 

genert. 

Ja,  se  jeg  gik  natyrligvis  ud  med  en  Krans 
til  Fejlberg  .  .  . 

Benjamin. 
Forstaar  sig! 

Mdm.  Laurvik. 
.  .  .  Men  jeg  vidste  junte,    hvor  di  ha'de 
lagt  ham,   begrundet  paa,    at  jeg  var  til  Auk- 
tion, den  Dag,  han  blev  begravet  .  .  . 

Ben  ja  min. 
Og  det  kalder  De  Kærlighed! 

Mdm.  Laurvik. 
En  maa  jo   da   passe  sin   Forretning,    ved 
jeg!  .  .  .    Men    saa    fik   jeg    en   Graver  til  at 
vise  mig  Stedet.      Og  saa  placerede  jeg  Kran- 
sen .  .  . 

Benjamin. 
Og  tudede  .  .  . 

Mdm,  Laurvik 

dasker  efter  ham.     Genert. 

Natyrlig!  ...  Og  naar  det  var  godt  Vejr 

om  Søndagen,  saa  valsede  jeg  jo  engang 
imellem  derud  med  en  Blomst,  eller  hva'  der 
nu  kunde  være  i  Potterne  .   .   . 

Benjamin 

med  sit  Glas. 

Skaal,  Lindemor!  ...  De  er  sød! 
Mdm.  Laurvik 

klinker  og  drikker. 

Skaal,  Hr.  Fuldmægtig !  .  .  .  Men  se  saa  .  . . 
Mathilde, 

der  stadig  sidder  paa  Skødet   af  Georg    og    gantes    med 

ham. 

Hør  nu!  Nu  kommer  det! 
Mdm.  Laurvik 

genert. 

Ja,    nu    kommer    det    .    .    .   Men  se  saa  i 
Søndags  .  .  . 

Benjamin. 
Naa,  De  bli'er  ved  med  at  bekranse  haml 
Saa  har  det  sgu  været  Kærlighed  alligevel! 

Mdm.  Laurvik 

komisk  fortvivlet. 
Jamen,    det    er    jo    det    forfærdelige,    Hr. 
Fuldmægtig  .  .  .  Det  var  jo  slet  ikke  ham  .  .  . 

Benjamin. 
Er  han  ikke  død? 

Mdm.  Laurvik 

stødt. 

Gu'  er  han  da  død,  jo!  .  .  .  Men  det  var 
jo  en  gal  Grav,  lille  Menneske!  Fejlberg  ligger 
et  helt  andet  Steds  .  .  . 

Mathilde 

spjætter  henrykt  med  Benene. 

Er  det  ikke  storartet,  hva'  1  Der  havde  den 
gamle  gaaet  og  vandet  Agurker  i  to  Aar!  .  .  . 
Og  ved  I,  hva'  der  laa  i  Graven? 

Georg. 

Nej!? 

Benjamin. 
Hva'  laa  der? 

Mdm.  Laurvik 

lader    begge    Armene   falde    mat  ned  langs  Siderne,    bøjer 
Hovedet  mod  Brystet  og  smiler  gennem  Taarer. 

Der  laa  .  .  . 

Benjamin. 
Naa! 

Mdm.  Laurvik. 
.  .  .  der  laa  et  Bybud,  Hr.  Fuldmægtig! 


ANDEN  AFDELING 


Samme  Lokale  et  Par  Timer  senere. 

Stemningen  er  stegen  betydelig.  Stole  og  Borde  er 
ryddet  til  Side.  saaledes  at  der  er  en  aaben  Plads  paa 
Gulvet  foran  Døren  ind  til  Spisestuen.  Appelsiner,  Kager 
og  Knas  er  forsvundet.     Og  mange  Flasker  tømte.  — 

Man  har  danset.  Digteren  har  ladet  sig  overtale  til 
at  dreje  paa  en  liden  Spilledaase,  og  man  har  danset.  Nu 
har  man  opgivet  det  og  driver  anden  Idræt.  — 

Mdm.  Laurvik  og  Find  sidder  Side  om  Side  i 
Sofaen.  Madammen  gløder  som  en  Midnatssol,  og  den 
olivenfarvede  staar  spændt  og  revnefærdig  over  hendes 
bølgende  Barm.  Hun  tørrer  ustandseligt  sit  Aasyn;  og  en 
Margarite  fra  Haarpynten  hænger  hende  knækket  ned  i 
Panden.  —  Find  sidder  stiv  og  sløv  med  Fødderne  paa 
Spilledaasen  og  ser  med  et  dødssvangert  Blik  paa  Georg, 
Benjamin  og  Mathilde,  der  har  hængt  en  Appelsin- 
skrælling op  paa  et  Søm,  temmelig  højt  oppe  paa  Dør- 
karmen og  nu  forsøger  at  sparke  den  ned. 

Mathilde 

synker  admattet  om  i  en    Stol    efter    gentagende   at  have 

spjættet  efter  Skrællingen. 

Nej  .  .  .  jeg  kan  ikke!  .  .  .  Ikke  i  disse 
her  Bukser,  da! 

Mdm,  Laurvik 

tørt. 

Saa  ta'  dem  a',  min  Tøs! 
Benjamin 

ivrig. 

Nu  Du,  Georg! 

Georg. 

spjætter  tre  Gange,  men  forgæves. 

Benjamin 
puffer  ham  bort. 

Væk!    Saa  er  det  mig!    .   .  .    Spjætter    uden 
Resultat.    Ja,    ned    skal    den    Fandengalemig! 

Spjætter  af  al  Kraft  og  træffer  Skrællingen,  saa  den  flyver 
ned  paa  Gulvet. 

Mdm.  Laurvik 

klapper  i  Hænderne. 

Brave,  brave,  brave! 

Mathilde 

farer  Benjamin  om  Halsen  og  kysser  ham. 
Dig   er   der   Krummer   i!      Hænger  en  ny  Appel- 
sinskrælling op  paa  Sømmet.       Nu      skal      Mo'r      SgU 

prøve ! 

Mdm.  Laurvik 

lam  af  Rædsel. 

Gu-i  .  .  .! 

Mathilde 

hen  at  tage  fat  i  hende. 

Mdm.  Laurvik 

skriger. 

Jeg  gør  Dig  arveløs! 

Mathilde. 
Hjælp  mig! 

Georg  og  Benjamin 

hjælper  at  faa  Konen  transporteret  hen  foran  Døren. 

Mathilde. 
Saa!  Spark  saa! 

Mdm.  Laurvik 

segnefærdig  af  Latter. 

Aa-aa  .  .   .  Gu-ihjælpeme  .  .  . 

Benjamin. 
Naa!    Bli'er  det  til  no'et! 

Mdm.  Laurvik 

spjætter  et  Par  Tommer  til  Vejrs. 

Herre  Jesus  .  .  .! 

Mathilde. 
Prøv  det  andet  Ben,  Mo'r! 

Georg. 
Lad  hende  nu  være  fri  .  .  . 

Mathilde. 
Først  det  andet  Ben! 

Mdm.  Laurvik 

spjætter   og   segner   derpaa   om  paa  en  Stol  i  fuldstændig 
Gelé  af  Varme  og  Anstrengelse. 

Puh-h!  .  .  .  Jeg  forgaar! 

Benjamin. 
De  har  godt  af  at  røre  Dem  lidt. 

Mdm.   Laurvik 

stønnende. 

Røre  mig  lidt  .  .  .  Hr.  Fuldmægtig!  .  .  . 
Puh-h  .  .  .  Si'er,  Di  „røre  mig  lidt". ^  .  .  .  Jeg 
er  flækket! 

Georg 

med  et  Glas  Sodavand  og  Kognak. 

Her  .  .  .  Drik! 

Mdm.  Laurvik 

tømmer  begærlig  Glasset. 
Tak    .    .    .      Smiler  over  hele  Ansigtet.      Men    det 

er  nu  li'godt  dejligt  a'  more  sig,  Hr.  Grossere! 
Mathilde 

klapper  i  Hænderne. 

Hvad  skal  vi  nu  bestille! 
Benjamin 

træt. 

Du  er  da  ogsaa  umættelig,  Mathilde! 

Mathilde 

slaar  Armene  om  ham. 

Ja-a!  .  .  .  Bær  mig!    Tre  Gange  rundt  om 


Bordet! 


Benjamin 

sætter  sig. 

Nej,  nu  kan  jeg  ikke  mere! 


Mathilde. 

Svækling!  . 

.  .  Vil  Du,  Georg? 

Find 

rejser  sig  pludselig. 

Farvel! 

Georg. 

Hva    .  .  .? 

Hva'  er  der.? 

Find 

bukkende. 

Farvel ! 

Benjamin 

ser  paa  sit  Ur. 

Vor  Ven,  Shakespeare  har  Ret!  Klokken  er 
tre!  .  .  .  Damerne  bør  trække  sig  tilbage! 

Georg, 

der  ogsaa  er  mæt  af  Lystigheden. 
Er  den   tre   .    .    .    Hvisker  noget  til  Mathilde. 

Mathilde. 
Er  Du  gal!  .  .  .  Ikke  Tale  om,  naar  Mo'r 
er  med! 

Mdm.  Laurvik 

har  faaet  rejst  sig. 

Godnat,  Hr.  Grossere!  .  .  .   Det   har  været 
en  storartet  Aften! 

Georg. 
God  Nat,  Fru  Laurvik,  God  Nat!    Ja,  Klok- 
ken   er   jo    mange    ...    Nu   skal  jeg  hjælpe 
Dem.     Der  er  Lys  i  Entreen.    Ud. 

Mathilde* 

hen  til  Benj  amin. 

Bær  mig  ud ! 

Benjamin. 
Nej,  det  ved  Gud,  jeg  ikke  vil  min  Pige! 

Mathilde. 

Uf!      Ud  efter  de  andre. 

Find 

dybt  til  B  enja  min. 

Du  har  moret  Dig? 

Benjamin 
afgjort. 

Ja! 

Find. 
Virkelig  moret  Dig? 

Benjamin. 
Javel ! 


loO 
Find 

drejer  rundt  paa  Hælen  og  gaar. 

Imbecilt! 

Benjamin 
kysser  paa  Fingeren  efter  ham. 


TREDJE  AFDELING 


Samme  Stue.  En  otte  Dages  Tid  senere.  Søndag 
Formiddag. 

Alle  tre  Brødre  skal  som  sædvanlig  om  Søndagen  ud 
at  dinere  hos  de  gamle  Birkerødder  paa  Frederiksberg.  — 

Mad.  Laurvik  staar  lige  inden  for  Døren  til  En- 
treen. Hun  er  i  Overtøi :  mørkeblaa  Fløjls  Kapothat  med 
Fjer,  Blomster  og  Slør;  brun  Kaabe  af  „presset"  Plys 
med  en  hist  og  her  noget  svagtbéhaaret  Skindkant;  sorte, 
farvede  Handsker  og  en  broget  Silke-en-tout-cas  med  Rav- 
haandtag. 

Georg  sidder  tanketung  i  en  Lænestol. 

Man  har  afsluttet  en  Samtale,  og  Madammen  er  ved 
at  fortrække. 

Pause. 

Mdm.  Laurvik 

ser  ydmygt-indtrængende  hen  paa  „Svigersønnen",  medens 

hun   tørrer   Næse    og   øjne    med    et  skinnende,    nystrøget 

Lommetørklæde,    der    ogsaa   synes   at   være  stivet,    i  den 

Grad  strutter  og  skratter  det. 

Ja,  saa  Adjøs,  Hr.  Grossere  .  .  .!  Saa 
si'er  jeg  altsaa  til  lille  Mathilde,  a'  Di  vil 
tænke,  og  sæl  tale  med  hinner  .  .  . 

Gustav  Wied:  Det  svage  Ken.  11 

Georg 

nikker  afsluttende. 

Ja,  ja! 

Mdm.  Laurvik 
i  ny  Graad. 

Ja,  for  hun  kan  da  junte  bli'e  ved  aa  gaa 
derhenne  i  Forretningen,  naar  det  nu  beg3^nder 
aa  ka'  ses! 

Georg 

lidt  utaalmodig. 

Nej,  naturUgvis!  det  har  jeg  jo  forklaret 
Dem ! 

Mdm.  Laurvik 

duver  undskyldende. 

Jo,  jo!  .  .  .  Men  man  er  jo  da  hinners 
Mo'r  ...  Og  hun  sitter  saamænd  hjemme  i 
Stuen  i  Dag,  det  er  Søndag  og  er'nte  til  at 
faa  uden  for  en  Dør  .  .   . 

Georg 

løfter  Hovedet. 

Hum  .  .  .  Er  det  hende,  der  har  sendt 
Dem  herhen? 

Mdm.  Laurvik 

vifter  afværgende  med  Lommetørklædet  som  med  et 
Parlamentærflag. 

Hinner,  Hr.  Grossere.?  Nej  saa  kender 
Di  ikke  Mathilde:  Hun  vilde  før  ta'  Livet  a' 
sig!  .  .  .  Nej,  jeg  sa'e,  jeg  gik  i  Kirke  .  .  . 
Og  saa  gik  jeg  herop. 

Georg. 
Ja  .  .   . 

Mdm.  Laurvik 

bruger  Lommeklædet. 

Men  jeg  sa'e  da  rigtig  til  hinner  i  Gaar, 
da  vi  spiste  til  Aftens:  Grosseren,  sa'e  jeg,  er 
et  Menneske  med  Hjerte,  Mathilde,  sae  jeg, 
et  Hædersmenneske!  aa  han  vil  ikke  ha' 
brungen  no'en  i  Ulykke  .  .  . !  Vi  sitter  Dem 
saa  højt,  Hr.  Grossere,  baade  jeg  og  min 
Datter  .  .  . 

Entréklokken  ringer. 

Georg 

rejser  sig  befriet. 

Der  er  min  Broder!    —    Nu   maa   De   vist 

helst  gaa.  Fru  Laurvik  .  .  .  Hen  til  hende.  Klap- 
per  nervøst   hendes    Haand :      Jeg      skal     nok     gøre, 

hvad  der  kan  gøres  .  .  .  Mathilde  er  en  god 
Pige  .  .  .  Sig  hende  det  .  .  .  Og  trøst  hende 
.  .  .  Jeg  skriver  til  hende  en  af  de  første 
Dage  .   .   .  Barnet  er  jo  dog  mit! 

Mdm.  Laurvik 

griber  hans  Hænder.     I  Ekstase. 

Di  er  et  dejligt  Menneske,  Hr.  Grossere! 

Det  ringer  igen. 

Georg 

skubber  hende  blidt  hen  mod  Døren. 

Ja  vel  saa! 

11* 

Mdm.  Laurvik 

trækker  Slorct  ned. 

Adjøs,  Hr.  Grossene!  ...  Og  Gu-i  vel- 
signe Dem !  idet  hun  forlader  Værelset,  ser  hun  sig 
om  med  et  lysende  Blik:  Ork  ja,  her  ha'de  vi  det 
saa  montert  sidst! 

Begge  ud  i  Entreen.  Deren  derude  aabnes,  og  man 
hører 

Benjamin 

raabe. 

Hov,  hov!  .  .  .  Men  Linde,  Linde  dog; 
skal  De  ikke  hilse  ordentlig  paa  mig? 

Brodrene  ind. 

Benjamin. 
Hva'  Fanden  stak    Antikviteusen?     Du  har 
da  ikke  været  nærgaaende? 

Georg 

irritabel. 
Vrøvl ! 

Benjamin 

sætter  sig. 

Hvad  vilde  hun  her.^ 

Georg. 
Hum  .  .  . 

Benjamin. 
Penge.? 

Georg. 

Næi  .  .  . 

Benjamin. 
Ja,  hva'  da,  hva'  da?    Noget  uregelmæs- 
sigt var  der  sgu  ved  hendel 

Georg 

lige  foran  ham. 

Mathilde  er  frugtsommelig! 
Benjamin 

slaar  uvilkaarlig  Kors  for  sig. 

Tak,  Skæbne!    .  .  .   Hvordan   Fanden  har 
I  dog  baaret  Jer  ad! 

Georg 

ikke  uden  dansk  Humor. 

Tja-a,  hvordan  bær  man  sig  ad? 

Benjamin. 
Man  caverer  sig,  gamle! 

Georg 

op  og  ned  ad  Gulvet. 

Hun  er  helt  ude  af  sig  selv! 
Benjamin 

med  advarende  Finger. 

Hold  nu  Ørene  stive,  lille  Georg! 

Georg. 
Hun   har  sendt   mig   nogle  Breve  fulde   af 
Jammer  og  Elendighed  .  .  . 

Benjamin. 
Begribeligvis!  ...  Og  da   det   ikke  syntes 
at  hjælpe,  sender  hun  sin  sønderknuste  Moder! 

Georg 

stødt. 
Aldeles  ikke !  Hun  ved  slet  ikke  af,  at  I'>u 
Laurvik  .   .   . 

Benjamin, 

roligt  afbrydende. 

Madam  Laurvik  .  .  . 
Georg 

uforstaaende. 

Hva? 

Benjamin. 
Madam  Laurvik,  sa'e  jeg!  .  .   .  Hun  er  jo 
ikke  til  Stede! 

Georg 

hidsig. 

Aa,  Du  med  dine  Vittigheder! 

Benjamin. 
Hvad    har    Du    i    Sinde    at    stille  op   med 
Pigebarnet.? 

Georg 

uvis. 
Ja-a  .  .  . 

Benjamin. 
Send  hende  paa  Landet  til  Affæren  er  over- 
staaet.  — ■  Der  er  saa  rart  ude. 

Georg. 
Jamen  Barnet!    Det  er  jo  dog  mitl 

Benjamin 
skeptisk. 
Un-naa-aa  ... 

Georg 

imod  ham. 

Maa  jeg  bede  Dig  tale  med  Respekt  om  .  .  . 
om  ... 

Benjamin 

tager  ham  haardt  i  Armen. 

Menneske,  Du  er  da  vel  ikke  gal! 

Georg. 
Det  er  mig,  der  har  bragt  Pigen  i  Ulykke! 

Benjamin. 
Aa,  hun  var  vist  ikke  saa  vanskelig  at .  .  . 

Georg 

hidsig. 

Jo,  netop! 

Benjamin. 
Naa!    Ogsaa  det! 

Pause. 

Benjamin 
indtrængende. 

Hør,    Georg,    forsøg   nu   paa  at  lade  være 

med  at  være  hysterisk!  —  Hvad  har  Du  tænkt 
Dig,  at  .   .   . 

Georg. 
Et    Menneske    maa    svare    til    sine    Hand- 
linger! 

Benjamin 

utaalmodig. 

Aar-r  .  .   . ! 

Georg 

gentager. 

Og   det    er   mig,    der    har   bragt    hende    i 
Ulykke ! 

Benjamin. 
Du  kunde  jo  ogsaa  kalde  det  „Lykke",  da 
det  nu  en  Gang   er  Kvindens    Bestemmelse  at 
blive  Moder! 

Georg. 
Sludder! 

Pause. 
Benjamin 

ser  skarpt  paa  ham. 

Vil  Du  gifte  Dig  med  denne  .  .  .  Gretchen? 
Georg 

kort. 

Maaske ! 

Benjamin. 
Og    Antikviteusen?     Vil    Du    ta'    hende    i 
Huset  som  Anstandsdame? 

Georg 

hidsig. 

Du    holder   jo    ogsaa    selv    meget    af   Fru 
Laurvik! 

Benjamin. 
Holder  af  .  .  .?    Holder  af  .  .  .?    —    Jeg 
„holder  ogsaa  af"  at  gaa  i  Zoologisk  Have! 

Pause. 

Georg 

stiver  sig  op. 

Mathilde  er  en  rigtig  net  og  ...  og   præ- 
sentabel ung  Pige! 

Benjamin. 
Tja-e! 

Georg. 
Hvorfor   skulde  jeg    saa   ikke    kunne    gifte 
mig  med  hende? 

Benjamin. 
Næ-æ! 

Georg 

stamper  i  Gulvet. 

Ja,  saa  kom  da  med  en  Grund! 
Benjamin 

tøvende. 

En  Grund  .   .   . 

Georg. 
Ja!  Ja!   Ja! 

Benjam  in 

vrider  sig. 

Hun  er  .  .  .  Hun  er  Dig  utro!  Er  Du 
saa  tilfreds! 

Georg. 

„Utro"?  .  .  .  Haa!  .  .  .  Sludder!  .  .  .  Med 
livem  skulde  det  være!  Med  den  gamle  Han- 
hund af  en  Principal  maaske? 

Benjamin 

vrider  sig. 
Xej    ...     Ser  ham  stift  i  øjnene:    med   mig! 

Georg 

et  Skridt  tilbage. 

Med  .  .  .  ?    Er  Du  gal  ... ! 
Benjamin 

fattet. 

Med  mig,  ja!  —  Er  Du  saa  maaske 
kureret,  dit  sentimentale  Spektakel! 

Det  ringer. 

Georg 

hurtig,  nervøst. 

Der  er  Find!  .  .  .  Ikke  et  Ord  om  Historien, 
naar  han  er  til  Stede! 

Benjamin. 
Aa-aa,  han  er  vist  temmelig  vel  bevan  .  .  . 

Georg. 
Jamen,  jeg  vil  ikke  ha'  at  .  .  . 

Benjamin. 
Godt,  saa  tier  vil 

Georg 

ud  at  lukke  op. 

Benjamin 

strækker  Armene  i  Vejret  og  virrer  med  Hovedet. 

Puh-h!    Det  svage  Køn! 

Georg  og  Find 

ind. 

Find  er  i  Overtøj  :  langskødet  Figurfrakke,  bred- 
skygget, blød  Filthat  med  Regnsamler,  Lakstøvler  og  sølv- 
knappet Stok.  Han  kommer  i  denne  pyntelige  Udhaling 
fra  en  Formiddagstur  paa  Langelinie.  Thi  ganske  vist 
skal  vi  Mennesker  dø;  men  nu  er  man  her  en  Gang! 

Benjamin. 
Goddag,  Digterling!    Hvordan  har  den  lille 
Muse  det? 


Find 

uden  at 

Gaar  vi? 


uden  at  lade  sig  afficere. 


Georg. 
Ja. 

Find 

hen  foran  Spejlet  og  stryger  Tagskægget  godt  frem  i 
Tindingerne. 

Har  1  set  sidste  Nummer  af  „Hellebarden", 

Georaf. 
Nej  .  .  . 

Benjamin. 
Har  Du  deri  maaske  paa  ny  lakseret? 

Find 

fremdeles  uforstyrrelig 

Vi    reducerer    Gothe,    Schiller,    Byron    og 
Shakespeare  totalt  in  absurdum  I  G  Ians  billed 
literatur!       Guvernantedigtning!       Intet 
«iod!    ingen  Perversitet! 

B  e  n  j  a  m  i  n 

bajer  sig  for  ham  og  gor  Korsets  Tegn 

Gud  velsigne  Ungdommen! 

Georg. 
Kom  saa! 

Alle  ud. 


FJERDE  AFDELING 


Stadig  væk  samme  Stue.     Aften.     Tændt  Lampe.  — 

Paa  Vejen  hjem  i  Gaar  fra  de  gamles  Dine  (Sød- 
suppe og  Oksesteg)  har  Georg  og  Benjamin  faaet 
talt  ud.  (Find  residerer  endnu  paa  et  faderligt  Kvist- 
kammer og  forstyrrede  dem  derfor  ikke  ved  sin  Nær- 
værelse.) —  Georg  lod  sig  overbevise  og  har  nu  slaaet 
enhver  Tanke  om  Kopulation  med  Mathilde  af  Hovedet. 
Han  laster  ikke  hendes  Adfærd,  Gudbevares!  Og  han 
laster  ejheller  sin  Broders:  Vi  have  jo  alle  Tilgivelse  be- 
hov! —  Og,  stricte  taget!  Skulde  han  tale  rent  ud  af 
Posen  (hvad  man  i  Parantes  aldrig  bør!),  saa  maatte  han 
i  Grunden  indrømme,  at  han  er  ganske  tilfreds  med  Sagens 
Vending.  — 

I  Dag  er  det  Mandag.  Klokken  er  over  Fyraften. 
Om  et  Øjeblik  vil  den  skønne  Synderinde  indfinde  sig 
budsendt  af  en  Kioskdreng.  Og  har  da  han,  Georg, 
besluttet  at  forhandle  med  hende  roligt,  nøgternt  og  over- 
legent. 

Det  vil  sige:  han  nærer  et  stille  Haab  om,  at  disse 
Sjælstilstande  vil  indtræde,  alt  som  Samtalen  skrider  frem ; 
thi  for  Nærværende  stikker  hans  otteogtrediveaarige  Hjerte 
ham  dybt  i  hans  Bukser. 

Det  er  sandelig  ejheller  saadan  at  staa  paa  Randen 
af  et  „Opgør"?  — 

Ol;  saa  er  der  jo  ogsaa  det  med  Barnet! 
Hvis  det  da  er  hans  .  .  . 

Ganske    blottet    for    Samvittighed    er   han  jo    nemlig 
ikke.  Manden. 

Man  erindre  sig,  at  han  er  født  i  Rudkøbing! 

Entréklokken  ringer 

svagt,  sønderknust,  næppe  hørligt. 

Georg 

svælger   med    Besvær    et   eller   andet   mystisk,    der  længe 
har  siddet  ham  i  Halsen.     Skyder  derpaa  Skuldrene  ener- 
gisk i  Vejret  og  gaar  ud  at  aabne. 

—  God  Aften,  Georg  .   .  . 

—  God     Aften,     Mathilde     .    .     .    Svælger  en 

Restbeholdning:    Værsgod  Og  kom  indenfor! 

Mathilde 
ind.     Høj,  velskabt  og  med  Slør  for  Ansigtet. 

Georg 

galant,  som  hint  historiske  Pindsvin. 

Maa  jeg  ikke  hjælpe   Dig  Kaaben  af.? 

Mathilde 
sædelig. 

Nej  Tak.     Jeg  gaar  straks  igen.     Mo'r  ved 
ikke,   at  jeg  er  her. 

Pause. 

Georg 

grebet  af  et  let  Vanvid. 

Du  ...  Du  fik  altsaa  mit  Brev? 

Mathilde. 
Ja  .  .  . 

Georg. 
Hihihi  .  .  .    høhøhø    .  .  .  ja-æ-ja,    det    ser 
jeg  jo  for  Resten!  .  .  .  Værsgod  at  ta'  PJads! 

Mathilde 

imod   ham.      Med   en  Reminiscens   fra  „Familiejournalen". 

Aa,  Georg!    Min   eneste  Ven!    Forlad  mig 
ikke! 

Georg 

pludselig  roligere. 
Sæt  Dig,    Mathilde    .    .    .    Ruller  en  Stol  frem. 

Mathilde 
synker  om  i  Stolen.    Haler  Sløret  op  og  forsøger  at  hulke. 

Georg 

igen  noget  famlende. 

Ja  .  .  .  ja  det  er  jo  ikke  saa  nemt  .  .  . 
Mathilde 

med  Lommetørklæde. 

Aa  Gud,    nej!    .  .  .  hvad   vil   de   dog   sige 
henne  i  Forretningen! 

Georg 

stiver  sig  op. 

Ja   .   .  .  ja   det   var   nu   egentlig   ikke    det, 
jeg  mente  .  .  .  Jeg  .  .  . 

Mathilde 

lydhor. 

Du  ser  saa  underlig  ud  .  .   .? 

Georg. 
Synes  Du  det  er  saa    svælger:    ...  er  saa 
underligt.^ 

Mathilde 
med  nedslagne  Øjne. 

Nej  .  .  . 

Pause. 

Georg 

stiver  sig  op  paa  ny. 
Ja  vi  skulde  vel  tale  sammen  .  .  . 

Mathilde. 
Ja  .   .   . 

Georg. 
Hvornaar    ...    æ    ...    hvornaar   .   .   .   0 
.  .  .  følte  Du  det? 

Mathilde 

blufærdigt. 

Det  er  allerede  et  Par  Maaneder  siden  .  .  . 

Georg. 
Hum  ...  og  Du  har  ikke  talt  om  det  før  .  . . 

Mathilde. 
Jeg    haabede  jo    .  .  .     Med    et  nyt  Forsøg  paa  at 

hulke:  Aa,  Georg,  jeg  har  været  saa  ulykkelig! 

Georg 

ligesom  modigere. 

Da    synes  jeg   dog  .  .  .    forleden  paa  min 
Fødselsdag  .  .  . 

Mathilde. 
Det  var  for  din  Skyld,    Georg!   .    .    .   Det 
var  for  ikke  at  ødelægge  Dagen  for  Dig! 

Georg 

stiver  sig  ganske  overvældende  op.     (Det  maa  jo  dog 
ha'  en  Ende !) 

Er  Du  ...  er  Du   vis   paa,    at  Barnet   er 
m  it? 

Mathilde 

stirrer  et  Øjeblik  vildt  paa  ham  og  hugger  derpaa  Hæn- 
derne for  Ansigtet. 

Aa  Gud,  aa  Gud!  og  det  si' er  Du  til  mig! 
Georg 

ikke  ganske  Situationens  Herre. 
Min  Broder  .   .   .  min  Broder  fortæller  .  .  . 

Mathilde 

løfter  hurtigt  Hovedet  og   ser   ondt   paa   ham   uden   Gnist 
af  vaadt  i  Øjnene. 

Hva'forno'et  .  .  .?    Hva'  mener  Du? 
Georg 

sentimental. 

At  Du  kunde  gøre  det,  Mathilde  .  .  . 

Gustav  Wied:  Det  svage  Køn.  12 

Mathilde 

haardt. 

Hva'forno'et,  si'er  jeg? 

G  e  o  r  g. 
Og  \'i  to,    der   liar    haft  det   saa   hyggeligt 


'o 

sammen 


Mathilde 

lukket. 
Jeg  forstaar  ikke,    hva'    det   er,    Du  sidder 
dér  og  vrøvler  a'  Dig! 


Georg. 
Xaa-aa,  Du  forst  .   .  . 

Mathilde. 
Vil  Du    maaske   sludre  Dig  fra  'et  a'?     Er 
det  det,  Du  vil? 

Georg 

lægger  manende  en  Haand  paa  hendes  Arm. 

Min    Broder    har   jo    selv    fortalt  mig  det, 
Mathilde  .  .   . 

Mathilde 

kovender,  da  der  jo  øjensynlig  er  vinket  af,  og  slaar  paa 
ny  Hænderne  for  Ansigtet. 

Aa  Georg,  Georg!    .  .  .   hva'  maa  Du  dog 
tro  om  mig  .  .  . 

Georg 

god. 

Saa,  saa,   lille  Ven!  —  Naturligvis  skal  vi 
nok  .  .    . 

Mathilde 

fælder  i  sin  Kvide  uforfalskede  Taarer. 

Jeg  har  jo  fortrudt  det  .  .  .  mange  Gange 
.  .  .  Jeg  ved  jo  godt  ...  at  det  er  forfærde- 
ligt .  .  .  Og  Du,  der  altid  har  været  saa 
skikkelig  .  .  .  Men  han  var  jo  saa  .  .  .  Han 
kom  .   .  . 

Georg 

hurtigt. 

Ja,  ja!  Jeg  bryder  mig  ikke  om  Forklaringer 
iMathilde. 

Mathilde 
stadig  sønderknust. 

Jo-o,  Du  skal  høre  det  .  .  .  Jeg  vil  be- 
kende for  Dig  .  .  .  Det  skylder  jeg  Dig  .  .  . 
Hva'  maa  Du  ellers  tro  om  mig  .  .  .!  Han 
var  jo  saa  ulykkelig  .  ,  ,  Han  ha'de  ingen 
Glæde  i  Verden,  sa'e  han  .  .  .  Livet  var  saa 
sørgeligt  .  .  .!  Og  saa  ...  og  saa  .  .  .  Han 
er  jo  saa  kær  .  .  .  saa  barnlig  ...  Og  jeg 
har  altid  holdt  saa  meget  a'  ham  .  .  . 

Georg, 

hvis  Haarrester  lidt  efter  lidt  har  rejst  sig  og  nu  staar 
som  Naalene  paa  en  Ædelgran. 

Af  hvem  .  .  .?    Af  hvem  .  .  .? 

Mathilde. 
Af  Find,  naturligvis  .  .  .  Han  .  .  . 
Georg 

lam. 

Find!? 

12* 


Ja 


Find!? 


Ja! 

Mathilde 

tager  Hænderne  fra  Ansigtet. 

Georg 

gentager, 

Mathilde 

pikeret. 


Georg. 
Find!  .  .  .  Nej  hør,  ved  Du  nu  hvad, 
Mathilde!  .  .  .  Kihi  ...  ha!  ...  pruu!  .  .  . 
kihi  .  .  .  !  Brister  pludselig  ud  i  en  skogrende  Latter: 
Find!  .  .  .  Findemand!  Synker  udmattet  om  i 
en   Stol.    Find! 

Mathilde 

fornærmet. 

Ja,  hva'  er  der  ved  det? 
Georg 

ler.  Ler  ustandseligt.  (Det  er  jo  nemlig  ikke  blot  den 
nærværende  Situations  Humor,  der  er  gaaet  op  for  ham  ; 
men  i  hans  noget  enge  Rudkøbing-Hjerne  begynder  der 
ligesom  at  dæmre  en  lille  kildrende  Forstaaelse  af  den 
hele  dybe,  højtidelige  og  alvorsfulde  Menneske-Tilværelses 
himmelrevnende  Komik.) 
Jamen  .  .  .  jamen  Mathilde  .  .  .  hirr,  hirr, 
hirr!  jamen.  Du  har  jo  ogsaa  .  .  .  kihi-hiii! 
Du  har  jo  ogsaa  .  .  .  hirr,  hirr!  Benjamin  har 
jo  ogsaa  .  .  .  aa  Gud,  aa  Gud,  aa  Gud!    Det 

var  jo  Benjamin,  der  fortalte  mig  .  .  .  prut, 
hiii!  Du  har  jo  ogsaa  haft  med  Benjamin 
at  gøre! 

Mathilde 
vender  Ansigtet  bort. 


Hva' 


Jo-o 


Georg. 
Mathilde 

tier. 


Georg. 
Ikke  .  .  .?    Har  Du  ikke 


Mathilde 

blufærdigt. 
Tæppe. 


K^// 


ANE-MARIE 


AGERENDE 


Ane-Marie. 

Søren, 

Mads. 


FØRSTE  AFDELING 


Lolland.     Aften  i  September. 

Solen  hænger  nede  bag  Pilene;  og  Duggen  er  begyndt 
at  falde. 

Søren  Jeppesen  og  hans  ægteviede  Hustru  Ane- 
Marie  Nielsdatter  er  ved  at  køre  Aarets  sidste  Læs 
Sæd  hjem.  Det  har  været  en  vaad  Sommer,  og  man  har 
maattet  nappe  Kornet  mellem  Bygerne.  Men  nu  kan  man 
da  Gu'sketak  se  Enden.  — 

De  to  smaa,  brune,  langhaarcde  Heste  foran  Pinde- 
vognen staar  og  luder  tungt  med  Hovederne  mod  Jorden. 
Af  og  til  stikker  de  Mulerne  ned  mellem  Stubbene  og 
snuser  efter  for  om  muligt  at  finde  et  Aks.  Men  de 
snuser  forgæves;  for  Ane -Marie  lader  ikke  det  mindste 
Straa  ligge;  vil  det  ikke  hænge  ved  Riven,  bøjer  hun  sig 
og  plukker  det  op  med  Fingrene.  Marken  ser  noget  nær 
ud,  som  var  den  kæmmet  med  Tætkam.  — 

Dybere  og  dybere  synker  Solen.  Hestenes  og  Korn- 
læssets Skygger  bliver  lange  og  magre.  Himlen  mod  Vest 
staar  i  Brand;  og  Piletræernes  kuplede  Kroner  tegner  sig 
imod  den  som  store,  sorte  Kugler,  der  stille  vugger  for 
Vinden. 

Oppe  paa  Læsset  ligger  Søren  Jeppesen  og  hviler 
med   hele   sin  Vægt  langs   ad  Læstræet   for  at  tvinge  det 

ned.  Og  for  Knden  af  Vognen  staar  Ane-Marie  og 
haler  med  begge  Hænder  i  Rebet,  som  fra  Vognbunden  er 
slaaet  to  Gange  op  om  Træet:  Sju!  Sju!  stønner  hun  og 
haler  til  og  synker  rykvis  i  Knæene,  alt  som  Tovet 
strammes. 

—  Nok    et   Tav!    kommanderer  Søren. 

Og  Ane  retter  sig,  svøber  Rebet  et  Par  Gange  om 
højre  Haand  og  haler  atter  til. 

—  Bind    Saa!     lyder  det  fra  Manden. 

Og  hun  danner  med  kj'ndige  Fingre  en  Rendeknude 
og  knytter. 

—  Vil  Du  age  med  hjem? 

—  Næ-i  .  .  . 

Sindigt  stikker  hun  Tømmerne  fast  mellem  Forkens 
Grene  og  rækker  ham  dem.  Saa  faar  han  ogsaa  Riven 
rakt  op.     Og  saa  kører  han. 

Fod  for  Fod  skumpler  Hestene  fremad  over  den 
nøgne  Stubmark  ned  mod  Gaarden.  —  Solen  er  for- 
svunden. Himlen  er  nu  bleggul  med  en  svag  gyldenrød 
Tone  nederst  nede.  Dæmringen  skrider  frem;  og  Poplernes 
Blade  rasler  i  Aftenvinden. 

Ane-Marie  lofter  Hovedet  paa  Skraa  og  kigger 
efter  en  Flok  Vildgæs,  som  flyver  knortende  af  Sted  højt 
oppe.  Saa  banker  hun  lidt  Jord  og  Grus  ud  af  sin  ene 
Træsko ;  visker  Næsen  med  Bagen  af  sin  Haand  og  følger 
langsomt  efter  Vognen. 

Søren  er  naaet  hjem.  Han  staar  nu  og  stænger 
Ladeporten,  Kornlæsset  er  sat  ind  paa  Laden,  da  det 
baade  er  blevet  for  sent  og  for  morkt  til  at  læsse  det  af 
i  Aften. 

Tværs  over  Gaardspladsen  stolprer  Hestene  tungt 
af  Sted  hen  mod  Vandingstruget.  De  jager  Mulerne  dybt 
ned  deri,  pruster  et  Par  Gange  med  vidtopspilede  Næsebor 
og  suger  derpaa  begærligt  Vandet  til  sig.  —  Saa  løfter 
de  samtidig  Hovederne  og  ser  frem  mod  Søren,  der 
kommer  klaprende  paa  sine  Træsko  over  Stenbroen : 

—  Naa!  Ka'  I  bli'e  færdi'e!  siger  han. 

Og  Dyrene  gør  trevent  omkring  og  sjokker  videre  ad 
Stalden  til.  — 

I  det  samme  drejer  An  e-Marie  ind  ad  Gaardporten, 
hvor  Lænkehunden  ligger  og  blinker  søvnigt  foran  sit  Hul 
i  Muren. 

Hun  og  Søren  passerer  tæt  forbi  hinanden,  strejfer 
næsten  hinandens  Klæder.  Men  de  ser  ikke  til  hinanden 
og  taler  ikke.  —  Han  gaar  ind  i  Stalden  bag  efter  Hestene; 
og  hun  gaar  hen  langs  Vaaningshuset  til  Køkkendøren.  — 

Det  er  næsten  ganske  mørkt.  Kun  de  hvide  Hus- 
længer  lyser  svagt.  Og  paa  det  lille,  firkantede  Stykke 
Himmel  over  Gaardspladsen  blinker  Stjernerne  frem. 


ANDEN  AFDELING 


I  n  d  e  i  s  t  u  e  n. 

Fire  nøgne,  hvidkalkede  Vægge.  Under  Vinduerne  ud 
mod  Gaarden  en  Bænk  med  et  umalet  Fyrretræs  Bord 
foran.  Ved  den  modsatte  Væg  en  bred  Alkoveseng  med 
blaastribet  Sjirtingsforhæng  og  vældige  Dyner.  —  Stengulv. 
Bilæggerovn.  En  rødmalet  Dragkiste.  Og  et  Par  Træ- 
stole. 

Der  er  mørkt  i  Stuen.  Men  man  ser  Omridsene  af 
en  Mands  Hovede  og  Skuldre  tegne  sig  mod  Vinduernes 
lysere  Felter. 

Det  er  Søren,  der  sidder  og  venter  paa  sin  „Nad're". 
Han  sidder  sammensunken  med  Armene  hvilende  mod 
Bordpladen.  Af  og  til  rører  han  lidt  paa  sig,  og  hans 
sømbeslaaede  Træsko  skurer  da  med  en  knasende  Lyd 
mod  Stengulvets  grove  Sand.  —  Gennem  en  Sprække  i 
Døren  ud  til  Køkkenet  falder  en  spinkel  Lysstribe  hen  over 
Alkovens  Forhæng. 

Efter  en  Stund  at  have  siddet  og  nikket,  som  om 
han  smaablundede,  drejer  Søren  langsomt  Hovedet  om  i 
Retning  af  Lysstriben  : 


Kommer   Du?   siger  han. 

Ingen  svarer. 

Men  lidt  efter  bliver  Døren  skubbet  op,  og  Ane- 
Marie  kommer  ind  med  et  stort  Lerfad  i  Hænderne.  — 
Hun  sætter  Fadet  fra  sig  paa  Bordet  og  gaar  saa  tilbage 
ud  i  Køkkenet  og  henter  Lampen,  en  lille,  kluntet  Petro- 
leumslampe  paa  Fod,  men  uden  Kuppel : 

—  Aa,  jajaja.  gaber  Søren  og  strækker  sig  for- 
ventningsfuld. 

Saa  letter  han  lidt  paa  sig  om  mod  Væggen  og  løfter 
en  Træske  ud  af  en  sort  Læderstrop,  som  sidder  fast- 
sømmet oppe  mellem  Vinduerne.  —  Der  sidder  ganske 
vist  to  Skeer,  men  det  falder  ham  aldrig  med  en  Tanke 
ind  at  tage  den  anden  ned  samtidig.  Ane-Marie  maa 
selv  om.  at  hente  sin.  Hvad  hun  synes  at  finde  fuld- 
stændig i  sin  Orden. 

Saa  tager  hun  en  Stol  og  sætter  sig  ved  den  anden 
Side  af  Bordet  lige  over  for  Manden.  Og  saa  begynder 
de  at  spise. 

Søren  har  trukket  Fadet  nærmest  over  mod  sig; 
saa  Ane  maa  række  sig  godt  og  næsten  løfte  sig  i  Sædet, 
hver  Gang  hun  henter  en  Mundfuld. 

Det  er  Mælkegrød,  de  spiser.  Mælken  er  varm.  Men 
Grøden  er  serveret  i  store,  haarde,  iskolde  Klumper. 

Langsomt  og  slubrende  kører  de  Føden  i  sig.  Og 
der  mæles  ikke  et  Ord  imellem  dem. 

Lyset  fra  den  lave,  kuppelløse  Lampe  borer  sig  ind 
i  deres  Øjne.  Luften  i  Stuen  er  kvælende  lummer.  Og 
Sveden  sprækker  dem  frem  paa  Pande  og  Hals.  Men  de 
ænser  det  ikke.     De  æder  bare  .  .  . 

Søren 

er  en  stor,  kraftig,  bredskuldret  Mand  med  sort,  kruset 
Haar  og  Skæg.  Hans  Ansigt,  Hals  og  Hænder  er  rød- 
skjoldede  af  Sol  og  Vejr.  Og  bag  hans  uknappede  Skjorte 
skinner  hans  brungule,  stærkt  haarede  Bryst  frem. 

Ane- Marie 

er  mindre  og  spinklere.  Hun  er  redhaarct  og  stæri<t 
fregnet.  Men  hendes  Hud  er  lys  og  klar.  Og  hendes 
store,  blaagraa  Øjne  er  snare  og  agtpaagivende.  Hendes 
Mund  er  bred  og  smallæbet  med  sniaa,  spidse,  men  skin- 
nende hvide  Tænder.  —  Hun  er  omtrent  jævnaldrende 
med  Manden,  et  Par  og  fyrre;  men  hun  ser  yngre  ud. 

Da  Søren  for  syv  Aar  siden  giftede  sig  med  hende, 
stak  alle  Nabolagets  Smaakvinder  Hovederne  sammen  over 
deres  Kaffekopper  og  korsede  sig.  Ikke  saa  meget  fordi 
Ane-Maric  var  en  fattig  Tøs,  medens  Søren  sad  med 
Jord  og  Sted  —  for  det  blev  nærmest  hans  egen  Sag! 
Men  hun  havde  jo.  Pigebarnet,  lige  siden  et  halvt  Aar 
efter  sin  Konfirmation  været  som  et  rygende  Forargelsens 
Tegn  for  hele  Egnen! 

Hun  var  kommen  til  Verden  med  for  stort  et  Hjerte. 
Ingen  kunde  hun  nægte  noget.  Og  som  Bier  om  en 
Mjødurt  summede  Karlfolket  om  hende. 

Og  det  bliver  jo  naturligvis  i  Længden  lidt  kedeligt 
at  se  paa  for  de  andre  Markens  Blomster.  — 

Men  hvad  der  var  endnu  mere  irriterende:  Ane- 
Maries  Børn  døde! 

Hun  havde  faaet  fem ;  men  hver  Gang  havde  hun 
haft  den  Lykke  at  miste  dem. 

De  døde  for  hende.  Enten  straks  ved  Fødselen;  eller 
bare  efter  et  Par  Dages  Forløb. 

Og  det  er  jo  en  uhyre  Chance. 

Pigelil  efter  Pigelil  sad  hen  med  deres  Kærligheds- 
panter. Men  naar  An  e-Marie  rejste  sig  fra  sin  Barsel- 
seng, var  hun  lige  frank  og  fri  og  lige  arbejdsfdhig.  Der 
var  hverken  Tale  om  Dit  eller  Dat,  om  Taarer,  Amtstue 
eller  Alimentationsbidrag.  —  Saa  det  var  jo  intet  Under, 
at  Pigen  var  efterspurgt.  . 

Et  Par  Gange  havde  Misundelsen  forsøgt  at  sværte 
hende;  og  der  var  bleven  indledet  retslig  Undersøgelse. 
Men  Ane  havde  klaret  tappert  fra  sig:  Børnene  var  døde 
en  na^turlig  Død. 

Og  hun  lo  højt  mod  Sky  med  sine  hvide  Tænder. 
Hvornæst  hun  lagde  ud  paa  en  frisk  .  .  . 

Men  alt  som  Tiden  led,  led  Aarene  jo  med;  og  Ane- 
Marie  gled  ind  i  Trediverne. 

Saa  var  det,  at  Søren  Jeppesen  viste  sig. 

Han  tonede  først  forsigtig  frem  i  Horisonten;  og 
Ane-Marie  saa  ham  an.  Og  øjeblikkelig  fik  hun  Syn 
paa,  at  ham  kunde  der  gøres  noget  ud  af,  nu  hun  var 
over  Ungdommen. 

Men  Søren  dukkede  snart  bort  igen,  skræmmet  af 
Rygterne. 

Ane-Marie  smilede.  Hun  havde  een  Gang  set  hans 
Øjne  paa  nært  Hold.     Og  hun  tog  ikke  fejl! 

Saa  gjorde  hun  rent  Bord  og  fejede  for  en  Stund 
alle  uvedkommende  til  Side. 

Det  holdt  haardt,  ikke  mindst  for  hende  selv;  men 
hun  gjorde  det. 

Og  Søren  Jeppesen  tonede  frem  paa  ny. 

Ane  lod  ham  skulke  nærmere  uden  at  tage  mindste 
Notis  af  ham.  Ja,  hun  begyndte  endogsaa  saa  smaat  at 
drive  Hokuspokus  med  en  anden. 

Det  hjalp !  —  Og  en  Aften,  da  hun  „tilfældig"  kom 
forbi  Sørens  Gaard,  sprang  han  frem  over  sit  Havedige 
og  stillede  sig  i  Vejen  for  hende. 

—  Ku'  Du  nu'nne  dy  Dig  længer!  sagde  hun. 

—  Næi  .  .  .  hæ! 

Og  fra  den  Stund  af  var  de  ofte  sammen.  — 
Gustav  Wied:  Det  svage  Køn.  13 

Men  der  var  ikke  Tale  om,  at  han  kunde  faa  sin 
Vilje  mod  hende:  hun  kendte  sine  Mandfolk  nu!  Og  det 
meste  af  et  Aar  gik  hen  med  Skærmydsler  og  Kraftprøver 
Parret  imellem.  —  Saa  endelig  gav  han  sig  over  og  tilbød 
at  gifte  hende. 

Og  nu  havde  hun,  som  sagt,  været  hans  lovformelige 
Ægtehalvdel  i  syv  Aar.  — 

Men  Snakken  holdt  ikke  op  af  den  Grund.  Snart 
hed  det  sig,  at  hun  var  ;,go'e  Venner"  med  den,  og 
snart  med  den.  Dog,  der  var  Ingen,  der  kunde  sætte 
Fingeren  durk  paa  Bylden  og  sige:  dér,  der  har  vi 
hende. 

Og  Søren  vogtede  desuden  paa  hende  „som  en 
Smed''. 


Maaltidet  er  endt.  Træskeerne  er  sat  tilbage  i  deres 
Stropper:  og  Grødfadet  baaret  ud. 

Søren 

ligger  halvt  henslængt  paa  Bænken  og  ryger  sin  Pibe 
Og 

Ane-Marie 
sidder  tæt  under  Lampen  og  strikker. 

Der  er  dødsensstille  paa  Gaarden.  Maanen  er  staaet 
op.     Og  man  hører  en  Ugle  skogre  og  tude  ude  i  Haven. 

Klokken  er  godt  paa  Vej  til  ni.  Og  i  den  sidste 
halve  Time  er  der  ikke  bleven  mælet  et  Ord. 

Søren 

strækker  sig  gabende  paa  Bænken. 

Ja  ....  aa  ja!  Vi  sku'  vel  ellers  se  aa 
komme  i  Dynerne. 

Ane-Marie 

med  Strikketøjet,  en  lang,  graablaa  Hose, 

Ja-a  .  .  .  Jeg  vilde  da  ellers  nok  ha'  luk- 
ket denne  her  Taa  først. 

Søren 
svarer  ikke. 

Ane-Marie 

stril<;ker  videre. 

Pludselig  hører  man  Porten  knage  paa  sine  Hængsler. 
Og  i  samme  Nu  sætter  Lænkehunden  i  med  at  gø. 

Søren 

rejser  sig. 

Hvem  Såten  er  det! 

Ane-Marie 

rolig. 

Jeg  ka'nne  vi'e't  .  .  .  Det  er  vel  et  Men- 
neske. 

En  Skikkelse  gaar  forbi  Vinduerne  hen  ad  Køkken- 
døren til.  Saa  famler  den  sig  frem  gennem  Køkkenet  og 
kommer  ind  i  Stuen, 

Det  er  Mads  Nielsen;  Sørens  gode  Ven  og 
Nabo.  Ogsaa  han  er  Gaardmand  og  boer  en  halv  Mils 
Vej  borte  ovre  paa  den  anden  Side  Lindelseskoven.  — 
For  Tiden  er  det  ham,  Rygtet  sætter  sammen  med  Ane. 

Søren 

med   et   hurtigt  Blik    paa  Konen,    hos   hvem   ingen  Bevæ- 
gelse spores. 

Naa,  det  er  Dig,  Mads  .  .  . 

Mads. 
Ja-a  .  .   .  Go'avten  i  Stuen! 

Søren. 
Go'avten  .  .   . 

An  e-Marie 
uden  at  loftc  Hovedet. 

Go'avten  ... 

Pause. 
Lænkehunden  vedbliver  at  skælde  ud. 

Mads 

med  en  Drejning  mod  Vinduet. 

Han  er  vagtsom. 


Søren. 


Ja-a 


Ane -Marie. 
Ja-a  .  .  .  det  er  han  jo  til. 

Mads. 
Ja-a  .   .   .  det  er  han  vel  .   .  . 

Pause. 

Ane-Ma  rie. 
Vil  Du'nne  sidde,  Mads  Nielsen  .  . .  Væsgod. 

Mads 

sætter  sig  paa  Bænken. 

Ja-a,    jeg    sku'    jo    da    ellers    se    og    liste 
hjemad  .  .  . 

Søren 

med  et  Blink  i  Øjet. 

Den  gamle  lider  vel    ikke  aa    ligge   alene 
.  .   .  hæ? 

Mads. 
Hæ  .  .  .  ^ 

An  e-Marie. 
Hæ  .  .  . 

Mads  Nielsen   har   giftet  sig   sin  Gaard  til.      Han 
er  et  Par  og  tredive ;  og  hans  Kone  godt  op  mod  de  tres. 

Søren 

tager  en  Kardus  Tobak  fra  Vindueskarmen  og  stiller  frem 

paa  Bordet. 

Mads 
banker  sin  Pibe  ud  paa  Gulvet,  stopper  og  tænder. 

Ane-Marie 

strikker. 
Pause. 

Mads 
Ja-a,  jeg  kom  jo   da  ellers   for  aa  spørre, 
om  jeg  saa  ku'   køre  m.ed  Jer   til  Marked  paa 
Fredav  .  .   . 

Søren. 
Jo-o  .  .  .  det  ku'  Du  vel  nok  .  .  . 

Mads 

forklarende. 

Mikkel   Hjulmand   sku'    jo   laane   Bæsterne 
til  sin  Rugstub  .  .  . 

Søren 

atter  med  et  Blink. 

Ska'  den  gamle  med? 

Mads. 
H-næi   .    .    .   hun   er  sgu'nne  til   aa   stavle 
op   paa   en  Vogn   længer.      End   si'e   da  køre 
to  Mil  .  .  .! 

Søren. 
Xæi  .   .  .   det  er  hun  vel   ikke  .  .  .  Ligger 
hun? 

Mads. 
Ja-a    .   .   .    Benene    er   jo    saa   tykke    paa 
hin    som    et    Par    Sække    .  .  .    Men   Kæften 
ka'  hun  sgu  bru'e! 

Søren. 
Hæ  .  .  .  ja.  det  er  jo  det  sidste,  di  mister! 

Pause. 

Mads. 
I  fik  vel  saa  Byggen  ind? 

Søren. 
Jo-o  .  .  . 

Mads. 
Ja,  jeg  tog  jo  mit  det  sidste  i  Søndavs. 

Søren. 
Det  gjor'e  Da  vel  .  .  . 

Mads. 
Ja-a  jeg    gjo're   .  .  .    Hva'   Tid    bli'er    det 
saa  paa  Fredav? 

Søren. 
Henad  ti  Slet  vel  .   .  , 

Mads 

rejser  sig. 

Naa  ...  Ja,  saa  lister  jeg  a'  igen  .  .  . 

Søren. 
Ska'  det  være  .   .  .? 

Mads. 

Jo-o,  Klokken  er  jo  manne  .  .  . 

Søren. 
Ja-a  .   .  . 

Mads 

rækker  en  slatten  Haand. 

Go'nat  da. 

Søren. 
Go'nat,  Mads  .  .  . 

som  ovenfor. 
Go' nat,  Ane -Marie. 

Ane-Marie 

rolig. 
Gonat  .   .   . 

Søren 

griner. 

La'  nu   den   gamle    ligge  i  Fre',   hører  Du 
.  .   .  bæ! 

.Mads 

ser  uvilkaarlig  hen  mod  Ane. 

Ja,    Du   har  nemt  ved   aa   sprekkelere   for 
andre! 

Søren 

peger  paa  Konen.     En  Kende  ondskabsfuld. 

Du  ku'  li'  aa  laane  hinne  .  .  .  hva'? 
Ane-Marie 

løfter  Hovedet  fra  Strikkehosen. 

Naa,  Søren,  spil  nu'nne  Komeije! 

Søren 
griner  igen. 
Hæ  .   .  .! 

Mads 

bøjer   Ansigtet   væk;    og    gaar   uden   videre  Adjøs  tilbage 

gennem  Køkkenet,  ud  forbi  Vinduerne  til  Gaarden  og  bort 

gennem  Porten. 

Lænkehunden  er  ved  at  sprække  af  Tjenesteiver,  saa- 
længe  den  kan  høre  hans  Skridt  ned  ad  Vejen. 

Pause. 

Søren 

hænger  Piben  fra  sig  og  begynder  at  trække  af  Klæderne. 
—  Puffer  til  Konen  med  Albuen. 
Hæ  .  .   .  hva'?  .  .  .  Hæ,  hæ  .  .  . ! 

Ane-Marie 

rolig. 

Aa-aa,  Du  med  dit! 

Søren. 
Hæ,  hæ  .  .  . !  —  Det  er  ellers  skra-alt  nok 
for  ham  med  den  gamle  Kanarifugl! 

Ane-Marie. 
Han  har  jo  da  faaet  Gaarden! 

Søren. 
Ja-a  .  .   . 

Pause. 

Søren, 

der  nu  er  afklædt,    slaar  den  uhyre  Overdyne  til  Side  og 
kryber  i  Seng. 

Ane-Marie 
pusler  rundt  i  Stuen.    Hun  har  faaet  sat  Taa  paa  Hosen. 

Rikke  Jensens  var  her  indenfor  i  Middavs  .  .  . 
Søren 

fra  Sengen. 

Hum  .  .  . 

Ane- Marie 

begynder  at  klæde  sig  af. 

Hun    vilde    gerne    ha'    den    halle    Skæppe 
Katøtler  .  .  . 

Soren. 

Saa  la'  hinne  faa  dem  .  .  .  Men  hun  ska' 
sgu  sæl  grave  dem  op! 

Ane-A4arie 

haler  Strømperne  af  efter  at  have  blæst  Lampen  ud. 

Søren 

gaber. 

Aa,  jajaja  .   .   .  Aa-aa  Gu'  ja  .   .  .! 
Ane-Marie 

op  i  Sengen ;  entrer  tværs  over  Manden  og  lægger  sig  paa 
sin  Plads  langs  Væggen. 

Pause. 

Søren. 
Vi  sku'  vel   ha'  di   Blommer   ned   til  Deg- 
nens .  .  . 

Ane-Marie. 
Dem  plukker  jeg  i  Maaren  .  .  . 

Langvarig  Pause. 

Søren 
begynder  at  hygge  sig  i  Sengevarmen. 

Ane  .  .  . 

Ane-Marie 

giver  intet  Livstegn. 


Ane  .  . 

højere. 

Ane-Marie 

fremdeles  stum. 


Søren. 
Ane,  for  Satan! 

Ane-Marie 

søvnig-arrig. 

Ja!  .  .  .  Ka'  Du'nne  la'  mig  sove! 
Søren 

griber  fat  i  hende. 

Sludder  .  .  .! 

Maanen,   der  nu  er  naaet  op  over  Ladelængen,   titter 
ind  gennem  Vinduerne  og  fylder  Stuen  med  et  poetisk  Lys. 


TREDJE  AFDELING 


Gaards  pladsen.  — 

Fredag,  Markedsdagen. 

Fjedervognen  med  de  to  smaa  brune  for  holder  for 
Døren. 

Det  er  Solskin  med  frisk  Blæst. 

Søren  og  Mads  staar  i  Kisteklæderne  ved  Siden  af 
Køretøjet  og  bakker  af  deres  Piber. 

Mads 

slaar  med  Pibespidsen  hen  mod  Vognen. 

Ska'  der  kun  eet  Sæde  i? 


Søren. 

Næi  .  .  . 

Mads. 

Hum  .  .  . 

Søren. 

Vi  har  Ane 

mellem  vos 

vel  'nde  fortry'elig 

op,  hæ? 

Det  ta'er  Du 


Næi 

gemmer  Øjnene  bort. 


Søren 

lunt. 
Hæ,    hæ !      —     Raaber  mod  Døren :      Kommer 

Du  saa? 

Ane -Marie 

inde  i  Huset. 
Jo,  jo!  nu  er  jeg  her!  Frem.  Hun  er  i  Stad- 
sen: graablaa  Hvergarnskjole,  skrigende  „fransk  Sjal", 
brune  Traadhandsker  og  en  mærkelig  lille,  fladtrykt 
„Konehat"  af  sort  Fløjl,  med  gule,  røde  og  blaa  Blomster. 
—  Straks  hun  faar  Øje   paa  Vognen,    siger  hun :      Ska 

vi'nne  ha'  fler  end  som  een  Agestol? 

Søren. 
Næi  .  .  . 

Ane-Marie. 
Jamen  vi  har  jo  da  to! 

Søren. 
Ja-a  ... 

Ane-Marie. 
Og  naar  vi  nu  slca'  til  Bys,  saa  .  .  . 

Søren 

vrippen. 

Jeg  vil  nu'nne  ha'  fler  end  som  een  i,  si'er 
jeg!  —  Sid  saa  op! 

Mads 

lister   sig   stiltiende    op    og-   sætter   sig   længst   til    venstre 

paa  Sædet. 

Søren. 
Saa  Du,  Ane! 

Ane-Marie. 
Jamen  Døren  .  .  . 

Søren. 
Den  ska'  jeg  nok  lukke  .  .  . 

Ane-Marie 

kravler  med  Besvær   op   i  Vognen.     Ingen  hjælper  hende. 

Søren 

sætter   en    mægtig   Hængelaas    for  Døren  og  stopper  der- 
efter Nøglen  op  i  Tagskægget. 

Ane-Marie 

hurtig. 

Jeg  har  glemt  mit  Lommetørklæde! 

Søren. 
Satans  osse  .  .  .!    Saa  hent  det! 

Ane-Marie 

ned  af  Vognen;   fisker  Nøglen    frem  og  gaar  ind  i  Huset. 

—  Ud  igen  og  laaser. 

Søren. 
Ka'  Du  humme  Dig  .  .  .! 

Ane-Marie. 

Jo,   jo!    Begynder  at  kravle  op.     Du   ku'  SgU   da 

aa  gerne  hjælpe,  Søren! 

Søren 

lægger  en  flad  Haand  paa  hver  Side  af  hendes  Bagdel  og 
skyder  til.  —  Med  et  Grin  op  til  Mads. 

Hun   har   sgu   Rompekyd  for  Pengene  .  .  . 
hæ,  hæ! 

Mads. 


Hæ 


Søren 
kryber  derpaa  selv  op. 


Man  kommer  til  Sæde:  Mads  til  venstre,  Søren 
til  højre^  og  Ane-Marie  i  Midten.  Hun  sidder  noget 
ubekvemt  kilet  ind  imellem  dem,  halvt  oppe  paa  hver  af 
Sidemændenes  Ben. 

Ane  Marie 

vrikker  med  Bagkroppen  for  at  komme  ned  paa  Sædet. 

Du  ku'  Sgu  da  aa  gerne  ha'  smidt  den 
anden  Agestol  paa  med,  Søren! 

Søren 

lidt  ondskabsfuld. 

Hæ,  hæ  .  .  .!  Hvorfor  er  Du  saa  bred- 
fimpet! 

Mads 

mæglende. 

Naar  vi  først  har  kørt  lidt,  Ane,  saa  ryster 
vi  nok  sammen  .  .  . 

Søren. 

Gu'    gør    vi    saa,    ja!     Samler  Tømmerne:     Naa, 

brune!   .   .  .  Tjø,  tjø!  .  .  .  Saa  ka'  vi  .  .  .! 

Hestene  sætter  sig  i  Bevægelse,  og  Vognen  skumpler 
hen  over  Brostenene  og  ud  gennem  Porten. 
Lænkehunden  raser  som  en  vanvittig. 
Portflejene  bliver  staaende  aaben. 


FJERDE  AFDELING 


Udturen. 

Den  første  Mils  Vej  er  der  ingen,  der  taler. 

Et  Par  Gange  banker  Mads  og  Søren  Piberne  ud, 
stopper  og  tænder. 

Langsomt  og  sindigt  rumler  Køretøjet  af  Sted  ad  de 
pilehegnede  Veje.  Solen  skinner  varmt,  og  Blæsten  jager 
Støvet  op  i  store,  tætte  Skyer.  — 

Saa  standser  Søren  pludselig  Hestene.  Mandfolkene 
skal  af  paa  Naturens  Vegne. 

Da  Forretningen  er  besørget,  siger 

Søren. 
Ska'  du'nne  ned  med  det  samme,  Ane? 

Ane. 
Næi  ,  .  . 

Søren. 
Ja,  jeg  holder   sgunne  tiere,    a'    Du  ved 
det  .  .  . 

Gustav  Wied:    Det  svage  Ken.  14 

Ane-Marie. 
Næi  .   .  .  køl'  kun  Du  .  .  . 

Og  saa  korcs  der.  —  — 

Da  man   er  naaet  frem  til  en  halv  Mils  Vej  fra  Køb 
staden,  peger 

Mads 

med  sin  Pibe  ind  mod  et  Gab  mellem  to  Pile. 

Der  er  Kirken  .  .   . 

Ane-Marie. 
Ja-a  .  .  . 

Søren. 
Ja-a  .  .  .  der  er  liun.  —  Hun  syner  længer 
væk  end  som  vor. 

Mads. 
Ja-a  .  .  . 

Ane-Marie. 

Vor  har  jo  ingen  Taarn  heller  .  .  . 

Mads. 
Næi,  vor  har  jo  ingen  Taarn  .  .  . 

Søren. 
Næi,    det    er   jo    kun    Købstadskirker,    der 
har  Taarn  .  .  . 

Ane-Marie. 
Ja-a  .  .  . 

Mads. 
Ja-a  .  .  .  det  æ  det  .  .  . 

Vognen  ruller  videre. 

Punktum  og  Tankestreg 


14" 


FEMTE  AFDELING 


Markedet.  — 

Fire  smaa  Timer  har  man  været  om  at  køre  de 
to  Mil. 

Hestene  er  sat  ind  hos  Købmanden.  Og  Mads, 
Søren  og  Ane  sjokker  nu  rundt  i  Byen  og  ser  paa 
Sagerne. 

Oppe  paa  Raadhustorvet  drejer  en  flunkende,  nymalet 
Karrusel  rundt. 

Den  staar  de  tavst  og  glor  paa  i  stive  tre  Kvarter.  — 

Ved  Siden  af  Karrusellen  forevises :  En  levendes 
Havfrue,  fanget  af  Barken  Vilhelmine  i  Nord- 
søen. —  Udraaberen  foran  Teltdøren  er  sorteblaa  i  An- 
sigtet af  at  skrige: 

—  Ti  Øre,  mine  Herskaberi    Kun  ti  Øre! 


'j 


Ane-Marie 

trækker  Søren  i  Ærmet. 

Ska'  vi'nne  gaa  ind  og  se  hinde,  Søren  .  .  . 
Søren, 

der  har  knusende  Lyst. 

Næi    .  .  .    hva'    ska'    vi   se   paa  det  Skidt 
for  .  .  . 

Ane-Marie. 
Jeg  har  aldri'  set  en  Havfrue  før  .  .  .  Har 
Du,  Mads  .  .  .? 

Mads. 

Næi  .  .  . 

Søren 

opofrende. 

Ja,  vi  ka'  sgu  godt  gaa  derind  .  .  .!  Til 
Udraaberen:  Vi  er  tre  Personer  her,  ka'  vi'nne 
daske  ind  for  en  Femogtyveøre? 

Udraaberen 

med  en  affabel  Duvning: 
Passér!    Vender  sig  mod  Mængden:    Kun  ti  Øre! 

Søren 

godter  sig  over  de  fem  Øre  sparet. 

Hæ,  hæ! 

Selskabet  gaar  ind  i  Teltet. 

Midt  paa  et  Bord  derinde  ligger  Havfruen.  Hun  er 
meget  mager  og  meget  rødnæset.  Dertil  er  hun  dybt  ned- 
ringet med  fremspringende  Nøgleben,  nøgne,  nubrede  Arme 
og  hvide  Treknaps-Handsker.  Paa  det  udslagne  Haar 
bærer  hun  Tang.  Og  hun  ender  i  en  mægtig  opadbøjet 
Papmaché-Fiskehale,  der  minder  om  et  Overflødighedshorn. 
Bordpladen  er  belagt  med  Spejlglas  og  skal  forestille 
Verdenshavet.  — 

Teltet  fyldes  lidt  efter  lidt  med  skuelystne. 

Udraaberen  kommer  ind  og  bliver 

Foreviser. 
Dette  enestaaende,  vellykkede  Eksemplar 
af  Havfrueslægten  er  fanget  den  24.  Juli  i  Fjor 
af  Barken  Vilhelmine  under  en  Storm  i  Nord- 
søen! De  ser,  mine  Herskaber,  at  hun  er  halvt 
Fisk  og  halvt  Menneske  .  .  . 

Søren. 
Er  hun  levende.? 

Foreviseren. 
Gu'  er  hun  levende!  Til  Havfruen:  Smil,  Deres 
kongelige  Højhed!  Og  vis  samtidig  det  højt- 
ærede Publikum,  hvorledes  Di  i  Deres  gyldne 
Frihedstid  bar  Dem  ad  med  at  kløve  Havets 
Bølger ! 

Havfruen 

smiler  sløvt  og  tager  Svømmetag. 

Foreviseren. 
Hun  smilerl  Hun  bevæger  de  skønne  For- 
lemmer! Hun  mindes  .  .  . 

En   Bondemand. 
Ka'  hun  snakke.^ 

Foreviseren. 
Talens   almindelige   Brug  er  hende  ganske 
vist    nægtet,    min    brave    Agrar,    idet    hun    er 
døvstum  som  Resten  af  hendes  vaade  Brødre! 
Men  hun  kan  grynte  .  .   .  Hør! 

Havfruen 

grynter. 

Foreviseren. 
...  Og  hun  æder  sine   ti  Pund   Fisk   om 
Dagen  og  føder  levende  Unger! 

En  Ungkarl. 
Ka'  vi'nne  faa  det  aa  se? 

Fnisen. 

Foreviseren. 
Nej,    mine   ærede    Herskaber,    det   kan    Di 
ikke!    Hendes   Majestæt  æder  kun  om  Natten, 
og  føder  kun,  naar  hun  er  i  Havsnød! 

Søren. 
Hendes  Næse  er  no'et  rød  .  .  . 

Foreviseren. 
De  ser  skarpt,  min  kære  Herremand!    Det 
er  af  Længsel   efter   sit   rette  Element!   —  Til 
Havfruen:    Vil   Deres  kongelige    Højhed    behage 
at  ringe  af! 

Havfruen 

tager  en  liden  Bordklokke,    der  staar  skjult  bag  hendes 
Hale,  og  ringer  med  den. 

Foreviseren 

begejstret. 

Hvilken  Dressur!  —  Forestillingen  .  .  . 

Ane-Marie. 
Hvorfor  har  liun  Handsker  paa? 

Foreviseren 

med  et  galant  Buk. 

Ædle  Dame,  fordi  hendes  Luffer  ellers  vilde 
indtørres  af  Luftens  Aande  og  falde  fra  hin- 
anden !  —  Forestillingen  er  forbi,  mine  Her- 
skaber! Publikum  udenfor  bliver  utaalmodigt! 
Man  stormer  paa!  Anbefal  mig  godhedsfuldt 
til  Deres  ærede  Slægt  og  Bekendtere!  —  Kun 
ti  Øre! 

Han  trækker  Forhænget  for  Teltdøren  til  Side,  og  de 
skuelystne  forsvinder. 

Havfruen  napper  skyndsomst  en  halv  Bajer  frem  bag 
sin  Hale  og  sætter  den  for  Munden  .  .  . 

Mads,  Søren  og  Ane-Marie  sidder  Side  om  Side 
nede  i  en  Beværtningskælder  og  spiser. 

De  har  taget  sig  hver  en  Portion  stegte  Aal  å  20 
Øre  med  Masser  af  Kartofler  og  Rugbrød  til. 

Vinduerne  staar  aabne  og  Markedsstøjen  fylder 
Luften. 

Glade  Bønder  tumler  op  og  ned  ad  Kældertrappen 
for  at  læske  deres  Tørst. 

Ogsaa  Mads  og  Søren  har  stukket  adskilligt  Spiritus 
under  Vesten.  Deres  Ansigter  skinner  og  deres  Bevægelser 
er  blevet  lidt  ubeherskede.  Madses  Hænder  forvilder 
sig  af  og  til  hen  paa  Ane-Maries  Krop.  Men  Søren 
tager  ingenlunde  Anstød  deraf.  Han  klukker  bare  god- 
modigt : 

—    Hæ,    hæ !     Rusen  har  gjort  ham  liberal! 

Ane-Marie 

sidder  urørligt  imellem  dem  og  lader  sig  fingerere.      Kun 
naar   Tilnærmelserne    bliver  for    nærgaaende,    siger    hun, 
være  sig  til  Manden  eller  Vennen : 
Ka'  Du  dy  Dig  lidt! 

Udenfor  spiller  Lirekasserne  diverse  Melodier. 

Søren, 

der  er  færdig  med  Aalen. 

Ska'  vi  ta'  en  Saapken  til? 

Mads. 
Ja-a  ...  en  Pons! 

Søren. 
Vil  Du  aa  ha'  en  Pons,  Ane? 

Ane-Marie. 
Næi  .  .  .  jeg  vil  kun  ha'  Kaffe.  —  Ka'  Du 
dy  Dig,  Mads! 

Søren 

morer  sig. 

Hæ,    hæ!    ...   Hva'    Fa' en,    KæUing,    det 
ka'  sgu  da'nne  ska'e  Dig! 

Mads 

griner. 

Hi,  hi !  .  .  .    Prøver  igen.    Hun  er  saa  krilre- 


kødet! 


Ane-Marie 

slænger  hans  Haand  væk. 

Pas  Dig  sæl  .  .  . 

Søren 

raaber  ud  i  Lokalet. 

To  Pons  aa  en  Kaffe! 

Værten 
Javel ! 

Punsen  (sort  Kaffe  med  Rom)  og  Kaffen  serveres. 

Aften.  — 

Søren,  Mads  og  Ane  kommer  ind  i  Købmandens 
Butik. 

Mandfolkene  er  nu  temmelig  berusede;  og  Ane- 
Marie  har  for  Sikkerheds  Skyld  taget  en  under  hver 
Arm. 

Søren, 

tykt  Mæle.     Skyder  Brystet  frem. 

Vil  Di  spænde  ...  fo'  min  .  .  .  vomin 
.  .  .  fo'  min  Vogn! 

Svenden. 
Skal  Di  allerede  hjem,  Søren  Jeppesen? 

vS  0  r  e  n 

med  bred  Gestus  af  den  frie  Arm. 

I-ja!  —  Til  Ane:     Hva'  Fa'en  staar  Du  aa 

river   i    mig   for  .  .  .?   Slip!     Slider  for  at  komme  løs. 

Ane-Marie 

formanende. 

Søren,  Søren! 

Mads 

griner  fjollet. 
Hi,    Hi    .    .    .!      Den    af   hans    Arme,    Ane- Marie 
har  fat  i,  hænger  slapt  ned  imellem  dem.     Men    pludselig 
begynder  dens  Fingre  at  famle  ved  hendes  Ben. 

Ane-Marie 

ryster  ham. 

Ka'  Du  dy  Dig! 

Svenden 

tager  Flaske  og  Glas  fra  Bagdisken. 

Skal    det  ikke   være   en   lille  Afskedsdram, 
mine  Herrer? 

Ane-Marie 

med  et  energisk  Øjekast. 

Nej!   .  .  .  her  drikkes  ikke  mere  for  i  Dav! 

Sætter   sig,    stadig    med   Mandfolkene    under   Armen, 
ned  paa  en  Bænk. 

Svenden 

raaber  ud  ad  Gaarddøren. 

Søren  Jeppesens  Vogn  skal  spændes  for! 
Søren 

paa  Bænken.     Nikker  determineret. 

Det  er  li'e  hva'  den  ska',  ja? 
Ane-Marie 

til  Svenden. 

Har  Di  brungen  Sagerne  ud? 

Svenden. 
Jo,  lille  Madam,  all  er  right! 

Mandfolkene  paa  Bænken  synker  mere  og  mere  sam- 
men i  Selvfordybelse.  Men  A  n  e  -  M  a  r  i  e  sidder  agtpaa- 
givende  og  strunk. 

Saa  meldes  der,  at  Koretøjet  er  i  Orden. 

Ane-  M  arie 

rusker. 

Vognen  æ  der,  Søren  .  .  . 
Søren 

løfter  Hovedet. 

Hva'  si'er  Du,  min  Pi'e  .  .  . 

An  e- Marie. 
Vognen  æ  der! 

Søren. 
Naa,  æ  den  det  .  .  . 

Ane-Marie 

rusker  i  Mads,  rejser  sig  og  stiver  af  Sted  ud  i  Gaarden 
med  Kavalererne. 

Ved  Gaardskarlens  Hjælp  bringes  man  til  Sæde  i  den 
gamle  Orden:  Søren  til  højre,  Mads  til  venstre  og  Ane 
i  Midten. 

En  tændt  Lygte  er  fastbundet  ude  paa  Enden  af 
Vognstangen. 

Søren 

strammer  Linerne. 
Saa  rejser  vi! 

Og  man  ruller  frem  gennem  Porten  og  ud  gennem 
Byen.  — 

Paa  Torvet  og  i  Gaderne  er  der  Liv  og  Trængsel. 
Folk  ler,  synger  og  raaber.  Der  er  hængt  kulørte  Lygter 
op  om  Karrusellen.  Uden  for  Teltene  flammer  Petroleums- 
fakler.  Og  der  hamres  drabeligen  paa  T3Tehovedet  henne 
ved  Kraftprøven.  —  I  Hotel  „Harmonien"  er  der  Dans.  — 

Vognen  skrumpler  forbi  Bryggeriet  op  over  Broen 
ved  „Bomhuset".  Den  sidste  Gaslygte  passeres.  Man  er 
ude  paa  Landevejen. 


SJETTE  AFDELING 


Hjemturen.   — 

Det  gaar  i  jævnt  Trav.  De  brune  stikker  nu  og  da 
Mulerne  sammen,  virrer  ungdomspolisk  med  Hovederne  og 
sætter  de  bedste  Ben  frem. 

De  „kan  lugte  Krybben",  som  det  hedder.    — 

Søren  holder  med  begge  Hænder  troligt  paa  Tøm- 
merne. Men  hans  Ansigt  bøjer  sig  dybere  og  dybere  ned 
mod  hans  Bryst;  og  det  er  ham  platterdings  umuligt 
at  holde  Øjnene  aabne.  Den  friske  Luft  har  „slaaet" 
ham. 

Ogsaa  Mads  Nielsen  er  rabundus.  Men  hans 
Hovede  gaar  den  modsatte  Vej.  Det  synker  bagover; 
hans  Næse  peger  mod  Stjernerne. 

Ane-Marie  ene  er  lysvaagen.   — 

Vognen  drejer  ned  ad  en  Bivej.  Farten  sagtner. 
Føret  bliver  tungere.     Hesteno  gaar  over  i  Skridt. 

En  stor,  bevægelig  Lysbue  fra  Lygten  henne  foran 
paa  Vognstangen  vugger  sig  oppe  under  Piletræernes 
Kroner.  Lygteglassene  klirrer  svagt;  og  af  og  til  slaar 
en  af  Hestenes  Sko  an  mod  en  Sten,  saa  Funkerne 
sprudde. 

Ellers  høres  der  ingen  anden  Lyd  i  Natten  end  Vogn- 
hjulenes dvælende  Knasen  i  Vejens  Grus.  — 

Ane-Marie  ser  ned  mod  sin  Husbonds  Hænder. 
De  ligger  fremdeles  knyttet  ihærdig  om  Tømmerne.  Men 
noget  Styr  over  Hestene  har  han  ikke  .  .  .  Naa,  de  hitter 
nok  selv  deres  Vej ! 

—  Mads  .  .  .  sover  Du,  Mads  .  .  . 

Hun  lægger  en  Haand  paa  hans  Skulder  og  klemmer  til : 

Sover  Du  .  .  . 

Mads 

retter  Hovedet  frem  og  aabner  Øjnene, 

Ane-Marie 

læner  sig  tungt  stønnende  ind  mod  ham. 

Mads 

vorder  med  ét  lysvaagen  ,  .  . 

Søren 

derimod  slumrer  videre,    — 

Et  opskræmmet  Faar  bræger  højlydt  et  Steds  langt 
ude  paa  de  nøgne  Marker ! 


SYVENDE  AFDELING 


Man  er  naaet  hjem.  — 

Hestene  er  sat  paa  Stald.  Og  Vognen  er  kørt  i 
Hus. 

Søren  kommer  gennem  Køkkenet  ind  i  Stuen,  hvor 
Mads  ogAne-Marie  har  opholdt  sig  alene  et  Kvarterstid. 

Lampen  er  tændt. 

Søren, 

som  er  frisket  lidt  op  af  Søvnen  og  Køreturen,  peger  hen 
mod  Mads,  der  sidder  sammensunken  paa  en  Stol. 

Er  han  stadi'  li'e  fuld ! 

Ane-Marie 

i  Færd  med  at  afføre  sig  Stadsen. 

Ja-a  .  .  .  det  er  han  vist  .  .  . 
Søren 

svingler  let. 

Fa'en,  han  drak  sgu  da'nne  mer  end  som 
mig!  —  Mads  .  .  .  hør  lidt  Du  .  .  . 

Mads 
med  Hovedet  mod  Brystet.     Mumler. 

Jæ  æ  svirende  .  .  . 

Søren 

gemytlig. 

Hæ,  hæ  .  .   .!  det  er  Du  nok!  —  Tror  Du, 
Du  ka'  se  aa  hitte  hjem,  Mads? 

A  n  e  -  M  a  r  i  e 

kigger  hastig  op. 

Søren 

højere, 

Mads  .  .  .  hæ,  hæ!    troer  Du,    Du   ka'    se 
aa  stolpre  hjemad? 

Mads. 
Næi  ... 

Søren. 

Hva'    Såten   ska'    vi   .    .    .     Faar  pludselig  et  lyst 
og  lystigt  Indfald.     Nærmere.      Hi,    hi,    hæ    .    .    . !    Du 

ka'  jo  bli'e  liggende  her  ved  Ane  aa  mig? 

Mads 

bøjer  Hovedet  dybere  ned. 

Ane-Marie 
rolig. 
Hva'  er  det  nu  Du  makkelere  med,  Søren? 

Gustav  Wied:  Det  svage  Ken.  15 

Søren 

overstadig  lystig  paa  Grund  af  sin  geniale  Idé. 

A:c,  hæ  .  .  . !  Vi  ka'  sgu'nne  la'  ham  tridse 
a'  i  den  Fo'fatning!  —  Til  Mads:  Du  ka'  godt 
bli'e  her  i  Nat  .   .  . 

Mads 

svarer  ikke. 

Søren 

rusker  kraftigt  i  ham. 

Vil  Du  bli'e  her  i  Nat,  spør,  jeg? 

Mads. 
Ja-a  .  .  . 

Søren. 
Hæ,  hæ  .  .  .!  Ta'  saa  Klæ'erne  a'  Dig,  da! 

Mads 

begynder  stiltiende  at  hale  af  Klæderne. 

Ane-Marie 

i  Klokke  og  Hosefødder. 

Hvor  vil  Du  ha'  ham? 
Søren 

immer  lystig. 

I  Sengen  begriveli'vis  .  ,  .  hæ,"'  hæ!  hun 
er  da  bred  nok!  —  Med  en  Tilnærmelse:  Saa 
kommer  Du  li'efrem  til  aa  køre  med  to,  Ane, 
hva'! 

Ane-  Marie 

bort  fra  ham. 

Hold  Dig  ve'  Dig  sæl,  Søren! 

Søren 

efter  hende. 

Hæ,  hæ  .  .  . 

Ane-Marie 

slaar  ham  over  Haanden. 

Ka'  Du  dy  Dig! 

Søren 

grinende. 

Av  for  Såten!  —  Hjælp  mig,  Mads  .  .  . 
Mads 

afklædt  til  Skjorten.     Gør  et  pludseligt  og  livfuldt  Udfald 

mod  Ane. 

Ki,  hi  ... !    hun  er  saa  krilrekødet ! 
Ane-Marie 

slaar  ogsaa  til  ham. 

Æ  I  da  rent  taaveli'e! 
Søren 

frem  igen. 

Nap  hinde,  Mads  .  .  .  hæ,  hæ! 
Mads 

nærmer  sig  med  kloformet  Haand. 

Ane-Marie 

vredt. 
Nu  dyr  I  Jer,   si'er  jeg!     Sætter  sig  rolig  paa 
Sengekanten  og  trækker  Klokken  og  Strømperne  af.    Der- 
paa  op  i  Sengen. 

Søren 

gaar  smaafniscnde   hen   til  Bordet   og  blæser  Lampen  ud. 
—  Vender  sig  hurtig. 

Mads,  hvor  æ  Du,  Mads? 

Intet  Svar. 

Søren 

hurtig  hen  til  Sengen.  —  Føler  sig  for. 

Næi,    halløj,   hæ,   hæ   .  .  .   Næi,   den  gaar 
sgu  'nde!    Der  er  da  Maa'e  med  Gæsttrihe'en! 

Knubser  Mads    væk    og   lægger  sig  dcrpaa   som  et  tve- 
ægget   Sværd   mellem   ham  og  Ane.       Mere     fuld     æ 

jeg  da'nde,  hæ,  hæ! 

Mads 

mumler. 

Søren. 
Hæ,  hæ  .  .  .!  Skælder  Du  u'.'^ 

Intet  Svar. 
Stilhed. 

Søren 

gotter  sig  over  sit  snedige  Paafund. 

Saaden  ha'de  I  vel  'nde  faarestillet  Jer  Si- 
tavsjonen  hæ,  hæ!  hva.? 

Intet  Svar. 
Ny  Stilhed. 

Søren 

gaber  og  strækker  sig. 

Aa-aa  Gu'  ja  .  .  .!  Aa-aarrr!  .  .  .  Ma'  bli'er 
sgu  li'godt  utiji,  saaden  en  heel  Dav  .  .  .1 


229 

Stilhed. 
En  Mus  gnaver  oppe  paa  Loftet. 

Søren 

falder  i  Søvn. 

Mads  Og  Ane. 

drejer  et  Par  Gange  uroligt  paa  sig.  —  Saa  falder  ogsaa 
de  i  Søvn  .  .  . 

Der  snorkes  over  alle  Bjærge.  —  Musen  flygter. 


OTTENDE  AFDELING 


Morgen  Klokken  fire.  — 

Dagsh'set  falder  graat  ind  gennem  Ruderne. 

Søren 

lefter  langsomt  Hovedet  og  kigger  paa  sine  Sovefæller.  — 
Han  skulde  ud  at  fodre  Heste.  Men  han  er  ikke  rigtig 
dristig  ved  at  lade  Fællerne  ene  tilbage:  For  der  er  jo 
da  Maa'e  med  Gjæstfrihe'en !  —  Fa'en,  Hestene  ka'  sgu 
osse  godt  vente  det  Par  Timer,  til  di  alle  tre  ska'  op ! 

Og  han  lægger  sig  tilbage  paa  Puden  igen.  — 

Men  saa  paa  een  Gang  begynder  han  stille  at  fnise: 
Han  har  paa  ny  faaet  en  genial  Idé !  —  Om  han  nu  kunde 
liste  sig  ud  og  fodre  Hestene  og  liste  sig  ind  igen,  uden 
at  Mads  og  Ane  mærkede  det!  Sikken  et  Puds,  han 
saa  ha'de  spillet  dem !  Di  vilde  ærgre  sig  i  Flint,  naar  di 
senere  fik  det  at  vide ! 

Han  rejser  sig  og  spejder  forsigtig  til  Siderne :  Ane 
og  den  anden  sover,  saa  det  duner  !  — 

Søren  voltigerer  ud  paa  Gulvet  og  faar  Benklæderne 
paa.  Og  paa  bare  Fødder  sniger  han  sig  ud  af  Stuen, 
gennem  Køkkenet  og  over  i  Stalden.  —  Forhænget  har 
han  omhyggelig  trukket  for  Alkoven,  at  ikke  Dagslyset 
skal  vække  de  to  ensomme  .  .  . 

En  knap  halv  Time  efter  kommer  han  listende  tilbage 
og  manøvrerer  atter  op  i  de  lune  Dyner. 

Han  kan  næppe  bare  sig  for  at  le  højt:  Mads  og 
Ane  ligger,  som  da  han  forlod  dem,  varme  og  forpustede 
af  Søvnen.  — 

Klokken  halv  syv  staar  de  alle  tre  op,  og  Mads 
Nielsen  byder  Adjøs  og  gaar  hjem  til  sit. 


SLUTNING 


Søren. 

Naturligvis  varede  det  ikke  mange  Dage,  forinden 
hele  Sognet  vidste  Besked  om,  at  Mads  Nielsen  havde 
tilbragt  Markedsnatten  i  Søren  og  Anes  rummelige  Ægte- 
seng. —  Søren  er  selv  ivrigst  til  at  fortælle  Historien. 
Og  han  er  ved  at  gaa  til  af  Fnisen,  naar  han  beretter  om, 
hvorledes  han  listede  sig  ud  og  fodrede  Heste  og  listede 
sig  ind  igen,  mens  de  to  andre  sov: 

Der  pudsede  jæ   dem   sgu!    siger  han  og  vrider 

sig  af  Latter.  Der  pudsede  jæ  dem  sgu,  hva'  ? 
ikke?  hæ,  hæ!  Di  snorkede  denundegaleme 
soni  to  Rinosserosser ! 


Mads. 

Men  naar  Sogneboerne  træffer  Mads  og  driver  Halløj 
med  ham  i  Anledningen,  saa  lader  han  dem  først  more 
sig  en  Stund,  saameget  dem  lyster.  Ja,  han  er  somme- 
tider ligefrem  ikke  fri  for  selv  at  le  med.  —  Men  bliver 
de  ham  altfor  nærgaaende  og  krakilske,  staar  han  lidt  og 
hænger    med    Hovedet  mod  Jorden.      Men    saa    kan    han 

godt    falde    paa    langsomt   at   løfte    det   igen,    mens   han 
ganske  stille  siger  paa  vort  elskelige  lollandsk : 

Hi,   hi  .  .   .!    Ja  grin  i  kuns,  Folkens  .  .  . 

aa   Søren   med!     Her    klemmer   han    det    ene    Oje    til, 
mens    det  andet  skinner  frem  som  en  hel  lille  skæmtefuld 

Stjerne:  Men  han  va'  nu  ligegodt  alli'evel  da'nne 
inde,  da  han  va'  u'e! 

Tæppe. 


MA    JH   J.> 


